ഐ . ആർ . സി . ടി . സി വെബ്സൈറ്റ് വഴി റെയിൽവെ ടിക്കറ്റ് ബുക്ക് ചെയ്യുന്നതിന് ചില ബാങ്കുകളുടെ ഡെബിറ്റ് കാർഡുകളെ വിലക്കിയെന്ന വാർത്ത റെയിൽവെ മന്ത്രാലയം നിഷേധിച്ചു . എല്ലാ ബാങ്കുകളുടെയും ക്രെഡിറ്റ് / ഡെബിറ്റ് കാർഡുകൾ ഐ . ആർ . സി . ടി . സി ഇപ്പോഴും സ്വീകരിക്കുന്നുണ്ടെന്ന് ട്വിറ്ററിലൂടെയാണ് വിശദീകരിച്ചത് . ചില ബാങ്കുകളുടെ കാർഡുകൾ വിലക്കിയെന്ന വാർത്തകളിൽ ഒരു സത്യവുമില്ല . ടിക്കറ്റ് എടുക്കുമ്പോൾ പേയ്മെന്റ് പേജിൽ Payment Gateway / Credit / Debit Cards എന്ന ഓപ്ഷൻ തെരഞ്ഞെടുത്താൽ മതിയാവും . ഏഴ് പേയ്മെന്റ് ഗേറ്റ് വേകൾ പണമിടപാടുകൾക്കായി ഐ . ആർ . സി . ടി . സി സജ്ജമാക്കിയിട്ടുണ്ട് . ചില ബാങ്കുകളുമായി നേരിട്ടുള്ള ഇടപാടുകളും സാധ്യമാണ് . ലിസ്റ്റിൽ നിങ്ങളുടെ ബാങ്കിന്റെ പേരില്ലെങ്കിൽ പേയ്മെന്റ് ഗേറ്റ് വേ തെരഞ്ഞെടുക്കാവുന്നതാണ് . ഐ . സി . ഐ . സി . ഐ , എച്ച് . ഡി . എഫ് . സി , സിറ്റി ബാങ്ക് , ആക്സിസ് ബാങ്ക് , പേടിഎം , പേയു , ഇറ്റ്സ് കാഷ് എന്നിവയിൽ ഏതും തെരഞ്ഞെടുക്കാം . അമെക്സ് കാർഡുകൾക്കായി അമേരിക്കൻ എക്സ്പ്രസ് ബാങ്കിന്റെയും റുപേ കാർഡുകൾക്കായി കോട്ടക് മഹീന്ദ്ര ബാങ്കിന്റെയും പേയ്മെന്റ് ഗേറ്റ്വേകൾ ഉണ്ടാകും . ഇന്റർനാഷനൽ കാർഡുകളും സ്വീകരിക്കുന്നത് തുടരും .


ഇന്ത്യൻ രാഷ്ട്രീയ രംഗത്തെ ശക്തമായ സാന്നിധ്യമാണ് മമത ബാനർജി . മൂന്ന് പതിറ്റാണ്ടിലേറെ നീണ്ടുനിന്ന കമ്യൂണിസ്റ്റ് ഭരണത്തിന് അവസാനം കുറിച്ച് പശ്ചിമ ബംഗാളിൻറെ മുഖ്യമന്ത്രി പദത്തിലേക്ക് നടന്നുകയറിയ മമത ജൈത്രയാത്ര തുടരുകയാണ് . രാഷ്ട്രീയ രംഗത്ത് മാത്രമല്ല കായിക മേഖലയിലും ശ്രദ്ധേയമായ ഇടപെടൽ അവർ നടത്താറുണ്ട് . പശ്ചിമ ബംഗാളിലെ കായിക വികസനത്തിന് ഊന്നൽ നൽകാറുള്ള മമത കഴിയും വിധം കളിക്കളങ്ങളിലും നിറയാറുണ്ട് . ഇപ്പോഴിതാ ബാഡ്മിൻറൺ കോർട്ടിലെ പ്രകടനം കൊണ്ടും അവർ ശ്രദ്ധ നേടുകയാണ് . സ്പോർട്സിനെ പ്രണയിക്കുന്നു എന്ന കുറിപ്പോടെ മമത തന്നെയാണ് വീഡിയോ പങ്കുവച്ചത് . വില്ലേജുകളിൽ ബാഡ്മിൻറൺ പരിപോഷിപ്പിക്കുന്നതിന് വേണ്ടിയാണ് മമത റാക്കറ്റ് എന്തിയത് . നേരത്തെയും ബാഡ്മിൻറൺ കോർട്ടിൽ റാക്കറ്റ് വീശി ബംഗാൾ മുഖ്യമന്ത്രി കൈയ്യടി നേടിയിട്ടുണ്ട് .


2014 ഇന്ത്യയ്ക്ക് മോശമല്ലെന്ന് തോന്നുന്നു . മംഗൾയാൻ ചൊവ്വയിലെത്തിയത് 2014 ന്റെ നേട്ടങ്ങളിലൊന്നായി എടുത്ത് കാട്ടാം . ഒരിയ്ക്കലും ഇന്ത്യയെപ്പോലൊരു രാജ്യം ഇത്തരം നേട്ടം കൈവരിയ്ക്കില്ലെന്ന് പരിഹസിച്ചവർക്ക് മുന്നിൽ ഇന്ത്യ വിജയിച്ചു . ഒരു പക്ഷേ ദേശസ്നേഹം പ്രകടിപ്പിയ്ക്കുന്നതിനുള്ള അവസരമായിട്ടാണ് പലരും ഇതിനെ ഉപയോഗിച്ചത് . അത്തരക്കാർക്ക് ഒരു സന്തോഷ വാർത്ത കൂടി . നൂറ്റാണ്ടുകളോളം ഇന്ത്യക്കാരെ അടിമകലെപ്പോലെ ഭരിച്ച ഈസ്റ്റ് ഇന്ത്യ കമ്പനിയും ഇനി മലയാളിയുടേത് കൂടിയാകുന്നു . മലയാളി വ്യവസായി യൂസഫലിയാണ് ഈസ്റ്റ് ഇന്ത്യ കമ്പനിയുടെ ഓഹരികൾ വാങ്ങിയത് . കമ്പനിയുടെ പത്ത് മുതൽ 15 ശതമാനം ഓഹരികളാണ് യൂസഫലി വാങ്ങുന്നത് . ഈസ്റ്റ് ഇന്ത്യ കമ്പനിയുടെ ഫൈൻ ഫുഡ് ലിമിറ്റഡിന്റെ 40 ശതമാനം ഓഹരികൾ യൂസഫലി സ്വന്തമാക്കി . ഒക്ടോബർ എട്ടിനോ ഒൻപതിനോ യൂസഫലിയുടെ എംകെ ഗ്രൂപ്പും ഈസ്റ്റ് ഇന്ത്യ കമ്പനിയും കരാർ ഒപ്പിടും . മിഡിൽ ഈസ്റ്റിലും ഇന്ത്യയിലും എംകെ ഗ്രൂപ്പിന്റെ ഹൈപ്പർ മാർക്കറ്റുകൾ വഴി ഈസ്റ്റ് ഇന്ത്യ കമ്പനിയുടെ ഉത്പ്പന്നങ്ങൾ വിറ്റഴിയ്ക്കും . ഇന്ത്യ ഭരിച്ചിരുന്ന ഈസ്റ്റ് ഇന്ത്യ കമ്പനിയുടെ ഓഹരികളാണ് മലയാളി വാങ്ങുന്നത് . 1600 മുതലാണ് വ്യാപാര സ്ഥാപനത്തിൽ നിന്നും സൈനിക ശക്തി ഉപയോഗിച്ച് കോളനിവത്ക്കരണത്തിലേയ്ക്ക് കമ്പനി തിരിയുന്നത് . 2010 ൽ കമ്പനിയെ ഇന്ത്യക്കാരനായ സഞ്ജീവ് മേത്ത ഏറ്റെടുത്തു . 32 രാജ്യങ്ങളിലായിട്ടാണ് എംകെ ഗ്രൂപ്പ് വ്യവസായം നടത്തുന്നത് . 31000 ജീവനക്കാരുണ്ട് എംകെ ഗ്രൂപ്പിൽ .


അക്കൌണ്ടുകളിലെ മിനിമം ബാലൻസിന്റെ പേരിൽ സ്റ്റേറ്റ് ബാങ്ക് ഓഫ് ഇന്ത്യയെ പഴിക്കുന്നത് കാര്യങ്ങൾ മനസിലാക്കാതെയാണെന്ന് എസ് . ബി . ഐ ചെയർമാൻ രജനീഷ് കുമാർ . ഗ്ലോബൽ എൻ . ആർ . ഐ സെന്റ്റിന്റെ ഉദ്ഘാടനത്തിനായി കൊച്ചിയിലെത്തിയപ്പോഴാണ് അദ്ദേഹം മാധ്യമ പ്രവർത്തകരോട് സംസാരിച്ചത് . സേവിങ്സ് ബാങ്ക് അക്കൌണ്ട് വിപണിയിലെ മറ്റ് ഏതൊരു ഉൽപ്പന്നവും പോലെയാണ് . പല തരത്തിലുള്ള ചിലവുകൾ അത് വഴി ബാങ്കിന് ഉണ്ടാകുന്നുണ്ട് . അക്കൌണ്ടിനൊപ്പം നൽകുന്ന ഡെബിറ്റ് കാർഡിനും മറ്റ് ഇടപാടുകൾക്കുമൊക്കെ വരുന്ന ചിലവ് കണക്കാക്കിയാണ് മിനിമം ബാലൻസ് നിർബന്ധമാക്കുന്നത് . ഇത് പാലിക്കാത്തവരിൽ നിന്ന് ഫീസ് ഈടാക്കും . ഇത് തന്നെ പലപ്പോഴും വിലയിരുത്താറും മാറ്റം വരുത്താറുമുണ്ടെന്നും അദ്ദേഹം പറഞ്ഞു . കോർപറേറ്റുകളോടാണ് എസ് . ബി . ഐക്ക് കൂടുതൽ താൽപര്യമെന്ന ആരോപണവും ചെയർമാൻ നിഷേധിച്ചു . എസ് . ബി . ഐ നൽകിയ വായ്പകളിൽ 60 ശതമാനവും ചില്ലറ വിഭാഗത്തിൽപ്പെട്ടവയാണെന്നും 30 ലക്ഷം അക്കൌണ്ടുകളാണ് ഭവന വായ്പകളിൽ മാത്രമുള്ളതെന്നും അദ്ദേഹം പറഞ്ഞു .


സംവിധായകൻ എസ് എസ് രാജമൌലിയുടെ മകൻ കാർത്തികേയന്റെ വിവാഹം നടക്കുകയാണ് . പ്രഭാസ് , അനുഷ്ക ഷെട്ടി തുടങ്ങി ഒട്ടേറെ പ്രമുഖരാണ് നേരത്തെ തന്നെ കാർത്തികേയയുടെ വിവാഹ ചടങ്ങിനെത്തിയിരിക്കുന്നത് . ജയ്പൂരിലെ ഒരു ഹോട്ടലിലാണ് ചടങ്ങുകൾ നടക്കുന്നത് . 30നാണ് വിവാഹം . കർണ്ണാടിക് ഗായിക പൂജ പ്രസാദ് ആണ് വധു . ചടങ്ങിനെത്തിയ താരങ്ങളെല്ലാം ആഘോഷത്തിമിർപ്പിലാണ് . രാജമൌലിയൊത്ത് പ്രങാസും അനുഷ്ക ഷെട്ടിയും ഉൾപ്പെടെയുള്ളവർ നൃത്തം ചെയ്യുന്ന വീഡിയോയും വൈറലാകുകയാണ് . ദീർഘകാലത്തെ പ്രണയത്തിനൊടുവിലാണ് കാർത്തികേയൻ വിവാഹിതനാകാൻ ഒരുങ്ങുന്നത് . ബാഹുബലിയുടെ യൂണിറ്റ് ഡയറക്ടറായിരുന്നു കാർത്തികേയ .


ക്രൈസ്റ്റ്ചേർച്ച്ഃ അണ്ടർ 19 ലോകകപ്പ് സെമിയിൽ പാക്കിസ്ഥാനെതിരെ ഇന്ത്യ ശക്തമായ നിലയിൽ . ആദ്യം സ്ഥിതപ്രജ്ഞത കാട്ടിയ ഇന്ത്യൻ കുട്ടികൾ ഇടയ്ക്ക് കളി കൈവിട്ടെങ്കിലും പിന്നീട് ബാറ്റിംഗ് ഓഡറിലേക്ക് തിരിച്ചെത്തുകയായിരുന്നു . ഒടുവിൽ റിപ്പോർട്ട് കിട്ടുമ്പോൾ 46 ഓവറിൽ ആറ് വിക്കറ്റ് നഷ്ടത്തിൽ 238 റൺസാണ് ഇന്ത്യൻ കുട്ടികളുടെ സംമ്പാദ്യം . പാരമ്പര്യ വൈരികൾ തമ്മിലുള്ള മത്സരമായതുകൊണ്ടുതന്നെ ഏറെ പ്രധാന്യം കൽപ്പിക്കപ്പെട്ടിരുന്ന മത്സരമാണ് ഇന്ത്യാ - പാക്കിസ്ഥാൻ മത്സരം . ടോസ് നേടി ബാറ്റിംഗ് തെരഞ്ഞെടുത്ത ഇന്ത്യയുടെ തുടക്കം ഗംഭീരമായിരുന്നു . 42 പന്തിൽ മൂന്ന് ഫോറും ഒരു സിക്സറും ഉയർത്തി 41 റൺസെടുത്ത നായകൻകൂടിയായ ഓപ്പണർ ബാറ്റ്സ്മാൻ പ്രത്വി ഷാ മുഹമ്മദ് മൂസയുടെ ത്രോയിൽ റണ്ണൌട്ടാകുകയായിരുന്നു . 59 പന്തിൽ നിന്ന് 7 ഫോറിന്റെ പിൻബലത്തിൽ 47 റൺസെടുത്ത മൻജോദ് കൽറയെയും പുറത്താക്കിയത് മുഹമ്മദ് മൂസയായിരുന്നു . മുഹമ്മദ് മൂസയുടെ പന്ത് ഉയർത്തിയടിച്ച മൻജോദിന് പിഴച്ചു . പന്ത് റോഹൈയിൽ നസിറിന്റെ കൈകളിൽ അവസാനിച്ചു . എന്നാൽ ഓപ്പണിങ്ങ് ബാറ്റ്സ്മാൻമാർ പുറത്തായെങ്കിലും ഒരറ്റത്ത് വിക്കറ്റ് കാത്താണ് പഞ്ചാബിന്റെ ഓപ്പണർ ബാറ്റ്സ്മാൻ സുബ്മാൻ ഗിൽ ബാറ്റ് വീശുന്നത് . 82 പന്തിൽ നിന്ന് 7 ഫോറിന്റെ അകമ്പടിയോടെ 83 റൺസാണ് സുബ്മാൻ ഗില്ലിന്റെ സമ്പാദ്യം . 34 പന്തിൽ നിന്ന് 20 റൺസെടുത്ത ഹർവിക്ക് ദേസായിയെ അർഷാദ് ഇഖ്ബാലിന്റെ പന്തിൽ സാദ്ഖാൻ പിടിച്ച് പുറത്താക്കുകയായിരുന്നു .


" പദ്മാവത് ' സിനിമ പ്രദർശിപ്പിച്ചു കൊണ്ടിരിക്കവെ തിയറ്ററിൽ വെച്ച് 19കാരിയെ ബലാത്സംഗം ചെയ്തു . ഫേസ്ബുക്കിലൂടെ പരിചയപ്പെട്ടയാളാണ് പെൺകുട്ടിയെ ബലാത്സംഗം ചെയ്തതെന്ന് പോലീസ് പറഞ്ഞു . ഹൈദരാബാദിലെ പ്രശാന്ത് തിയറ്ററിലാണ് സംഭവം . രണ്ട് മാസം മുമ്പാണ് 23കാരനായ യുവാവുമായി പെൺകുട്ടി ഫേസ്ബുക്കിലൂടെ പരിചയപ്പെടുന്നത് . ഇരുവരുമൊന്നിച്ച് തിയറ്ററിൽ എത്തുകയും സിനിമയ്ക്ക് കയറുകയും ചെയ്തു . തിയറ്ററിൽ ആളുകൾ കുറവായിരുന്നെന്നും ചിത്രം തുടങ്ങി ഏതാനും നിമിഷങ്ങൾക്കുള്ളിൽ തന്നെ ഇയാൾ പെൺകുട്ടിയെ കടന്നുപിടിക്കുകയുമായിരുന്നെന്നാണ് പോലീസ് ഭാഷ്യം . പരിക്കേറ്റ പെൺകുട്ടിയെ ആശുപത്രിയിൽ പ്രവേശിപ്പിച്ചു . പ്രതിക്കെതിരെ ബലാത്സംഗകുറ്റത്തിന് കേസെടുത്തു .


സച്ചിനും കൊഹ്ലിയും തമ്മിലുളള താരതമ്യങ്ങൾ ആരാധകർക്കിടയിൽ ഇപ്പോഴും ചൂടേറിയ ചർച്ചയാണ് . ആരാണ് കേമനെന്ന ചോദ്യത്തിന് പ്രസക്തിയില്ലെങ്കിലും സച്ചിനോടുള്ള താരതമ്യത്തെ സാധൂകരിക്കുന്ന പ്രകടനമായിരുന്നു കൊഹ്ലി കഴിഞ്ഞദിവസം നടത്തിയത് . സച്ചിന്റെ 43 - ാം ജൻമദിനം അങ്ങനെ കൊഹ്ലി ആരാധകർക്കും ആഘോഷിക്കാനുള്ള വകയായി . ഐപിഎല്ലിലെ ആദ്യ സെഞ്ചുറി ടീമിനെ വിജയത്തിലേക്ക് നയിച്ചില്ലെങ്കിലും കുട്ടിക്രിക്കറ്റിലെ ഒരുപാട് റെക്കോർഡുകൾ സ്വന്തം പേരിലെഴുതാൻ കൊഹ്ലിക്കായി . ഐപിഎല്ലിൽ സെഞ്ചുറി നേടുന്ന നാലാമത്തെ നായകനാണ് കൊഹ്ലി . സച്ചിൻ തന്നെയാണ് ആദ്യ നായകൻ . കൊച്ചി ടസ്കേഴ്സിനെതിരെയായിരുന്നു സച്ചിന്റ സെഞ്ചുറി . ഡെക്കാൻ ചാർജേഴ്സിനെതിരെ സെഞ്ചുറി നേടിയ വീരേന്ദർ സെവാഗാണ് രണ്ടാമൻ . കിംഗ്സ് ഇലവൻ പഞ്ചാബിനെതിരെ സെഞ്ചുറി നേടിയിട്ടുള്ള ആദം ഗിൽക്രിസ്റ്റാണ് സെഞ്ചുറി നേടിയിട്ടുള്ള മൂന്നാമത്തെ നായകൻ . 43 അർധസെഞ്ചുറികൾക്കുശേഷമാണ് കൊഹ്ലിക്ക് കുട്ടിക്രിക്കറ്റിൽ മൂന്നക്കം കടക്കാനായത് . സച്ചിന്റെ 43 - ാം പിറന്നാൾ ദിനത്തിലാണ് കൊഹ്ലിയുടെ നേട്ടമെന്നത് മറ്റൊരു അപൂർവതയായി . ഈ സീസണിലെ അഞ്ച് കളികളിൽ 91.25 ആണ് കൊഹ്ലിയുടെ ബാറ്റിംഗ് ശരാശരി . ട്വന്റി - 20യിൽ 2016ൽ കൊഹ്ലിയുടെ ബാറ്റിംഗ് ശരാശരിയാകട്ടെ 125 ആണ് . ഐപിഎല്ലിൽ 37 - ാം തവണയാണ് ഒരു ബാറ്റ്സ്മാൻ മൂന്നക്കം കടക്കുന്നത് . റോയൽ ചലഞ്ചേഴ്സിനായി ഐപിഎല്ലിൽ സെഞ്ചുറി നേടുന്ന നാലാമത്തെ ബാറ്റ്സ്മാനാണ് കൊഹ്ലി . മനീഷ് പാണ്ഡെ , എ . ബി . ഡിവില്ലിയേഴ്സ് , ക്രിസ് ഗെയിൽ എന്നിവരാണ് സെഞ്ചുറികളിൽ ടീമിലെ കൊഹ്ലിയുടെ മുൻഗാമികൾ .


രാജ്യത്തെ ഏറ്റവും വലിയ ടെലികോംല ഓപ്പറേറ്ററായ എയർടെൽ പുതിയ ഓഫറുമായി രംഗത്ത് . റിലയൻസ് ജിയോയുടെ പ്രൈം പ്ലാനുകളോട് കിടപിടിക്കുന്ന ഓഫറാണ് എയർടെൽ പുറത്തിറക്കിയ 345 രൂപയുടെ ഓഫർ . 28 ദിവസത്തെ കാലാവധിയുള്ള ഓഫറിൽ പ്രതിദിനം ജിബി ഡാറ്റയും സൌജന്യ എസ്ടിഡി , ലോക്കൽ വോയ്സ് കോളുകളുമാണ് ലഭിയ്ക്കുക . ഡാറ്റാ പാക്കിൽ 500 എംബി പകലും ശേഷിക്കുന്ന 500 എംബി രാത്രിയുമാണ് ലഭിക്കുക . എയർടെൽ നൽകിവരുന്ന 145 രൂപയുടെ ഓഫറിൽ മാറ്റം വരുത്തി അൺലമിറ്റഡ് എയർ ടു എയർടെൽ ലോക്കൽ , നാഷണൽ കോളുകളും 2ജിബി ഡാറ്റയും 28 ദിവസത്തേയ്ക്ക് ലഭിച്ചു . വോഡഫോണിനും എയർടെല്ലിനും പിറകെ ഐഡിയയും പുതിയ ഓഫർ പുറത്തിറക്കിയിട്ടുണ്ട് . 28 ദിവസത്തേയ്ക്ക് 14 ജിബി ഡാറ്റയും എല്ലാ നെറ്റ് വർക്കിലേയ്ക്കും അൺലിമിറ്റഡ് വോയ്സ് കോളുമാണ് ഐഡിയ പുറത്തിറക്കിയ ഓഫറിലുള്ളത് . 348 രൂപയാണ് ഓഫർ പാക്കിന്റെ വില . കഴിഞ്ഞ ദിവസം വോഡഫോണും ജിയോയ്ക്ക് വെല്ലുവിളിയുർത്തിക്കൊണ്ട് പുറത്തിറക്കിയിരുന്നു . 56 ദിവസത്തേയ്ക്ക് 56ജിബി 4ജി ഡാറ്റയും അൺലിമിറ്റഡ് വോയ്സ് കോളുമാണ് വോഡഫോൺ അവതരിപ്പിച്ച 346 രൂപയുടെ ഓഫറിലുള്ളത് . എന്നാൽ ഓഫർ സംബന്ധിച്ച് കമ്പനിയിൽ നിന്ന് ഔദ്യോഗിക സ്ഥിരീകരണം പുറത്തുവന്നിട്ടില്ല .


പ്രൈം മെമ്പർഷിപ്പ് സേവനങ്ങൾ ഒരു വർഷത്തേക്ക് കൂടി നീട്ടി റിലയൻസ് ജിയോ . നിലവിൽ ജിയോ പ്രൈം അംഗത്വമുള്ളവർക്കാണ് പുതിയ സേവനം ലഭിക്കുക . ഇതു പ്രകാരം പുതിയ സേവനങ്ങൾക്ക് അധിക പണം നൽകേണ്ടതില്ല . അതേസമയം , ജിയോ പ്രൈം സേവനങ്ങൾ ആവശ്യമുള്ളവർക്ക് 99 രൂപ നൽകി അംഗത്വം എടുക്കാം . ഏപ്രിൽ ഒന്ന് മുതലാണ് പുതിയ അംഗത്വം എടുക്കാൻ സാധിക്കുക . പുതിയ ഓഫറുകൾ നൽകാൻ ജിയോ തീരുമാനിച്ചതായും റിപ്പോർട്ടുകളുണ്ട് . അടുത്ത പന്ത്രണ്ട് മാസത്തേക്കും ജിയോ പ്രൈം അംഗത്വം ലഭിക്കാൻ നിലവിൽ അംഗങ്ങളായിട്ടുള്ളവർ മൈ ജിയോ ആപ്പിൽ തങ്ങളുടെ താൽപര്യം അറിയിക്കണം . അതേസമയം ഇത് ലിമിറ്റഡ് ടൈം ഓഫർ ആണ് . എന്നാൽ കാലാവധി എന്ന് അവസാനിക്കുമെന്നതിനെ കുറച്ച് ഔദ്യോഗികമായ അറിയിപ്പുകളൊന്നും ലഭിച്ചിട്ടില്ല . ഡാറ്റയിലടക്കം പ്രൈം അംഗത്വമുള്ളവരേക്കാൾ കൂടുതൽ ഓഫറുകൾ പ്രൈം അംഗത്വമുള്ളവർക്ക് ലഭിക്കും . അതേസമയം , എല്ലാ ജിയോ ഉപഭോക്താക്കൾക്കും സൌജന്യ കോളും എസ്എംഎസുമടക്കമുള്ള എല്ലാ ജിയോ സേവനങ്ങളും ലഭിക്കും . കഴിഞ്ഞ വർഷമാണ് ജിയോ പ്രൈം മെമ്പർഷിപ്പ് റിലയൻസ് അവതരിപ്പിക്കുന്നത് . അംഗത്വമെടുക്കുന്നവർക്ക് ജിയോ ലൈവ് ടിവി , ജിയോ സിനിമ , ജിയോ മ്യൂസിക് , തുടങ്ങിയ സേവനങ്ങളാണ് ലഭിക്കുക . എങ്ങനെയാണ് അടുത്ത ഒരു കെല്ലത്തേക്ക് കൂടി ജിയോ പ്രൈം അംഗത്വം നേടുക ? സ്മാർട്ട് ഫോണിൽ മൈ ജിയോ ആപ്പ് ഡൌൺലോഡ് ചെയ്യുകയാണ് ആദ്യ പടി . ശേഷം ആപ്പിൽ കയറി നിങ്ങളുടെ താൽപര്യം അറിയിച്ചാൽ മതിയാകും . എന്നാൽ നിലവിൽ ആപ്പ് ഗൌൺലോഡ് ചെയ്തിട്ടുള്ളവർക്ക് ഇതിന്റെ ആവശ്യം വരില്ല . മാർച്ച് 31 ന് ശേഷം പുതിയ ഓഫർ അവരുടെ അക്കൌണ്ടിലേക്ക് സ്വാഭാവികമായി തന്നെ ആഡ് ചെയ്യപ്പെടും .


എപ്പോൾ മുതലാണ് പാമ്പുകൾക്ക് കാലുകൾ നഷ്ടമായി തുടങ്ങിയത് ? ശാസ്ത്രലോകത്തെ ഏറെ കുഴക്കിയ ചോദ്യമായിരുന്നു ഇത് . കോടികണക്കിന് വർഷങ്ങൾക്ക് മുമ്പ് പാമ്പുകൾക്ക് കാലുകൾ ഉണ്ടായിരുന്നതായി കണ്ടെത്തിയെങ്കിലും അത് എങ്ങനെ നഷ്ടമായി എന്നതിനെക്കുറിച്ച് ഒരു വിവരവും ഇല്ലായിരുന്നു . ഇപ്പോഴിതാ ആ ചോദ്യത്തിന് ഉത്തരമായിരിക്കുന്നു . ഒമ്പതു കോടി വർഷം പഴക്കമുള്ള ഫോസിൽ കണ്ടെത്തിയതിൽനിന്നാണ് പാമ്പുകൾക്ക് കാലുകൾ നഷ്ടമായത് എങ്ങനെയെന്ന് അറിയാനായത് . ഈ ഫോസിൽ , സി ടി സ്കാനിനും മറ്റു ചില പഠനങ്ങൾക്കും വിധേയമാക്കിയതിൽനിന്നാണ് ഇതിനുള്ള ഉത്തരം ലഭിച്ചത് . പാമ്പുകൾ മാളത്തിൽ ഒളിച്ചിരുന്ന് ഇര പിടിക്കാൻ തുടങ്ങിയതോടെ , അവരുടെ കാലുകൾ ഉപയോഗിക്കാതെയായി . അങ്ങനെ വർഷങ്ങൾ കടന്നുപോകുന്നതിനിടെ പാമ്പുകളുടെ കാലുകൾ അപ്രത്യക്ഷമാകുകയായിരുന്നുവെന്നാണ് ഇപ്പോൾ കണ്ടെത്തിയിരിക്കുന്നത് . എഡിൻബറോ സർവ്വകലാശാലയിൽ പ്രൊഫസർ ഹോങ്യു യീയുടെ നേതൃത്വത്തിലാണ് ഇതുസംബന്ധിച്ച പഠനം നടത്തിയത് . പാമ്പുകൾ കടലിൽ ജീവിക്കാൻ തുടങ്ങിയതോടെയാണ് കാലുകൾ നഷ്ടമായതെന്നായിരുന്നു ഇതുവരെയുണ്ടായിരുന്ന നിഗമനം . പുതിയ കണ്ടെത്തലോടെ അത് അപ്രസക്തമായിരിക്കുകയാണ് . കാലുകൾ അപ്രത്യക്ഷമായതോടെയാണ് പാമ്പുകൾക്ക് അക ചെവി രൂപപ്പെടുന്നത് . പാമ്പുകളുടെ സഞ്ചാരനിയന്ത്രണവും കേൾവിയുമൊക്കെ ഈ അക ചെവിയുടെ സഹായത്തോടെയാണ് നടക്കുന്നത് . ചെവിയിലെ ബോണി കനാൽസിൻറെയും കാവിറ്റിയുടെയും പ്രവർത്തനമാണ് ഇതു സാധ്യമാക്കുന്നതെന്ന് സിടി സ്കാനിൽനിന്ന് ഗവേഷകർക്ക് മനസിലായി . പഠന റിപ്പോർട്ട് ജേർണൽ സയൻസ് അഡ്വാൻസസിൽ പ്രസിദ്ധീകരിച്ചിട്ടുണ്ട് .


ഡിജിറ്റൽ ലോകത്തുനിന്നു വരുമാനം കണ്ടെത്തുന്നതിനുവേണ്ടി കേന്ദ്ര സർക്കാർ നടപ്പാക്കിയ ഗൂഗിൾ ടാക്സ് ഇന്നലെ മുതൽ ഈടാക്കിത്തുടങ്ങി . ഗൂഗിൾ , ഫേസ്ബുക്ക് തുടങ്ങിയവ വഴിയുള്ള പരസ്യങ്ങൾക്ക് ഇനി മുതൽ നികുതി നൽകേണ്ടിവരും . ഗൂഗിളും ഫേസ്ബുക്കും ഇന്ത്യയിൽ വിരിച്ചിരിക്കുന്ന ബിസിനസ് സാമ്രാജ്യത്തിൽനിന്നു പണം കണ്ടെത്തുന്നതിനാണു കേന്ദ്ര സർക്കാർ പുതിയ നികുതി ഏർപ്പെടുത്തിയത് . ഒരു സാമ്പത്തിക വർഷം ഒരു ലക്ഷം രൂപയോ അതിനു മേലോ ഉള്ള തുക പരസ്യത്തിനു ചെലവാക്കുന്ന വ്യക്തികളും സ്ഥാപനങ്ങളും ഇനി മുതൽ ആറു ശതമാനം നികുതി നൽകണം . 2016ലെ ഫിനാൻസ് ബില്ലിൽ ഇക്കാര്യം വ്യവസ്ഥചെയ്യുന്നുണ്ട് . ഡിജിറ്റൽ കണ്ടന്റുകൾ , സിനിമ , സോഫ്റ്റ്വെയർ എന്നിവയുടെ ഡൌൺലോഡിങ്ങിനും ഈ നികുതി ബാധകമാണ് . ഗൂഗിൾ , ഫേസ്ബുക്ക് തുടങ്ങിയവ വഴി പരസ്യം നൽകുന്ന ഇടപാടുകാർക്കാകും പുതിയ നികുതി ബാധ്യതവരുത്തിവയ്ക്കുക . പുതിയ നികുതി ഫലത്തിൽ രാജ്യത്തെ ചെറുകിട ബിസിനസുകാരെയാകും ബാധിക്കുകയെന്നാണു വിലയിരുത്തൽ . നികുതി ഏർപ്പെടുത്തിയ സാഹചര്യത്തിൽ ഗൂഗിളും ഫേസ്ബുക്കും അവരുടെ പരസ്യ താരിഫ് വർധിപ്പിക്കും .


മികച്ച ടെക്നോളജി തേടി ഇറങ്ങുന്ന ഉപഭോക്താക്കളെ ലക്ഷ്യമാക്കി നികായ് തങ്ങളുടെ ടിവി ശ്രേണിയിൽ പുതിയ സ്മാർട് കർവ്ഡ് ടിവി വിപണിയിലിറക്കി . മികവും തികവുമുള്ള കാഴ്ചാനുഭവമാണ് നിക്കായിയുടെ പുതിയ സ്മാർട്ട് കർവ്ഡ് ടിവി സമ്മാനിക്കുന്നത് . വ്യൂ ദ ഡിഫറൻസ് എന്ന ക്യാച്ച് വേർഡ് അക്ഷരാർഥത്തിൽ തന്നെ പ്രേക്ഷകനു അനുഭവഭേദ്യമാകും . മോണിറ്ററിന്റെ വശങ്ങളോട് ചേർന്ന് നിന്നാൽ പോലും മികവ് നഷ്ടപ്പെടാത്ത കാഴ്ചാനുഭവം ഇത് നൽകുമെന്ന് നികായ് അവകാശപ്പെടുന്നു . അതിമനോഹരമായ പാനൽ ഡിസൈനാണ് നിക്കായ് ഇതിനു നൽകിയിരിക്കുന്നത് . 1920 ത 1080 റെസല്യൂഷനുള്ള പാനലാണ് ഈ എച്ച് . ഡി . റെഡി ടിവിയുടെ ദൃശ്യാനുഭവത്തിന് കരുത്ത് പകരുന്നത് . 12 വാട്സിന്റെ ഓഡിയോ ഔട്ട് പുട്ട് മികച്ച ശബ്ദസുഖം നൽകുന്നു . ദൃശ്യങ്ങൾ പോലെ തന്നെ തെളിച്ചവും വ്യക്തതയുമുള്ള ശബ്ദം . ആൻഡ്രോയിഡിന്റെ ഐസ്ക്രീം സാൻഡ് വിച്ച് പ്ലാറ്റ് ഫോമിലാണ് ഈ ടിവിയുടെ പ്രവർത്തനം . യൂസർ ഫ്രണ്ട്ലി ആണെന്നതാണ് ഇതിന്റെ ഏറ്റവും വലിയ മെച്ചം . 2011നു ശേഷം ആൻഡ്രോയ്ഡ് ഒരുപിടി അപ്ഡേഷനുകൾ രംഗത്തിറക്കിയെങ്കിലും ഐസ്ക്രീം സാൻഡ്വിച്ചിൽ തുടരാൻ നിക്കായിയെ പ്രേരിപ്പിച്ചത് യൂസർ ഫ്രണ്ട്ലി പ്ലാറ്റ്ഫോം എന്ന നല്ലപേര് തന്നെയാകണം . ഇംഗ്ലീഷിനു പുറമേ അറബിക് , പേർഷ്യൻ , റഷ്യൻ ഭാഷകളും ഈ ടിവി സപ്പോർട്ട് ചെയ്യും . രണ്ട് യുഎസ്ബി പോർട്ടുകളും മൂന്നു എച്ച്ഡിഎംഐ പോർട്ടുകളുമാണ് ഈ ടിവിക്കുള്ളത് . യുഎസ്ബി വഴി 30 ഫോർമാറ്റുകളിലുള്ള വീഡിയോകൾ പ്ലേ ചെയ്യാൻ കഴിയുമെന്നതാണ് നികായ് സ്മാർട്ട് കർവ്ഡ് ടിവിയുടെ ഹൈലൈറ്റ് . മൂന്നു എച്ച്ഡിഎംഐ പോർട്ടുകൾ ഉപയോഗിച്ച് ഒരു സമയം ലാപ്ടോപ്പും പ്രൊജക്ടറും കണക്ട് ചെയ്യാം . ഫോട്ടോസ് , വീഡിയോ , മ്യൂസിക് എന്നിവ ഗുണമേൻമ നഷ്ടപ്പെടാനാകാതെ ആസ്വദിക്കാനാകും . ട്വിറ്ററും ഫേസ്ബുക്കും ഉൾപ്പെടെയുള്ള സമൂഹമാധ്യമങ്ങൾ സപ്പോർട്ട് ചെയ്യും . യു ട്യൂബിൽ നിന്ന് വീഡിയോകൾ കാര്യമായ സമയനഷ്ടമില്ലാതെ തന്നെ ആസ്വദിക്കാം . അതും മികച്ച ദൃശ്യ , ശ്രാവ്യ സൌകര്യങ്ങളോടെ . വെബ് ബ്രൌസർ സൌകര്യമുള്ളതിനാൽ ഇന്റർനെറ്റിൽ നിന്ന് ഓൺലൈൻ വീഡിയോകൾ കാണാനും സൌകര്യമുണ്ട് . ഇൻബിൽട്ട് വൈഫൈ സംവിധാനമുള്ളതിനാൽ സ്ട്രീമിങ്ങും ബ്രൌസിങ്ങും വളരെ എളുപ്പവുമാണ് . ഒരു വലിയ കംപ്യൂട്ടർ മോണിട്ടർ എന്ന രീതിയിലും നമുക്ക് ഈ ടിവിയെ ഉപയോഗപ്പെടുത്താം . എക്സ്ബോക്സ് , പിഎസ്പിഓ തുടങ്ങിയ വീഡിയോ ഗെയിം പ്ലാറ്റ് ഫോമുകളും സപ്പോർട്ട് ചെയ്യുന്നതിനാൽ കുട്ടികൾക്കും ഏറെ പ്രിയങ്കരമാകും കർവ്ഡ് സ്മാർട്ട് ടി . വിയെന്ന് നികായ് അഭിപ്രായപ്പെടുന്നു


ഒരു ഓവറിൽ ആറ് സിക്സ് ആടിച്ച് ഇന്ത്യൻ താരം യുവരാജ് സിംഗ് റെക്കോർഡിട്ടിട്ടുണ്ട് . എന്നാൽ ട്വൻറി20യിൽ ഏറ്റവും കൂടുതൽ സിക്സ് എന്ന റെക്കോർഡ് നേട്ടം മറ്റൊരു താരത്തിനാണ് . മറ്റാർക്കുമല്ല , വിന്റീസിന്റെ വെടിക്കെട്ട് ബാറ്റ്സ്മാൻ ക്രിസ് ഗെയ്ലിന് . 800 സിക്സടിക്കുന്ന ആദ്യതാരമെന്ന റെക്കോർഡാണ് ധാക്കയിൽ നടന്ന ബംഗ്ലാദേശ് പ്രീമിയർ ലീഗിൽ ഗെയിൽ സ്വന്തം പേരിൽ കുറിച്ചത് . 51 പന്തിൽനിന്ന് പുറത്താകാതെ 121 റൺസടിക്കുന്നതിനിടയിൽ ഗെയിൽ അടിച്ചുകൂട്ടിയത് 14 സിക്സുകൾ . ഈ റെക്കോർഡ് തകർക്കുക അത്ര എളുപ്പമാകില്ല , മറ്റ് താരങ്ങൾക്ക് . രണ്ടാം സ്ഥാനത്തുള്ള കിറോൺ പൊള്ളാർഡാകട്ടെ 294 സിക്സിന് പിറകിലാണ് . 506 സിക്സ് ആണ് പൊള്ളാർഡിന്റെ നേട്ടം . ബിപിഎല്ലിൽ രംഗ്പൂർ റൈഡേഴ്സിനായാണ് ഗെയിൽ കളിക്കുന്നത് . ഖുൽന ടൈറ്റൽസിനെതിരെയാണ് താരത്തിന്റെ മിന്നും പ്രകടനം .


അപ്രതീക്ഷിതമായെത്തിയ പ്രളയം മൂലം റിലീസ് മാറ്റിവച്ച ചിത്രങ്ങളുടെ കൂട്ടത്തിലാണ് റോഷൻ ആൻഡ്രൂസ് - നിവിൻ പോളി - മോഹൻലാൽ ടീമിന്റെ കായംകുളം കൊച്ചുണ്ണിയും . ഓണം റിലീസായി തീയേറ്ററുകളിലെത്തേണ്ടിയിരുന്ന സിനിമ ഒക്ടോബർ 11ന് റിലീസിനെത്തുമെന്ന് റിപ്പോർട്ടുകളുണ്ടെങ്കിലും ഔദ്യോഗികമായി ഈ തീയ്യതി സ്ഥിരീകരിക്കപ്പെട്ടിട്ടില്ല . എന്നാൽ കേരളത്തിലുള്ളവർക്ക് മുൻപേ സിനിമ കാണാൻ അവസരം ലഭിച്ചു മുംബൈയിലെ തെരഞ്ഞെടുത്ത ഒരു കൂട്ടം പ്രേക്ഷകർക്ക് . മുംബൈയിലെ വൈആർഎഫ് ( യാഷ് രാജ് ഫിലിംസ് ) സ്റ്റുഡിയോയിൽ ഇന്നലെ ചിത്രത്തിന്റെ പ്രീമിയർ പ്രദർശനം നടന്നു . നിവിൻ പോളിയും മോഹൻലാലും റോഷൻ ആൻഡ്രൂസും അടക്കമുള്ളവർ ആദ്യ പ്രദർശനത്തിന് എത്തിയിരുന്നു . പ്രീമിയർ കണ്ടവരുടെ അഭിപ്രായങ്ങൾ ട്വിറ്ററിൽ എത്തിയിട്ടുണ്ട് . പ്രേക്ഷകരുടെ പ്രതീക്ഷകളെ തൃപ്തിപ്പെടുത്തുന്ന ചിത്രമാണ് കൊച്ചുണ്ണിയെന്നാണ് മുംബൈ പ്രിവ്യൂവിന് ശേഷം ട്വിറ്ററിലെത്തുന്ന പ്രതികരണങ്ങളിൽ നിന്ന് മനസിലാവുന്നത് . റോഷൻ ആൻഡ്രൂസ് നിരാശപ്പെടുത്തുന്നില്ലെന്ന് ഡർ മോഷൻ പിക്ചേഴ്സ് സിഒഒ ആയ സേതുമാധവൻ നപൻ ട്വീറ്റ് ചെയ്യുന്നു . ബാബു ആന്റണിയെയും സണ്ണി വെയ്നിനെയും സിനിമയിൽ ഫലപ്രദമായി ഉപയോഗിച്ചിട്ടുണ്ടെന്നും ഇത്തിക്കര പക്കിയായി മോഹൻലാലിന്റേത് ഗംഭീര സാന്നിധ്യമാണെന്നും നായകനായി നിവിൻ പോളി നന്നായിട്ടുണ്ടെന്നും നപൻ കുറിക്കുന്നു . 45 കോടി ബജറ്റിൽ 161 ദിവസങ്ങൾ കൊണ്ടാണ് സിനിമ ചിത്രീകരണം പൂർത്തിയാക്കിയത് . ഇതിൽ സെറ്റിന് മാത്രം ചെലവഴിച്ചത് 12 കോടി . ബോളിവുഡ് ഛായാഗ്രാഹകനായ ബിനോദ് പ്രധാനാണ് ചിത്രത്തിന്റെ ക്യാമറ കൈകാര്യം ചെയ്തിരിക്കുന്നത് . ബാഹുബലിയുടെ നിർമ്മാണ ഏകോപനം നിർവ്വഹിച്ച ഫയർഫ്ളൈയാണ് കൊച്ചുണ്ണിയിലും സഹകരിച്ചിരിക്കുന്നത് . ബാഹുബലി , തലാഷ് തുടങ്ങിയ ചിത്രങ്ങൾക്ക് സൌണ്ട് ഡിസൈൻ നിർവ്വഹിച്ച സതീഷാണ് റോഷൻ ആൻഡ്രൂസ് ചിത്രത്തിനും ശബ്ദം ഒരുക്കിയിരിക്കുന്നത് . ദക്ഷിണാഫ്രിക്കയിൽ നിന്നുള്ള ടീമടക്കം ആക്ഷൻ രംഗങ്ങളിൽ സഹകരിച്ചിട്ടുണ്ട് .


ആപ്പിൾ ഐഫോൺ 7 ഇറങ്ങാൻ ഏതാണ്ട് ഒരു മാസം മാത്രമാണ് ബാക്കി . അതിനിടയിൽ ഈ ഫോൺ സംബന്ധിച്ച് പ്രധാനപ്പെട്ട വാർത്തകളാണ് പുറത്തുവരുന്നത് . വിവിധ കേന്ദ്രങ്ങളിൽ നിന്നുള്ള റിപ്പോർട്ടുകൾ പ്രകാരം പുതിയ ഐഫോണിന് ഡ്യൂവൽ പിൻ ക്യാമറ ഉണ്ടാകും എന്ന കാര്യം ഏതാണ്ട് ഉറപ്പാണ് . ഒപ്പം ഹെഡ്ഫോൺ ജാക്ക് ഉണ്ടാകില്ലെന്നും . എന്നാൽ ബ്ലൂംബെർഗിൻറെ പുതിയ റിപ്പോർട്ട് പ്രകാരം പുതിയ ഐഫോണിലെ ഏറ്റവും വലിയ മാറ്റം അതിൻറെ ഹോം ബട്ടണിൽ വരുന്ന വ്യത്യാസമായിരിക്കും . ഇതുവരെ ഉണ്ടായിരുന്ന ഹോം ബട്ടണിൽ കാര്യമായ പരിഷ്കാരം ആപ്പിൾ വരുത്തുന്നു എന്നാണ് റിപ്പോർട്ട് . ടച്ച് ക്യാപക്റ്റീവ് ആയിരിക്കും പുതിയ ഹോം ബട്ടൺ . അതിനാൽ തന്നെ ഈ ഹോം ബട്ടണിൽ അമർത്തേണ്ട . ഒന്ന് തൊട്ടാൽ മതി . മൾട്ടിപ്പിൾ ലെവർ ടച്ച് സെൻസറ്റീവ് ആയിരിക്കും ഈ ഹോം ബട്ടൺ . മാക്ക് ബുക്കിൻറെ ട്രാക്ക് പാഡിന് സമാനമാണ് ഈ ബട്ടൺ എന്നാണ് റിപ്പോർട്ട് പറയുന്നത് . അതേ സമയം ഡ്യൂവൽ പിൻക്യാമറ എന്ന ആശയം ആപ്പിളിൻറെ സ്വന്തമല്ല , ഹ്യൂവായ് പി9 , എൽജി ജി5 എന്നീ ഫോണുകളിൽ ഇതിനകം പരീക്ഷിച്ച സാങ്കേതികതയാണ് ഇത് .


ഉപഗ്രഹങ്ങളുടെ കൂട്ട വിക്ഷേപണത്തിലൂടെ കഴിഞ്ഞ സാമ്പത്തിക വർഷം വൻ നേട്ടം കൊയ്ത് ഐഎസ്ആർഒ . ഐഎസ്ആർഒയുടെ വിശ്വസ്ത ലോഞ്ചിംഗ് വെഹിക്കിളായ പിഎസ്എൽവി ഇതുവരെ 28 രാജ്യങ്ങളിൽ നിന്നുള്ള 209 ഉപഗ്രഹങ്ങളാണ് ബഹിരാകാശത്ത് എത്തിച്ചത് . ഇതുവഴി ഐഎസ്ആർ വൻ സാമ്പത്തിക നേട്ടമുണ്ടാക്കിയതായി കണക്കുകൾ പറയുന്നു . ഐഎസ്ആർഒയുടെ വാണിജ്യ വിഭാഗമായ ആൻട്രിക്സിലൂടെ വിദേശ രാജ്യങ്ങളുടെ വാണിജ്യ ഉപഗ്രഹങ്ങൾ വിക്ഷേപിച്ച് 2015 - 2016 സാമ്പത്തികവർഷം 230 കോടി രൂപയാണ് ഐഎസ്ആർഒ സ്വന്തമാക്കിയത് . 2013 - മുതൽ 2015 വരെയുള്ള രണ്ടുവർഷ കാലയളവിൽ 28 വിദേശ ഉപഗ്രഹങ്ങൾ വിക്ഷേപിച്ചതുവഴി ആൻട്രിക്സ് 600 കോടി രൂപയുടെ ആകെ നേട്ടമുണ്ടാക്കിയിരുന്നു . ഈ വർഷം ജൂണിൽ പിഎസ്എൽവി സി - 38 വഴി 14 രാജ്യങ്ങളുടെ 29 നാനോ ഉപഗ്രഹങ്ങൾ ഐഎസ്ആർഒ വിക്ഷേപിച്ചിരുന്നു . ഇതുവഴി 45 കോടി രൂപയുടെ വരുമാനമാണ് ആൻട്രിക്സിനുണ്ടായതെന്ന് കേന്ദ്രസർക്കാർ കഴിഞ്ഞ ദിവസം ലോക്സഭയെ അറിയിച്ചിരുന്നു . ഇതിന് മുമ്പ് ഫെബ്രുവരിയിൽ ഒറ്റയടിക്ക് 104 ഉപഗ്രങ്ങൾ വിക്ഷേപിച്ച് ഐഎസ്ആർഒ റെക്കോർഡിട്ടിരുന്നു . എന്നാൽ ഇതുവഴി എത്ര സാമ്പത്തിക നേട്ടമുണ്ടായെന്ന് ഐഎസ്ആർഒ ഇതുവരെ വ്യക്തമാക്കിയിട്ടില്ല . ഇതിൽ 96 എണ്ണവും അമേരിക്കയിൽ നിന്നുള്ളവയായിരുന്നു . ഉപഗ്രഹ വിക്ഷേപണം മത്സരം കനക്കുന്ന വിപണിയായി മാറികൊണ്ടിരിക്കുകയും സ്പേസ് എക് സ് ഫാൽക്കൺ , റഷ്യയുടെ പ്രോടോൺ യു . എൽ . എ , എറൈൻ സ്പേസിംഗ് എന്നിവയെല്ലാം ഈ മേഖലയിലെ വമ്പൻ സ്ഥാപനങ്ങളായി മാറുകയും ചെയ്തിട്ടുണ്ട് . എന്നാൽ ആൻട്രിക്സിന്റെ മത്സരാധിഷ്ഠിത നിരക്കും ഇസ്രായേൽ വൈദഗ്ദ്യവും നാനോ ഉപഗ്രഹ വിക്ഷേപണ രംഗത്ത് വിദേശ ഉപഭോക്താക്കളെ ആകർഷിക്കുന്നതായി മാറി . 2015 - 16ൽ ആൻട്രിക്സ് വിദേശ ഉപഗ്രഹങ്ങളുടെ വാണിജ്യാടിസ്ഥാനത്തിലുള്ള വിക്ഷേപണത്തിലൂടെ 230 കോടി രൂപയുടെ വരുമാനമുണ്ടാക്കി . ആഗോള ബഹിരാകാശ വിപണി വരുമാനത്തിൻറ 0.6 ശതമാനം മാത്രമാണിത് . വിലകൂടി ഉപഗ്രഹങ്ങൾ വിക്ഷേപിക്കുമ്പോൾ അത് വിക്ഷേപിക്കുന്ന രാജ്യം ലോഞ്ച് വെഹിക്കിളിന്റെ വിശ്വാസ്യത കൂടി പരിഗണിക്കും . ഉപഗ്രഹത്തെ ഭ്രമണപഥത്തിൽ എത്തിക്കാനായില്ലെങ്കിൽ ആ രാജ്യത്തിന് വൻ സാമ്പത്തിക നഷ്ടമുണ്ടാവുകയും ചെയ്യും . ഇവിടെയാണ് 1999മുതൽ വിശ്വസ്ത വാഹനമായ പിഎസ്എൽവി ഐഎസ്ആർഒയ്ക്ക് വലിയ നേട്ടമായത് . ആഗോളതലത്തിൽ 12.8 ലക്ഷം കോടിയുടേതാണ് ബഹിരാകാശ വിപണി എന്നാണ് കണക്കാക്കിയിരിക്കുന്നത് . ഇതിൽ ആൻട്രിക്സ് സ്വന്തമാക്കിയിട്ടുള്ളത് ചെറിയ വിഹിതമാണെങ്കിലും ഭാവിയിൽ ഐഎസ്ആർഒയ്ക്ക് ശരിയായ കുതിപ്പിനുള്ള ഊർജ്ജം പകരുന്നതാണ് ഈ കണക്കുകൾ .


ഫേസ്ബുക്ക് വൈറസ് ഭീതിയിൽ ഇതുവരെ വലിയ ബന്ധമില്ലാത്ത സുഹൃത്തിൽ നിന്നും നിങ്ങൾക്ക് ഒരു ഫേസ്ബുക്ക് സന്ദേശം ലഭിച്ചാൽ എങ്ങനെയിരിക്കും , സന്തോഷമാകും അല്ലെ , എന്നാൽ ഇങ്ങനെ ലഭിക്കുന്ന സന്ദേശങ്ങൾ അധികം തുറക്കേണ്ട എന്നാണ് പുതിയ ഉപദേശം . കാരണം മറ്റൊന്നുമല്ല . ഫെയ്സ്ബുക്കിൽ വീണ്ടും ഭീതി പടർത്തി വൈറസ് അതിവേഗം പടരുകയാണ് . ട്രോജൻ വിഭാഗത്തിൽ പെട്ടവയാണ് ഈ വൈറസുകൾ . സുഹൃത്തിന്റെ സന്ദേശമായി എത്തുന്ന വൈറസ് തുറക്കുന്ന അക്കൌണ്ടിനെയും അത് തുറക്കുന്ന കംപ്യൂട്ടറിനെയും ബാധിക്കുന്നു എന്നതാണ് ഇതിന്റെ ഏറ്റവും വിനാശകരമായ വശം . മിക്കപ്പോഴും വിഡിയോ എന്ന ഫയൽ നെയിമിലുള്ള മെസേജൊ , നഗ്നയായ യുവതിയുടെ ചിത്രം പൂർണമായി ലോഡായിട്ടില്ലാത്തത് എന്ന് തോന്നിപ്പിക്കുന്ന പോസ്റ്റായോ ആണ് ഈ വൈറസ് പ്രത്യക്ഷപ്പെടുന്നത് . ഇതു കാണുന്ന യൂസർ സ്വാഭാവികമായും ചിലപ്പോൾ ചിത്രത്തിൽ ക്ലിക്കു ചെയ്യും . ഇതോടെ വൈറസ് ഫേസ്ബുക്ക് അക്കൌണ്ടിൽ ലോഗ് ഔട്ട് ബട്ടൺ വരെ ഹൈഡ് ചെയ്യും , ഇനി അബദ്ധ വശാൽ നിങ്ങൾ ഈ കെണിയിൽ പെട്ടാൽ ഉടൻ ബ്രൌസർ ക്ലോസ് ചെയ്ത് ക്യാഷ് ക്ലിയർ ചെയ്യുകയാണ് വേണ്ടത് . പെട്ടെന്നു തന്നെ ആന്റിവൈറസ് സ്കാൻ നൽകുകയും ചെയ്യണം . കൃത്യമായ ആന്റിവൈറസ് അപ്ഡേറ്റ് ഇല്ലാത്ത കംപ്യൂട്ടറുകളിലാണ് വൈറസ് പെട്ടെന്ന് ബാധിക്കുന്നത് എന്നും മനസിലാക്കണം . വാട്ട്സ്ആപ്പിലെ ' അൾട്രാ ലൈറ്റ് വൈഫൈ ' തട്ടിപ്പ് ചിലപ്പോൾ വാട്ട്സ്ആപ്പ് അവതരിപ്പിക്കുന്ന പുതിയ ' അൾട്രാ ലൈറ്റ് വൈഫൈ ' സേവനം നിങ്ങളുടെ സ്മാർട്ട്ഫോണിൽ ലഭിക്കുന്നതിന് ഈ സന്ദേശത്തിലെ ലിങ്കിൽ ക്ലിക്ക് ചെയ്യുക എന്ന് പറഞ്ഞ് സന്ദേശം വന്നിരിക്കും . എന്നാൽ ഈ ലിങ്ക് ക്ലിക്ക് ചെയ്താൽ എപ്പോ പണികിട്ടിയെന്ന് ചോദിച്ചാൽ മതി , ശരിക്കും ഇത് ഒരു മാൽവെയറാണ് . നിങ്ങളുടെ ഫോണിലെ ക്രെഡിറ്റ് കാർഡ് വിവരങ്ങൾവരെ ഇതുവഴി ചോരാം എന്നാണ് സൈബർ വൃത്തങ്ങൾ പറയുന്നത് . ഈ സന്ദേശത്തിലെ ' അൾട്രാ ലൈറ്റ് വൈഫൈ ' ആക്ടീവ് ആകണമെങ്കിൽ , നിങ്ങളുടെപതിനഞ്ച് സുഹൃത്തുക്കളെ ഇൻവൈറ്റ് ചെയ്യണം എന്ന രീതിയിൽ തുടർ സന്ദേശവുമുണ്ട് , അത്തരത്തിൽ നൽകുന്ന നമ്പറുകളിലേക്ക് സ്പാം മെസേജുകൾ അയക്കപ്പെടുകയും ചെയ്യും .


സിനിമയ്ക്ക് വേണ്ടി കാടുകയറിയിരിക്കുകയാണ് നായകനായ ഫഹദ് ഫാസിലും സംഘവും . ഫഹദിനോടൊപ്പം മംമ്ത മോഹൻദാസും മണികഠൻ ആചാരിയുമുണ്ട് . ചിത്രങ്ങൾ കാർബൺ സിനിമയുടെ ഫെയ്സ്ബുക് പേജിലൂടെയാണ് പുറത്തുവിട്ടിരിക്കുന്നത് . കാടിൻറെ കഥ പറയുന്ന സിനിമയിൽ സ്വാഭാവികതയ്ക്ക് വേണ്ടിയാണ് കാട്ടിനുള്ളിൽ വച്ച് രംഗങ്ങൾ ചിത്രീകരിക്കുന്നത് . സിനിമയിലൂടെ ഫഹദ് ഫാസിലും മംമ്ത മോഹൻദാസും ആദ്യമായി നായികാ - നായകന്മാരാകുന്നു . ഈ ചിത്രം ഒരു സസ്പെൻസ് ത്രില്ലറായിരിക്കും . സിബി തോട്ടപ്പുറമാണ് സിനിമ നിർമ്മിക്കുന്നത് . സിനിമയ്ക്ക് ഛായാഗ്രഹണം നിർവഹിക്കുന്നത് കെ യു മോഹനാണ് . വിശാൽ ഭരദ്വാജിന്റേതാണ് സംഗീതം .


ഇന്ത്യയിൽ വികസിപ്പിച്ചെടുത്ത മധ്യദൂര - കര വ്യോമ ആകാശ മിസൈൽ പരാജയമാണെന്ന് സിഎജി റിപ്പോർട്ട് . വിക്ഷേപണത്തിലും യന്ത്രഭാഗങ്ങളുടെ പ്രവർത്തനത്തിലുമുള്ള തകരാറുകളാണ് മിസൈൽ പരീക്ഷണം പരാജയപ്പെടാൻ കാരണമെന്ന് പാർലമെൻറിൽ സമർപ്പിച്ച സിഎജിയുടെ റിപ്പോർട്ടിൽ പറയുന്നു . 3600 കോടി രൂപ ചെലവിട്ട് വാങ്ങിയ മിസൈലുകൾ ആറ് കേന്ദ്രത്തിൽനിന്ന് 2015നകം വിന്യസിക്കാനായിരുന്നു പദ്ധതി . ഇതിൽ ഒന്നുപോലും ഇന്നേവരെ വിന്യസിക്കാൻ സാധിച്ചിട്ടില്ലെന്ന് റിപ്പോർട്ടിൽ പറയുന്നു . ആകാശ മിസൈലുകളുടെ വിക്ഷേപണം പരാജയപ്പെട്ടത് , പ്രതിരോധ മേഖലയിലെ തദ്ദേശീയ നിർമ്മാണ് പദ്ധതിയ്ക്കുണ്ടായ തിരിച്ചടിയാണെന്ന് സിഎജിയുടെ റിപ്പോർട്ടിൽ പറയുന്നു . പരീക്ഷണ വിക്ഷേപണത്തിൽ മിസൈൽ ലക്ഷ്യത്തിലെത്തിയില്ല . വേണ്ടിയിരുന്ന വേഗത കൈവരിക്കാൻ മിസൈലിന് സാധിച്ചില്ല . പ്രധാന യന്ത്രഭാഗങ്ങൾ ശരിയായി പ്രവർത്തിക്കാതിരുന്നതും പരാജയത്തിന് കാരണമായെന്നും റിപ്പോർട്ടിൽ പറയുന്നു . 2008 ഡിസംബറിലാണ് വ്യോമസേന ആദ്യമായി ആകാശ് മിസൈലിൻറെ പരീക്ഷണം നടത്തിയിരുന്നത് . പിന്നീട് ആറ് മിസൈലുകൾ നിർമിക്കാൻ കരാർ നൽകി . 2014 നവംബർ വരെ ലഭിച്ച 80 മിസൈലുകളിൽ 20 എണ്ണം പരീക്ഷിച്ചപ്പോൾ ആറെണ്ണം പരാജയപ്പെട്ടുവെന്നും സി . എ . ജി റിപ്പോർട്ടിൽ പറയുന്നു . ആകാശ് , ആകാശ് എംകെ2 എന്നീ മോഡലുകളിലുള്ള മിസൈലുകൾ വികസിപ്പിക്കുന്നതിനും നിർമിക്കുന്നതിനുമായി സർക്കാർ 3,600 കോടി രൂപയാണ് ചെലവായത് . പൊതുമേഖലാ സ്ഥാപനമായ ഭാരത് ഇലക്ട്രോണിക്സ് ആണ് ആകാശ് മിസൈലുകൾ നിർമിച്ചത് . മിസൈൽ നിർമാണത്തിനായി ഏഴ് വർഷത്തെ കരാറാണ് കമ്പനിയുമായി ഉണ്ടായിരുന്നത് . ആറ് കേന്ദ്രങ്ങളിൽ വിന്യസിക്കാനാണ് ഉദ്ദേശിച്ചിരുന്നത് . എന്നാൽ ഒരിടത്തുപോലും ഇവ സ്ഥാപിക്കാൻ ഇതുവരെ സാധിച്ചിട്ടില്ല .


ചെൽസിക്കുവേണ്ടി പെഡ്രോ റോഡ്രിഗസ് , ഓസ്ട്രേലിയൻ താരം ഗാരി കാഹിൽ , ബെൽജിയം താരം ഏദൻ ഹസാർഡ് , എൻഗോലോ കാന്റെ എന്നിവർ ഗോളുകൾ നേടി . പകുതി സമയത്ത് രണ്ടു ഗോളുകൾക്ക് മുന്നിലായിരുന്നു ചെൽസി . ആശ്വാസഗോൾ കണ്ടെത്താൻ മാഞ്ചസ്റ്റർ യുണൈറ്റഡ് താരങ്ങൾ കിണഞ്ഞു പരിശ്രമിച്ചെങ്കിലും അതെല്ലാം , ചെൽസി പ്രതിരോധത്തിൽ തട്ടിത്തെറിക്കുകയായിരുന്നു . മുൻ പരിശീലകനായ ഹോസെ മൌറീന്യോയുടെ പുതിയ ടീമായ മാഞ്ചസ്റ്ററിനെ കെട്ടുകെട്ടിച്ചപ്പോൾ അത് ചെൽസിക്ക് ഇരട്ടിമധുരമായി . മറ്റൊരു മൽസരത്തിൽ , മാഞ്ചസ്റ്റർ സിറ്റിയെ സതാംപ്ടൺ സമനിലയിൽ തളച്ചു . സ്കോർ 1 - 1 . മാഞ്ചസ്റ്റർ സിറ്റിക്കുവേണ്ടി കെലേച്ചി ഇഹീനാച്ചോയാണ് ഗോൾ നേടിയത് . നേരത്തെ നഥാൻ റെഡ്മണ്ടിന്റെ ഗോളിലൂടെ സതാംപ്ടണാണ് മുന്നിലെത്തിയത് . സതാംപ്ടണോട് സമനില വഴങ്ങിയെങ്കിലും ഒമ്പത് കളികളിൽ 20 പോയിന്റുള്ള മാഞ്ചസ്റ്റർ സിറ്റിയാണ് ലീഗിൽ ഒന്നാമത് . 20 പോയിന്റ് വീതമുണ്ടെങ്കിലും ആഴ്സണൽ , ലിവർപൂൾ എന്നീ ടീമുകൾ ഗോൾശരാശരിയിൽ രണ്ടും മൂന്നും സ്ഥാനങ്ങളിലാണ് . ഒമ്പത് കളികളിൽ 19 പോയിന്റുള്ള ചെൽസി നാലാം സ്ഥാനത്തും , 14 പോയിന്റുള്ള മാഞ്ചസ്റ്റർ യുണൈറ്റഡ് ഏഴാം സ്ഥാനത്തുമാണ് .


ജൂലൈ ഒന്നിന് മുമ്പ് പാൻ കാർഡുമായി ആധാർ നമ്പർ ബന്ധിപ്പിക്കണമെന്നും അല്ലെങ്കിൽ പാൻ കാർഡ് അസാധുവാകുമെന്നും വ്യാപകമായ പ്രചരണം സാമൂഹിക മാധ്യമങ്ങളിലൂടെ നടക്കുന്നുണ്ട് . ആദായ നികുതി വകുപ്പിന്റെ വെബ്സൈറ്റ് വഴിയാണ് ആധാറും പാൻ കാർഡും ബന്ധിപ്പിക്കാനുള്ള സൌകര്യമൊരുക്കിയിരിക്കുന്നത് . ജൂൺ അവസാനമായതോടെ തിരക്കിട്ട് ആധാർ ബന്ധിപ്പിക്കാനായി സൈറ്റ് സന്ദർശിക്കുന്നവരുടെ എണ്ണം കൂടിയതിനാൽ പലപ്പോഴും വെബ്സൈറ്റ് തകരാറുവുന്നുമുണ്ട് . എന്നാൽ ആധാർ നമ്പറുമായി പാൻ കാർഡ് ബന്ധിപ്പിക്കണമെന്ന് സർക്കാർ നിർദ്ദേശിച്ചിട്ടുണ്ടെങ്കിലും അതിന് ജൂലൈ ഒന്ന് എന്ന അവസാന തീയ്യതി നിശ്ചയിച്ചിട്ടില്ല എന്നതാണ് യാഥാർത്ഥ്യം . എന്നു മാത്രമല്ല , ആധാർ ഉള്ളവർ അത് പാൻ കാർഡുമായി ബന്ധിപ്പിക്കേണ്ടത് ജൂലൈ ഒന്നു മുതലാണ് നിർബന്ധമാവുന്നത് . ഫലത്തിൽ ജൂൺ അവസാനിക്കുന്നതിന് മുമ്പ് ആധാറുമായി ബന്ധിപ്പിച്ചില്ലെങ്കിലും പാൻ കാർഡുകൾ അസാധുവാകില്ലെന്നർത്ഥം . ഇപ്പോൾ , അഥവാ ജൂലൈ ഒന്നിന് മുമ്പ് ആധാറും പാൻ കാർഡും ലിങ്ക് ചെയ്യൽ നിർബന്ധമല്ല . ജുലൈ ഒന്നു മുതൽ ഇത് നിർബന്ധമായി മാറും . ഇതിനുള്ള അവസാന തീയ്യതി സർക്കാർ ഇതുവരെ പ്രഖ്യാപിച്ചിട്ടില്ല . ഇനി പ്രഖ്യാപിക്കാനിരിക്കുന്ന ആ തീയ്യതിക്ക് ശേഷവും ആധാറുമായി ബന്ധിപ്പിക്കാത്ത പാൻ കാർഡുകൾ മാത്രമേ അസാധുവാകൂ . അവസാന തീയ്യതി പ്രഖ്യാപിക്കാത്തതിനാൽ ഇപ്പോൾ അതിനെക്കുറിച്ച് ആശങ്കപ്പെടേണ്ട കാര്യവുമില്ല . ആദായ നികുതി നിയമത്തിലെ സെക്ഷൻ 139AA പറയുന്നത് ഇപ്രകാരമാണ് . " 2017 ജൂലൈ ഒന്നിന് പാൻ കാർഡ് ഉള്ളവരും ആധാർ നമ്പർ ലഭിക്കാൻ യോഗ്യതയുള്ളവരുമായ എല്ലാവരും , അവരുടെ ആധാർ നമ്പർ പ്രത്യേകം നിശ്ചയിക്കുന്ന ഫോറം വഴി ആദായ നികുതി വകുപ്പിനെ അറിയിക്കണം . സർക്കാർ ഔദ്ദ്യോഗിക ഗസറ്റിലൂടെ പിന്നീട് വിജ്ഞാപനം ചെയ്യുന്ന അവസാന തീയ്യതിക്ക് മുമ്പ് ഇത് ചെയ്യാത്തവരുടെ പാൻ കാർഡ് അസാധുവായി കണക്കാക്കും " . സർക്കാർ പിന്നീട് വിജ്ഞാപനം ചെയ്യുന്ന തീയ്യതിക്ക് മുമ്പ് എന്ന് നിയമത്തിൽ വ്യക്തമായി പറഞ്ഞിട്ടുള്ളതാണ് . ഇതിന് അവസാന തീയ്യതി സർക്കാർ ഇതുവരെ അറിയിച്ചിട്ടുമില്ല . ജൂലൈ ഒന്നു മുതൽ പാൻ കാർഡും ആധാറും ബന്ധിപ്പിക്കേണ്ടത് നിയമം മൂലം നിർബന്ധമാകുമെന്നതിനാൽ പാൻ കാർഡിനുള്ള അപേക്ഷയിൽ ആധാർ നമ്പ് കൂടി നൽകേണ്ടി വരും . ആദായ നികുതി റിട്ടേണുകൾ സമർപ്പിക്കാനും പാൻ നമ്പറിനൊപ്പം ആധാറും നിർബന്ധമാകും .


സാഹസിക ഫീൽഡിംഗിന് പേരുകേട്ട താരമാണ് ന്യൂസീലൻഡ് പേസർ ട്രെൻറ് ബൌൾട്ട് . ഐപിഎല്ലിൽ ഡൽഡി ഡെയർഡെവിൾസിനായും അത്തരമൊരു പ്രകടനം പുറത്തെടുത്തിരിക്കുന്നു ന്യൂസീലാൻഡ് താരം . റോയൽ ചലഞ്ചേഴ്സ് ബാംഗ്ലൂരിനെതിരായ മത്സരത്തിൽ നായകൻ വിരാട് കോലിയെ പുറത്താക്കാനാണ് ബൌൾട്ട് ബൌണ്ടറിലൈനിൽ മിന്നും ക്യാച്ചെടുത്ത് . പതിനെന്നാം ഓവറിൽ ഹർഷൽ പട്ടേലിൻറെ പന്തിലായിരുന്നു കോലി പുറത്തായത് . ഡീപ് സ്ക്വായറിലേക്ക് കോലി ഉയർത്തിവിട്ട പന്ത് ബൌണ്ടറിലൈനിൽ പറന്ന് ബൌൾട്ട് കൈപ്പിടിയിലൊതുക്കി . ഇഞ്ചുകളുടെ വ്യത്യാസത്തിൽ ബൌണ്ടറിലൈനിൽ തട്ടാതെ ബൌൾട്ട് സാഹസികത കാട്ടുകയായിരുന്നു . ബൌൾട്ടിൻറെ ക്യാച്ച് കണ്ട് അമ്പരന്ന ബോൾ ബോയിയുടെ പ്രതികരണം ശ്രദ്ധേയമാവുകയാണ് . കാണാം ബൌൾട്ടിൻറെ ക്യാച്ചിൽ ബോൾ ബോയിയുടെ പ്രതികരണം


മോഹൻലാൽ ആരാധികയായി മഞ്ജുവാര്യർ തിളങ്ങിയ മോഹൻലാൽ എന്ന ചിത്രം തമിഴിലേക്ക് . രജനികാന്തിന്റെ ആരാധികയുടെ കഥ പറയുന്ന ചിത്രമായിട്ടായിരിക്കും തമിഴിൽ ചിത്രം ഒരുങ്ങുക . മോഹൻലാലിൻറെ കടുത്ത ആരാധികയായി മലയാളത്തിൻറെ ലേഡി സൂപ്പർ സ്റ്റാർ മഞ്ജു വാര്യർ തിളങ്ങിയ ചിത്രമാണ് ' മോഹൻലാൽ ' . കഥ കടമെടുത്ത് ചിത്രം തമിഴിലേക്ക് മാറ്റുമ്പോൾ ആരാധന സ്വാഭാവികമായും രജനികാന്തിനോടാകും . മലയാളത്തിൽ തിളങ്ങിയ മഞ്ജു വാര്യരുടെ വേഷം തമിഴിൽ ചെയ്യുന്നത് ജ്യോതികയാണെന്നാണ് റിപ്പോർട്ട് . ചിത്രത്തിന്റെ രചയിതാവ് സുനീഷ് വരനാട് തന്റെ ഫെയ്സ്ബുക്ക് പേജിലൂടെയാണ് ഇക്കാര്യം അറിയിച്ചത് . മലയാളത്തിൽ മഞ്ജു വാര്യരും ഇന്ദ്രജിത്തും പ്രധാനവേഷത്തിലെത്തിയ ചിത്രം സംവിധാനം ചെയ്തത് സാജിദ് യാഹിയയാണ് . സലിം കുമാർ , അജു വർഗീസ് , സൌബിൻ ഷാഹിർ , എന്നിവർ പ്രധാന വേഷത്തിലെത്തിയ ചിത്രം തിയേറ്ററിൽ പ്രദർശനം തുടരുകയാണ് . ഇതിന് മുൻപ് മഞ്ജുവാര്യർ നായികയായെത്തിയ ' ഹൌ ഓൾഡ് ആർ യൂ ' തമിഴിൽ റീമേക്ക് ചെയ്തപ്പോഴും ജ്യോതികയായിരുന്നു പ്രധാനവേഷത്തിലെത്തിയത് . ചിത്രം തമിഴിൽ വലിയ വിജയം നേടിയിരുന്നു . രജനി സെൽവിയുടെ കാര്യത്തിൽ ജ്യോതികയുടെ ഭാഗത്തുനിന്നു ഔദ്യോഗികമായ അറിയിപ്പൊന്നും ഇതുവരെയുണ്ടായിട്ടില്ല . ഇപ്പോൾ മണി രത്നം ചിത്രമായ ' ചെക്കാ സെവന്ത വാന ' ത്തിൽ അഭിനയിക്കുകയാണ് ജ്യോതിക .


ഇംഗ്ലീഷ് പ്രീമിയർ ലീഗിൽ പ്രമുഖ ടീമുകൾ ഇന്ന് കളിക്കളത്തിൽ . ലീഗിൽ ഒന്നാം സ്ഥാനത്ത് തുടരുന്ന മാഞ്ചസ്റ്റർ സിറ്റി വൈകിട്ട് ആറിന് ബേൺലിയെ നേരിടും . രണ്ടാം സ്ഥാനക്കാരായ മാഞ്ചസ്റ്റർ യുണൈറ്റഡിനെക്കാൾ 15 പോയിൻറ് മുന്നിലാണിപ്പോൾ സിറ്റി . അതേസമയം 35 പോയിൻറുള്ള ബേൺലി ഏഴാം സ്ഥാനത്താണ് . മാഞ്ചസ്റ്റർ യുണൈറ്റഡ് രാത്രി എട്ടരയ്ക്ക് ഹഡേഴ്സ്ഫീൽഡിനെയും ലെസ്റ്റർ സിറ്റി സ്വാൻസി സിറ്റിയെയും നേരിടും . രാത്രി പത്തിന് തുടങ്ങുന്ന കളിയിൽ ആഴ്സനൽ എവർട്ടനെയും ലിവർപൂൾ ടോട്ടനെത്തെയും നേരിടും . 50 പോയിൻറുള്ള ലിവർപൂൾ മൂന്നും 48 പോയിൻറുള്ള ടോട്ടനം അഞ്ചും സ്ഥാനങ്ങളിലാണ് . നിലവിലെ ചാമ്പ്യൻമാരും ലീഗിൽ നാലാം സ്ഥാനക്കാരുമായ ചെൽസി പുലർച്ചെ ഒന്നരയ്ക്ക് വാറ്റ്ഫോർഡുമായി ഏറ്റുമുട്ടും .


ദേശീയ സ്കൂൾ സീനിയർ മീറ്റിൽ മൂന്നാം ദിനം കേരളത്തിൻറെ മെഡൽ കൊയ്ത്ത് . ഹർഡിൽസിൽ അപർണ റോയിയും പോൾവാൾട്ടിൽ നിവ്യ ആന്റണിയും റെക്കോർഡോടെ സ്വർണ്ണം നേടി . അപർണ റോയി കോഴിക്കോട് പുല്ലൂരാംപാറ സെയ്ൻറ് ജോസഫ് സ്കൂളിലെ വിദ്യാർത്ഥിനിയാണ് . കല്ലടിയുടെ താരവും കേരളത്തിൻറെ ടീമിൻറെ വനിതാ ക്യാപ്റ്റനുമാണ് നിവ്യ ആൻറണി . ഇരുവരും ഏഷ്യാനെറ്റ് ന്യൂസ് ഓൺലൈനുമായി മെഡൽ നേട്ടത്തിലെ സന്തോഷം പങ്കുവെച്ചു . റോഹ്ത്തക്കിലെ കടുത്ത തണുപ്പ് മത്സരത്തിൽ വെല്ലുവിളിയായിരുന്നു . ശ്വാസം കിട്ടാതെ അവസാനമായപ്പോൾ വേഗത കുറഞ്ഞതിനാൽ റെക്കോർഡ് നേടാൻ കഴിയുമെന്ന് പ്രതീക്ഷിച്ചില്ല . എന്നാൽ മികച്ച പ്രകടനത്തിലൂടെ സ്വർണം നേടാൻ കഴിഞ്ഞതിൽ സന്തോഷമുണ്ടെന്നും അപർണ്ണ റോയി പറഞ്ഞു . മൂന്നാം ദിനം സ്വർണ്ണം നേടി കേരളത്തിൻറെ സ്വർണ്ണ വരൾച്ച അവസാനിപ്പിച്ചത് അപർണ്ണയാണ് . നാല് ഇനങ്ങളിലാണ് അപർണ്ണ മൂന്നാം ദിനം മത്സരിച്ചത് . കേരളത്തിനായി മെഡൽ നേടാൻ കഴിഞ്ഞതിൽ വളരെയധികം സന്തോഷമുണ്ടെന്ന് നിവ്യ ആൻറണിയും പ്രതികരിച്ചു . പാലയിൽ നടന്ന സംസ്ഥാന സ്കൂൾ മീറ്റിൽ ഒന്നാം സ്ഥാനം നേടിയെങ്കിലും റെക്കോർഡ് നേടാനായിരുന്നില്ല . കല്ലടിയുടെ താരമായ നിവ്യ പാലാ ജെംസ് അക്കാദമിയിലാണ് പരിശീലനം നടത്തുന്നത് . ജൂനിയർ വിഭാഗത്തിലും ദേശീയ റെക്കോർഡിന് ഉടമയാണ് നിവ്യ ആൻറണി .


ബ്രൂക്ക് എഡി 2002 ൽ ഇന്ത്യയിലെത്തി ഒരു ചായ കുടിച്ചു . പുളളിക്കാരിക്ക് ചായ വല്ലാതെ അങ്ങ് പിടിച്ചു . തിരിച്ച് തൻറെ നാടായ യു . എസിലെ കൊളറാഡോയിലെത്തിയ ബ്രൂക്ക് അവിടെ ഇന്ത്യൻ ചായ അന്വേഷിച്ചു നടന്നു . പല റിഫ്രഷ്മെൻറ് ഷോപ്പുകളിലും കയറിയിറങ്ങി ബ്രൂക്ക് . പക്ഷേ ഇന്ത്യൻ ചായ മാത്രം കിട്ടിയില്ല . പിന്നീട് ഇന്ത്യൻ ചായ കുടിക്കാനായി മാത്രം 2006 ൽ വീണ്ടും അവർ ഇന്ത്യയിലെത്തി . ഇന്ത്യയിലെ പലയിടങ്ങളിലും യാത്ര ചെയ്ത് ചായ കുടിച്ചു . തിരികെ കോളറാഡോയിലെത്തിയ ബ്രൂക്കിന് ഒരു ഐഡിയ തോന്നി . താൻ ഇന്ത്യയിൽ നിന്ന് കുടിച്ചതു പോലെയുളള ചായ കിട്ടുന്ന ഒരു ഷോപ്പ് കോളറാഡോയിൽ തുടങ്ങിയാലോ ? . അധികം വൈകിയില്ല അവൾ തൻറെ ജോലി ഉപേക്ഷിച്ച് 2007 ൽ കോളറാഡോയിൽ " ഭക്തി " എന്നപേരിൽ ചായക്കട തുടങ്ങി . ഇന്ത്യയുടെ ചായ വിൽക്കുന്ന ഷോപ്പിന് ഇന്ത്യയുമായി അടുത്ത ബന്ധമുളള പേര് വേണമെന്ന വാശിയാണ് " ഭക്തി " എന്ന പേരിലേക്ക് ബ്രൂക്കിനെ എത്തിച്ചത് .


ഹുവാവേ ഹോണർ 5സി വിപണിയിലിറങ്ങി . വില 10,999 രൂപയാണ് വില . ഹോണർ സ്റ്റോറിലും ഫ്ളിപ്പ്കാർട്ടിലും പ്രീ ഓർഡറുകൾ സ്വീകരിക്കും . ജൂലൈ 7 - ന് ഫ്ളാഷ് സെയിൽ ഉണ്ട് . ഗോൾഡ് , സിൽവർ , ഗ്രേ എന്നീ നിറങ്ങളിൽ ഹോണർ 5സി ലഭിക്കും . 13 എംപി പിൻക്യാമറകൾ , ബിഎസ്ഐ സെൻസറോടു കൂടിയ 8 എംപി മുൻക്യാമറ , പത്ത് വ്യത്യസ്ത ബ്യൂട്ടി മോഡുകൾ എന്നിവയും ഈ ഫോണിനെ വ്യത്യസ്തമാക്കുന്നു . ഹോണർ ടി1 7.0 ടാബ്ലറ്റും കമ്പനി വിപണിയിൽ എത്തിച്ചിട്ടുണ്ട് . ഹോണർ ടി1 7.0 ലൈറ്റ് വെയ്റ്റ് ടാബ്ലറ്റ് 4100 എംഎച്ച് ബാറ്ററിയുമായി മികച്ച ബാറ്ററി ലൈഫ് നൽകുന്നു . 20 മണിക്കൂർ 3ജി കോളിംഗ് , 12 മണിക്കൂർ വീഡിയോ അനുഭവമാണ് ഈ ഫോൺ നൽകുന്നത് .


ചെറിയ വേഷങ്ങൾ ആയിരുന്നു കൈകാര്യം ചെയ്തിരുന്നതെങ്കിലും പ്രേക്ഷകശ്രദ്ധ നേടിയ കഥാപാത്രങ്ങളായിരുന്നു തൊടുപുഴ വാസന്തി ചെയ്തിരുന്നത് . ഒരു നോട്ടം കൊണ്ട് ഭർത്താവിനെ വരച്ച വരയിൽ നിർത്തുകയും കുശുമ്പും കുന്നായ്മക്കാരിയുമായ അയൽക്കാരിയുമായും അവർ തിരശീലയിൽ ചിരി പടർത്തി . തൊടുപുഴയ്ക്കടുത്ത മണക്കാട് എന്ന ഗ്രാമത്തിൽ ജനിച്ച വാസന്തി പിതാവും നാടക നടനുമായിരുന്ന രാമകൃഷ്ണൻ നായരുടെ ബാലെ ട്രൂപ്പിലൂടെയാണ് അഭിനയലോകത്തേയ്ക്ക് എത്തുന്നത് . നാടകാഭിനയത്തിനിടെ അടൂർ ഭവാനിയാണ് തൊടുപുഴ വാസന്തിയെന്ന പേര് വിളിക്കുന്നത് . കെ ജി ജോർജ്ജിന്റെ യവനികയിലെ രാജമ്മയെന്ന കഥാപാത്രമായിരുന്നു തൊടുപുഴ വാസന്തിയെ പ്രേക്ഷക ശ്രദ്ധയിലേക്കെത്തിച്ചത് . പിന്നീട് വലുതും ചെറുതുമായ ഒട്ടേറെ കഥാപാത്രങ്ങൾ അവരെ തേടിയെത്തി . അമ്മയായും , സഹോദരിയായും , അയൽക്കാരിയായും എല്ലാം അവർ തിരശീലയിലെത്തി . പിതാവിന്റെ രോഗമായിരുന്നു ഇടക്കാലത്ത് അവരെ തിരശീലയിൽ നിന്ന് മാറ്റി നിർത്തിയത് . മൂന്ന് വർഷത്തിന് ശേഷം വീണ്ടും ചലചിത്ര രംഗത്തെത്തിയപ്പോഴേയ്ക്കും ഭർത്താവ് രോഗാതുരനായി 2010 ഓഗസ്റ്റിൽ മരിച്ചു . ഇതിന് പിന്നാലെ അമ്മയും മരിച്ചതോടെ വാസന്തി തനിച്ചായി . സിനിമയിൽ അവസരം കുറഞ്ഞപ്പോൾ ഒരു നൃത്തവിദ്യാലയം തുടങ്ങിയിരുന്നെങ്കിലും പക്ഷേ അത് തുടർന്ന് പോകാൻ സാധിക്കാതെ പൂട്ടുകയായിരുന്നു . പ്രമേഹത്തെതുടർന്ന് വലതുകാൽ മുറിച്ചു മാറ്റി . വിശ്രമത്തിലായിരുന്ന വാസന്തിയ്ക്ക് അടുത്ത പരീക്ഷണം തൊണ്ടയിലെ ക്യാൻസറിന്റെ രൂപത്തിലായിരുന്നു നേരിടേണ്ടി വന്നത് . പണമില്ലാതെ ചികിത്സ പലപ്പോഴും മുടങ്ങി . സിനിമകളിൽ അവസരം കുറഞ്ഞതിനെ കുറിച്ച് അവർ പരാതിപ്പെട്ടില്ല , രോഗപീഡകളെ അവർ തനിയെ നേരിട്ടു . വൃക്കകളും തകരാറിലായി , അവസാന നാളുകളിൽ കേൾവിക്കുറവും താരത്തെ അലട്ടിയിരുന്നു . അവഗണിക്കപ്പെട്ടുവെങ്കിലും ആരോടും പരാതിയില്ലായിരുന്നു വാസന്തിയ്ക്ക് . വാസന്തിയുടെ അവസ്ഥ ഏഷ്യാനെറ്റ് ന്യൂസ് വാർത്ത റിപ്പോർട്ട് ചെയ്തതിനെ തുടർന്ന് ചലചിത്രമേഖലയിലെ വനിതാ പ്രവർത്തകരുടെ കൂട്ടായ്മയായ ഡബ്ല്യുസിസി വാസന്തിയുടെ സഹായത്തിനെത്തിയിരുന്നു . ഒരു കാലത്ത് തിരശീലയിൽ ചെറുതും വലുതുമായ നിരവധി വേഷങ്ങൾ കൈകാര്യം ചെയ്തിരുന്ന നടിയുടെ ദുരവസ്ഥയിൽ നിരവധിപേർ സഹായവുമായി എത്തിയിരുന്നു .


റിലയൻസ് ജിയോ തങ്ങളുടെ ഡാറ്റ , കോൾ ഓഫറുകൾ 2017 ജനുവരിക്ക് ശേഷവും തുടരുമെന്ന് റിപ്പോർട്ടുകൾ . ചില വിപണി വൃത്തങ്ങളെ ഉദ്ധരിച്ച് ടൈംസ് ഓഫ് ഇന്ത്യയാണ് ഇത് റിപ്പോർട്ട് ചെയ്യുന്നത് . കൂടുതൽ ഉപയോക്താക്കളെ ആകർഷിക്കുന്നതിനാണ് റിലയൻസ് ഇത് ചെയ്യുന്നത് . ചിലപ്പോൾ ഇപ്പോൾ പ്രഖ്യാപിച്ച നിരക്കുകൾ കുറയ്ക്കുവാനുള്ള സാധ്യതയും റിലയൻസ് തേടുന്നു എന്നാണ് റിപ്പോർട്ടുകൾ . സെപ്തംബർ 5 മുതൽ എല്ലാവർക്കും ലഭിക്കുന്ന തരത്തിൽ ജിയോ ലഭ്യമായി തുടങ്ങിയിട്ടുണ്ട് . റിലയൻസ് ജിയോവിൽ ഡിസംബർ 31 വരെ ജിയോയിൽ നിന്നുള്ള കോളുകൾ , എസ് എം എസ് , ഇന്റർനെറ്റ് എന്നീവ തീർത്തും സൌജന്യമാണ് . അടുത്ത വർഷം ജനുവരി ഒന്ന് മുതൽ ഇന്റർനെറ്റിന് മാത്രം പണം നൽകണം . ലൈഫ് ഫോണുകളിലും മറ്റ് കമ്പനികളുടെ തെരഞ്ഞെടുത്ത മോഡലുകളിലും ജിയോ സേവനം ലഭ്യമാകും . ഉപയോക്താക്കളുടെ തിരക്ക് നിമിത്തം ആവശ്യത്തിന് സിമ്മുകൾ നിലവിൽ ലഭ്യമാക്കാനാകാത്ത അവസ്ഥയിലാണ് റിയലൻസ് ജിയോ . 149 രൂപ മുതലാണ് ജിയോയുടെ പ്രതിമാസ പ്ലാനുകൾ ആരംഭിക്കുന്നത് . എന്നാൽ ഏറ്റവും വേഗം 100 ദശലക്ഷം ഉപയോക്താക്കൾ എന്നതാണ് റിലയൻസ് ലക്ഷ്യം വയ്ക്കുന്നത് , അതിലേക്കാണ് ജനുവരിക്ക് ശേഷവും ഓഫറുകൾ തുടരാൻ റിലയൻസ് ആലോചിക്കുന്നത് . പ്രിവ്യൂ ഓഫറുകൾ കൂടുതൽ മേഖലകളിൽ തുടരാനും റിലയൻസ് ആലോചിക്കുന്നു എന്നാണ് റിപ്പോർട്ട് .


89 റൺസ് വിജയലക്ഷ്യവുമായി ഇറങ്ങിയ ഒരു ക്രിക്കറ്റ് ടീം വെറും നാലുപന്തിൽ അത് നേടുക . അസാധ്യം അത്ഭുതം എന്നോക്കെ പറയാവുന്ന മത്സരം നടന്നത് ബംഗ്ലാദേശിലെ ധാക്കയിലാണ് . ധാക്ക സെക്കന്റ് ഡിവിഷൻ ലീഗിൽ ലാൽമാട്ടിയ ടീമും , അക്സോം ക്രിക്കറ്റേഴ്സും തമ്മിൽ ഏറ്റുമുട്ടുന്നു . ആദ്യം ബാറ്റിംഗിന് ഇറങ്ങിയ ലാൽമാട്ടിയ 14 ഓവറിൽ 88 റൺസിന് ഓൾഔട്ടായിരുന്നു . മത്സരത്തിൽ അമ്പയർമാർ നിരവധി തെറ്റായ തീരുമാനങ്ങൾ എടുത്തതായി ലാൽമാട്ടിയ ടീം അംഗങ്ങൾ ആരോപിക്കുന്നു . ഇതിനെക്കുറിച്ച് ലാൽമാട്ടിയ ടീം പറയുന്നത് ഇങ്ങനെ , തുടക്കം മുതലേ അമ്പയർമാർ എതിർടീമിനായി കളിക്കാൻ ആരംഭിച്ചു . ടോസ് ചെയ്തപ്പോൾ കോയിൻ കാണിച്ച് തരാൻ പോലും അമ്പയർമാർ തയ്യാറായില്ല . പിന്നീട് ബാറ്റിംഗിനിറങ്ങിയ ഞങ്ങൾക്കെതിരായിരുന്നു അമ്പയർമാർ പകപോക്കും പോലെ തീരുമാനങ്ങൾ എടുത്തത് , ഇതാണ് കുറഞ്ഞ സ്കോറിന് ഞങ്ങൾ പുറത്താകാൻ കാരണം . അമ്പയറുടെ തീരുമാനത്തോടുളള പ്രതിഷേധമാണ് ലാൽമാട്ടിയ ടീമിനായി സുജൻ മുഹമ്മദ് പിന്നീട് എതിരാളികൾക്ക് നാലുബോളിൽ വിജയം നേടാൻ സഹായിച്ചത് . വൈഡും , നോബോളും വിളിച്ച് അമ്പയർമാർ തളരട്ടെ എന്നായിരുന്നു ഇയാളുടെ വാശി . സുജൻ മുഹമ്മദ് ആദ്യ ഒവറിലെ നാല് പന്തിനുളളിൽ 65 വൈഡും 15 നോ ബോളും എറിഞ്ഞു . ഇതോടെ ലാൽമാട്ടിയ ക്രിക്കറ്റ് ടീം 10 വിക്കറ്റിന് അക്സോം ക്രിക്കറ്റേഴ്സിന് മുന്നിൽ തലകുനിക്കുകയായിരുന്നു . അതേസമയം ഈ മത്സരത്തെക്കുറിച്ച് ഔദ്യോഗികമായി ലീഗ് അധികൃതർ പ്രതികരിച്ചിട്ടില്ല . നേരത്തെയും നിരവധി വിവാദങ്ങൾ കൊണ്ട് വാർത്തകളിൽ ഇടംപിടിച്ച ലീഗാണ് ധാക്കാ പ്രീമിയർ ലീഗ് . കളിയുടെ സ്കോർബോർഡ് ഒരു ബംഗ്ലാദേശി പത്രം പ്രസിദ്ധീകരിച്ചു .


തനിക്കെതിരായി വാട്ട്സ്ആപ്പിലും മറ്റും വ്യാജ പ്രചരണം നടക്കുന്നുവെന്ന് സീരിയൽ താരം അഞ്ജു പാണ്ടിയടത്ത് . സംഭവത്തിൽ അഞ്ജു ജില്ലാ പോലീസ് മേധാവിക്ക് പരാതി നൽകി . എം80 മൂസ എന്ന പരിപാടിയിലൂടെ ശ്രദ്ധേയയാ താരമാണ് അഞ്ജു . താരത്തിൻറെ പരാതി സൈബർ സെല്ലിന് കൈമാറിയിട്ടുണ്ട് . തനിക്കെതിരെ നവമാധ്യമങ്ങളിൽ അപവാദം പ്രചരിപ്പിച്ചവരെ ഉടൻ തന്നെ കണ്ടെത്തി വേണ്ട നിയമനടപടികൾ സ്വീകരിക്കണമെന്നും അഞ്ജു പറഞ്ഞു . അഞ്ജുവിൻറെ ഫെയ്സ്ബുക്ക് പോസ്റ്റ് കുറച്ച് ദിവസങ്ങളായി എന്റെ പേരിൽ whats app ലും മറ്റ് online മീഡിയകളിലും ചില വീഡിയോകളും അത് പോലെ ഫോട്ടോയും പ്രചരിപ്പിക്കുന്നതായി ശ്രദ്ധയിൽപ്പെട്ടു . ഞാൻ അഭിനയിച്ച M80 മൂസയിലെ നടി എന്ന് പറഞ്ഞ് കൊണ്ടാണ് വ്യാജ സന്ദേശങ്ങൾ പ്രചരിക്കുന്നത് . ഇതിലെ വീഡിയോമായിട്ട് എനിക്ക് യാതൊരു ബന്ധവുമില്ല . ചാനലിൻറെ പേരും ലോഗോയും ദുരുപയോഗും ചെയ്തതിന്റെ അടിസ്ഥാനത്തിൽ Mediaone ന്റെ legal manager ( Shakkir Jameel ) കോഴിക്കോട് ഡിസ്ട്രിക് പോലീസ് ചീഫിനെ നേരിട്ട് കണ്ട് കാര്യങ്ങൾ ബോധ്യപ്പെടുത്തുകയും , ഇതിനെതിരെ ശക്തമായ നടപടി സ്വീകരിക്കണമെന്ന് അഭ്യർത്ഥിക്കുകയും ചെയ്തു . തുടർന്ന് ഇന്നലെ ( 28 - 7 - 17 ) ന് ഞാൻ നേരിട്ട് ഡിസ്ട്രിക്ക് പോലീസ് ചീഫിന് പരാതി കൊടുത്തു . ഈ പരാതി സൈബർ സെല്ലിന് കൈമാറിയിട്ടുണ്ട് . ഇതിന് പിന്നിൽ പ്രവർത്തിച്ചവരെയും ഷെയർ ചെയ്ത് പ്രചരിപ്പിച്ചവരെയും ഉടൻ തന്നെ കണ്ടെത്തി വേണ്ട നിയമ നടപടികൾ സ്വീകരിക്കുമെന്ന് പോലീസ് ഉറപ്പ് നൽകി . ഇത്തരം ഞരബ് രോഗികളായ സാമൂഹിക വിരുദ്ധരെ കണ്ടെത്തി നിയമത്തിന് മുന്നിൽ കൊണ്ടുവരണം അതിന് നിങ്ങളുടെ എല്ലാവരുടെയും സഹകരണം ഉണ്ടാവണമെന്ന് അഭ്യർത്ഥിക്കുന്നു .


തൊഴിലാളികൾക്കും സർക്കാർ ജീവനക്കാർക്കും ആശ്വാസ തീരുമാനവുമായി പ്രോവിഡൻറ് ഫണ്ട് ഓർഗനൈസേഷൻ . ഇനി തുടർന്നും പത്ത് ലക്ഷത്തിന് മുകളിലുളള പി . എഫ് . തുക പിൻവലിക്കുന്നതിന് കടലാസിലുളള അപേക്ഷ മതി . ഓർഗനൈസേഷൻ കുറച്ച് ദിവസം മുൻപ് 10 ലക്ഷത്തിന് മുകളിലുളള പി . എഫ് . തുക പിൻവലിക്കാനുളള അപേക്ഷകൾ ഓൺലൈനിലൂടെ മാത്രമാക്കിയിരുന്നു . എന്നാൽ തീരുമാന പുറത്തുവന്നതിനെത്തുടർന്ന് വലിയ പ്രതിഷേധങ്ങളുയർന്നിരുന്നു . രാജ്യത്ത് പകുതിയിൽ കൂടുതൽ തൊഴിലാളികൾക്കും ഓൺലൈൻ അപേക്ഷ സമർപ്പിക്കാനോ പണമിടപാടുകൾ നടത്താനും അറിയില്ല . ഈ വസ്തുത ബോധ്യമായതോടെയാണ് സർക്കുലർ പിൻവലിക്കാനും പിൻവലിക്കൽ രീതികൾ പഴയപടിയാക്കാനും പി . എഫ് . ഓ . തീരുമാനിച്ചത് . സെൻട്രൽ പ്രോവിഡൻറ്സ് ഫണ്ട് കമ്മീഷണറുടെ ( സി . പി . എഫ് . സി . ) അധ്യക്ഷതയിൽ ചേർന്ന യോഗമാണ് തീരുമാനങ്ങളെടുത്തത് . ഈ മാസം 13 നായിരുന്നു പി . എഫ് . ഒ . സർക്കുലർ പുറത്തിറക്കിയത് . കേരള കേഡർ ഐ . എ . എസ് . ഓഫീസർ ഡോ . ജോയിയാണ് ഇപ്പോഴത്തെ പി . എഫ് . കമ്മീഷണർ .


പുതിയ 2000 രൂപാ നോട്ടുകളുടെ അച്ചടി റിസർവ് ബാങ്ക് നിർത്തിവെച്ചെന്ന വാർത്തകൾക്ക് പിന്നാലെ വീണ്ടുമൊരു നോട്ട് നിരോധനം സംബന്ധിച്ച ആശങ്കകൾ ഉയരുന്നു . നേരത്തെ 500,1000 രൂപാ നോട്ടുകൾ യാതൊരു മുന്നറിയിപ്പുമില്ലാതെ പിൻവലിച്ചത് പോലെ പുതിയ 2000 രൂപാ നോട്ടുകളും കേന്ദ്ര സർക്കാർ പിൻവലിക്കാൻ സാധ്യതയുണ്ടെന്നണ് ഈ രംഗത്തുള്ളവർ വിലയിരുത്തുന്നത് . ഇക്കാര്യം പ്രതിപക്ഷം ഇന്ന് പാർലമെന്റിൽ ഉന്നയിച്ചെങ്കിലും വിശദീകരണം നൽകാൻ സർക്കാർ തയ്യാറായിട്ടില്ല . പുതുതായി പുറത്തിറക്കിയ 2000 രൂപാ നോട്ടുകൾ പിൻവലിക്കാൻ സർക്കാർ തീരുമാനമെടുത്തിട്ടുണ്ടോയെന്നാണ് ഇന്ന് രാജ്യസഭയിൽ പ്രതിപക്ഷം ചോദ്യം ഉന്നയിച്ചത് . എന്നാൽ ധനകാര്യ മന്ത്രി അരുൺ ജെയ്റ്റ്ലി ഇതിനോട് മൌനം പാലിച്ചു . പ്രതിപക്ഷത്ത് നിന്ന് നിരവധിപ്പേർ മന്ത്രി മറുപടി പറയണമെന്ന് ആവശ്യപ്പെട്ടെങ്കിലും ജെയ്റ്റ്ലി വഴങ്ങിയില്ല . കഴിഞ്ഞ ഏതാനും ആഴ്ചകളായി 2000 രൂപാ നോട്ടുകൾ വിപണികളിൽ കുറഞ്ഞിട്ടുണ്ടെന്നാണ് വിവിധ രംഗങ്ങളിൽ നിന്ന് ലഭിക്കുന്ന റിപ്പോർട്ടുകൾ . കള്ളപ്പണം സൂക്ഷിച്ചുവെയ്ക്കുന്നതിനായി ആളുകൾ 2000 രൂപാ നോട്ടുകൾ ഉപയോഗിക്കുന്നുവെന്ന വിശദീകരണവുമുണ്ട് . ഇതിനിടെയാണ് റിസർവ് ബാങ്കിൽ നിന്നും ബാങ്കുകളിലേക്ക് 2000 രൂപാ നോട്ടുകളുടെയും വിതരണം കുറഞ്ഞത് . 2000 രൂപയുടെ അച്ചടി റിസർവ് ബാങ്ക് പൂർണ്ണമായും നിർത്തിയെന്ന വാർത്തകളും പുറത്തുവരുന്നുണ്ട് . നോട്ട് നിരോധനത്തിന് ശേഷം ബാങ്കുകൾ വഴി തിരിച്ചെത്തിയ 500,1000 രൂപാ നോട്ടുകളുടെ കണക്കുകൾ സർക്കാർ ഇതുവരെ പുറത്തുവിട്ടിട്ടില്ല . നോട്ടുകൾ ഇതുവരെ എണ്ണിത്തീർന്നില്ലെന്നാണ് സർക്കാർ വിശദീകരിക്കുന്നതെങ്കിലും കള്ളപ്പണം തടയുകയെന്ന സർക്കാർ പ്രഖ്യാപനം പൊളിഞ്ഞതുകൊണ്ടാണ് കണക്ക് പുറത്തുവിടാത്തതെന്ന് പ്രതിപക്ഷം ആരോപിക്കുന്നു . നേരത്തെയുണ്ടായിരുന്ന 500,1000 രൂപാ നോട്ടുകളെക്കാൾ എളുപ്പത്തിൽ പുതിയ 2000 രൂപ നോട്ടുകളുപയോഗിച്ച് വൻതുകകൾ സൂക്ഷിച്ച് വെയ്ക്കാനും നിയമവിരുദ്ധമായി കൈമാറ്റം ചെയ്യാനും കഴിയുമെന്നും ആക്ഷേപങ്ങൾ ഉയർന്നിരുന്നു . ഈ സാഹചര്യത്തിലാണ് 2000 രൂപയുടെ വിനിമയം കുറച്ച ശേഷം പൂർണ്ണമായും പിൻവലിച്ചേക്കുമെന്ന വിലയിരുത്തലുകൾ വരുന്നത് . എന്നാൽ ചില്ലറ ക്ഷാമം അടക്കം പരിഗണിച്ച് ചെറിയ തുകയ്ക്കുള്ള നോട്ടുകൾ കൂടുതലായി പുറത്തിറക്കാനാണ് 2000 രൂപയുടെ അച്ചടി നിർത്തിയതെന്നും വിശദീകരണമുണ്ട് . ഇതിനോടകം അച്ചടി പൂർത്തിയായ 200 രൂപാ നോട്ടുകൾക്കൊപ്പം 500,100 രൂപാ നോട്ടുകളും കൂടുതലായി അച്ചടിച്ച് വിതരണം ചെയ്യാനാണ് റിസർവ് ബാങ്ക് പദ്ധതിയിടുന്നതെന്നാണ് വിശദീകരണം . എന്നാൽ പുതിയ 200 രൂപാ നോട്ടുകൾ എ . ടി . എം മെഷീനുകൾ വഴി ഉടനെ വിതരണം ചെയ്യാൻ കഴിയില്ല . രാജ്യത്തെ രണ്ട് ലക്ഷത്തോളം എ . ടി . എമ്മുകൾ പുനഃക്രമീകരിച്ച ശേഷമേ ഇത് സാധ്യമാകൂ . എന്തായാലും ഇനിയൊരും നോട്ട് നിരോധനം സംബന്ധിച്ച ചോദ്യങ്ങൾക്ക് പാർലമെന്റിൽ പോലും സർക്കാർ മറുപടി പറയാത്തതിനാൽ ആശങ്കകൾ അതുപോലെ നിലനിൽക്കുകയാണ് .


ഇപ്പോൾ ഭൂരിഭാഗം ബാങ്കുകളും ഉപഭോക്താക്കൾക്ക് നൽകുന്നത് കാന്തിക നാടയുള്ള എ . ടി . എം കാർഡുകളാണ് . കാർഡിന്റെ പിറകു വശത്തുള്ള മാഗ്നറ്റിക് സ്ട്രിപ്പിലാണ് ഉപഭോക്താവിന്റെ വ്യക്തിപരമായ വിവരങ്ങൾ സൂക്ഷിക്കുന്നത് . ഈ വിവരങ്ങൾ രഹസ്യകോഡിൽ രേഖപ്പെടുത്താത്തതിനാൽ ആർക്കും എളുപ്പം ചോർത്താനാകും . തിരുവനന്തപുരത്തുൾപ്പെടെ തട്ടിപ്പിനിടയാക്കിയത് ഈ സാഹചര്യമാണ് . ഇതിന് ബദലമായി ബാങ്കിങ് രംഗത്തുള്ളവർ നിർദ്ദേശിക്കുന്ന സംവിധാനമാണ് യൂറോ മാസ്റ്റർ - വിസ സ്റ്റാൻഡേർഡ് കാർഡുകൾ . കാന്തിക നാടയ്ക്ക് പകരം ചിപ്പുകളിൽ രഹസ്യ കോഡുകളിലായാണ് ഇവയിൽ വിവരങ്ങൾ സൂക്ഷിക്കുന്നത് . മിക്ക ബാങ്കുകളും ഇപ്പോൾ ഇത്തരത്തിലുള്ള കാർഡുകളാണ് പുതിയ ഉപഭോക്താക്കൾക്ക് നൽകുന്നത് . ബാങ്കുകളെ തമ്മിൽ ബന്ധിപ്പിക്കുന്ന ഏകീകൃത പെയ്മെന്റ് സമ്പ്രദായമാണ് മറ്റൊരു പരിഹാര മാർഗ്ഗം . മൊബൈൽ ആപ്ലിക്കേഷനിലൂടെ ഇടപാടുകാർ തമ്മിൽ പണം എളുപ്പത്തിൽ പണം കൈമാറുന്ന രീതിയാണിത് . നെറ്റ് ബാങ്കിങ് സൌകര്യമില്ലാത്തവർക്കും ഇത് പ്രയോജനപ്പെടുത്താനാകും എന്നതാണ് പ്രധാന ഗുണം .


ട്വൻറി - 20യിലെ വേഗമേറിയ സ്വെഞ്ചുറിയുടെ റെക്കോർഡ് ദക്ഷിണാഫ്രിക്കയുടെ ഡേവിഡ് മില്ലർക്ക് . ബംഗ്ലാദേശിനെതിരായ രണ്ടാം ട്വൻറി20യിൽ വെറും 35 പന്തുകളിലാണ് മില്ലർ ശതകം തികച്ചത് . പൂജ്യത്തിൽ നിൽക്കേ ഫീൽഡർ കൈവിട്ട മില്ലർ 36 പന്തിൽ 101 റൺസെടുത്താണ് ഇന്നിംഗ്സ് അവസാനിപ്പിച്ചത് . ഏഴ് ഫോറും ഒമ്പത് കൂറ്റൻ സിക്സുകളും സഹിതമാണ് മില്ലറുടെ റൺവേട്ട . ദക്ഷിണാഫ്രിക്കയുടെ തന്നെ റിച്ചാർഡ് ലെവി 2012ൽ ന്യൂസീലൻഡിനെതിരെ 45 പന്തുകളിൽ നേടിയ സെഞ്ചുറിയാണ് മില്ലർ മറികടന്നത് . ബംഗ്ലാദേശ് ബൌളർ മുഹമ്മദ് സെയ്ഫുദീൻറെ ഒരോവറിൽ അഞ്ച് സിക്സുകളടക്കം 31 റൺസ് മില്ലർ അടിച്ചുകൂട്ടി . മില്ലറുടെ സെഞ്ചുറി മികവിൽ നാല് വിക്കറ്റിന് 224 എന്ന കൂറ്റൻ സ്കോർ ദക്ഷിണാഫ്രിക്ക പടുത്തുയർത്തി . ട്വൻറി20യിൽ 1000 റൺസെന്ന നാഴികക്കല്ല് പിന്നിടാനും മില്ലർക്കായി .


അതിവേഗ സെഞ്ചുറികളുമായി ഏകദിന റെക്കോർഡുകൾ ഭേദിച്ച് വിജയഭേരി നടത്തുകയാണ് ഇന്ത്യൻ നായകൻ വിരാട് കോലി . ദക്ഷിണാഫ്രിക്കയിൽ സെഞ്ചുറി നേടിയതോടെ ഐസിസിയുടെ 10 സ്ഥിരംഗ രാഷ്ട്രങ്ങളിൽ ഒമ്പതിലും സെഞ്ചുറി നേടാൻ കോലിക്കായി . ഇതോടെ സച്ചിൻറെയും ജയസൂര്യയുടെയും റെക്കോർഡിനൊപ്പമെത്തിയിരുന്നു കോലി . 33 ശതകങ്ങളുമായി കോലിയാണ് ഏകദിനത്തിൽ കൂടുതൽ സെഞ്ചുറി നേടിയ രണ്ടാമത്തെ താരം . എന്നാൽ വിരാട് കോലിയെ പാക്കിസ്ഥാനിൽ സെഞ്ചറി നേടായൻ അനുവദിക്കില്ലെന്ന് പറഞ്ഞിരിക്കുകയാണ് പരിശീലകൻ മിക്കി ആർതർ . കോലി മികച്ച താരമാണെങ്കിലും തങ്ങളുടെ ബൌളർമാരുടെ കടുത്ത പരീക്ഷകൾ പാക്കിസ്ഥാനിൽ നേരിടേണ്ടിവരും . കോലി എല്ലാ ടീമുകൾക്കെതിരെയും സെഞ്ചുറി അടിച്ചുകൂട്ടുന്നത് രസകരമായ കാഴ്ച്ചയാണ് . എന്നാൽ പാക്കിസ്ഥാനെതിരെ കോലിക്ക് സെഞ്ചുറി നേടുക എളുപ്പമാകില്ലെന്ന് ആർതർ പറഞ്ഞു . ഇന്ത്യയുമായി ഉടൻ ക്രിക്കറ്റ് മത്സരം കളിക്കാനാകുമെന്ന പ്രതീക്ഷിക്കുന്നതായും പാക്കിസ്ഥാൻ പരിശീലകൻ പറഞ്ഞു . 2009ൽ ശ്രീലങ്കൻ ടീമിനെതിരെ നടന്ന തീവ്രവാദി ആക്രമണത്തിന് ശേഷം പാക്കിസ്ഥാനിൽ അന്താരാഷ്ട്ര മത്സരം നടന്നിട്ടില്ല . അതേസമയം ഇന്ത്യയും പാക്കിസ്ഥാനും തമ്മിൽ നയതന്ത്ര ബന്ധങ്ങൾ വഷളായത് ഇരു രാജ്യങ്ങൾക്കിടയിലെ ക്രിക്കറ്റിനെ ബാധിക്കുകയും ചെയ്തിരുന്നു .


ചൈനീസ് മൊബൈൽ നിർമ്മാതാക്കൾ വൺപ്ലസിൻറെ ഏറ്റവും പുതിയ ഫോൺ വൺപ്ലസ് 6ടിയുടെ മക്ലാരൻ എഡിഷൻ ഇറങ്ങി . ബുധനാഴ്ചയാണ് ഫോൺ ഇന്ത്യൻ വിപണിയിൽ ഇറങ്ങിയത് . 50 , 999 രൂപയാണ് ഫോണിൻറെ വില . ഡിസംബർ 15 മുതൽ ഫോൺ ആമസോൺ ഇന്ത്യ വഴിയും , വൺപ്ലസിൻറെ ഓൺലൈൻ സൈറ്റ് വഴിയും വിൽക്കും . ഇതിന് പുറമേ വൺപ്ലസിൻറെ വിവിധ നഗരങ്ങളിലെ എക്സ്ക്യൂസീവ് ഷോറൂമുകൾ വഴിയും വിൽപ്പന നടക്കും . അതേ സമയം ഡിസംബർ 15 മുതൽ 24വരെ വൺപ്ലസ് 6ടിയുടെ മക്ലാരൻ എഡിഷന് പ്രത്യേക ഓഫറുകളും ലഭിക്കും . ഇത് 6ടിയുടെ മറ്റ് മോഡലുകൾക്കും പ്രയോജനപ്പെടുത്താം . ആക്സിസ് ബാങ്ക് കാർഡ് ഉപയോഗിക്കുന്നവർക്ക് ഇഎംഐ ഇടപാടിൽ 2,000 രൂപ ക്യാഷ്ബാക്ക് ലഭിക്കും . വൺപ്ലസ് ഫോൺ എക്സേഞ്ച് ചെയ്യുമ്പോൾ പ്രത്യേക കിഴിവ് ലഭിക്കുന്ന തരത്തിലാണ് വിൽപ്പന . വൺപ്ലസിൻറെ അവകാശവാദ പ്രകാരം 10ജിബി റാം 256 ജിബി ഇൻറേണൽ മെമ്മറി പതിപ്പിൽ എത്തുന്ന ഫോൺ ഇപ്പോൾ വിപണിയിൽ ലഭിക്കുന്ന ഏറ്റവും വേഗത കൂടിയ ഫോണാണ് ഇതെന്നാണ് പറയുന്നത് . ഇതിനൊപ്പം പുതിയ ചാർജിംഗ് ടെക്നോളജിയും ഈ ഫോണിൽ വൺപ്ലസ് അവതരിപ്പിക്കുന്നുണ്ട് . വാർപ്പ് ചാർജ് 30 എന്നാണ് ഈ ടെക്നോളജിയുടെ പേര് . മക്ലാരൻറെ ലോഗോയും പുതിയ പതിപ്പിൽ ഉണ്ട് . മക്ലാരൻ ഡിസൈൻ എഫ്1 എഎ ഗ്രേഡ് കാർബൺ ഫൈബറിലാണ് തീർത്തിരിക്കുന്നത് . ഈ ഫോൺ വാങ്ങുന്നവർക്ക് മക്ലാരൻറെയും വൺപ്ലസിൻറെയും ചരിത്രം പങ്കുവയ്ക്കുന്ന കോഫി ടേബിൾ ബുക്കും ലഭിക്കും . ചാർജിംഗും , 10 ജിബി റാം എന്നീ പ്രത്യേകതകൾ ഒഴിച്ച് നിർത്തിയാൽ ഒക്ടോബർ അവസാനം പുറത്തിറങ്ങിയ വൺപ്ലസ് 6ടിയിൽ നിന്നും വലിയ മാറ്റം വൺപ്ലസ് 6ടി മക്ലാരൻ എഡിഷനില്ല .


ഫേസ്ബുക്ക് മെസഞ്ചർ ഇൻബോക്സിൽ വീഡിയോ പരസ്യങ്ങൾ നൽകി ഫേസ്ബുക്ക് . ഓട്ടോപ്ലേ വീഡിയോകളാണ് പുതിയ പരസ്യ രീതി . വാട്ട്സ്ആപ്പ് കഴിഞ്ഞാൽ ലോകത്തിൽ ഏറ്റവും കൂടുതൽപ്പേർ ഉപയോഗിക്കുന്ന സന്ദേശ കൈമാറ്റ ആപ്പാണ് മെസഞ്ചർ . 18 മാസം മുൻപ് തന്നെ മെസഞ്ചറിൽ ഫേസ്ബുക്ക് പരസ്യങ്ങൾ നൽകുന്നുണ്ട് . എന്നാൽ അതിൽ വീഡിയോകൾ ഇല്ലായിരുന്നു . ഇതിൽ നിന്നാണ് മെസഞ്ചറിൽ മാറ്റം വരുന്നത് . ഇതിനകം തന്നെ ലോകത്തിലെ വിവിധ കോണുകളിലെ ഉപയോക്താക്കൾക്ക് പരീക്ഷണാർത്ഥം വീഡിയോ പരസ്യങ്ങൾ ലഭിക്കുന്നു എന്നാണ് ദ റെക്കോഡ് റിപ്പോർട്ട് ചെയ്യുന്നത് . തങ്ങളുടെ ഉപയോക്താവിൻറെ താൽപ്പര്യങ്ങൾ ഇല്ലാതാക്കുന്ന പരസ്യങ്ങൾ തങ്ങളുടെ ഫ്ലാഗ്ഷിപ്പ് ആപ്പുകളിൽ നൽകില്ലെന്ന് ഫേസ്ബുക്ക് നേരത്തെ പറഞ്ഞിരുന്നു . അതിന് വിരുദ്ധമാണ് പുതിയ നീക്കം എന്നാണ് റിപ്പോർട്ട് . വീഡിയോ പരസ്യങ്ങൾ കൂടുതൽ ചിലവേറിയതിനാൽ അത് മികച്ച വരുമാനം ലഭിക്കാൻ ഇടയാക്കും എന്നതാണ് ഫേസ്ബുക്കിൻറെ ഈ തീരുമാനത്തിന് പിന്നിൽ എന്നും കരുതപ്പെടുന്നുണ്ട് . അടുത്തിടെ ഓൺലൈൻ വ്യാപര ഇടം , മാർക്കറ്റ് പ്ലേസ് ഫേസ്ബുക്ക് തങ്ങളുടെ ആപ്പിൽ ഉൾപ്പെടുത്തിയിരുന്നു . എന്നാൽ വീഡിയോ പരസ്യങ്ങൾ മെസഞ്ചറിൽ പരീക്ഷിക്കുന്നുണ്ടെന്നും . ഇപ്പോൾ നൽകിയിരിക്കുന്ന പരസ്യങ്ങളുടെ ഫലം വിലയിരുത്തിയാണ് ഇത് വ്യാപിക്കുന്നത് ചിന്തിക്കുന്നുള്ളുവെന്നാണ് ഫേസ്ബുക്ക് വൃത്തങ്ങൾ പറയുന്നത് .


അടുത്തവർഷം ആകാശത്ത് വിസ്മയം സൃഷ്ടിക്കുന്ന അഞ്ചു ഗ്രഹണങ്ങൾ , എന്നാൽ ഇതിൽ രണ്ടെണ്ണം മാത്രമേ ഇന്ത്യയിൽ നിന്ന് കാണുവാൻ സാധിക്കൂ . ജനുവരി ആറിനാണ് ഇക്കൊല്ലത്തെ ആദ്യത്തെ ഗ്രഹണം . അന്നുണ്ടാകുന്ന ഭാഗിക സൂര്യഗ്രഹണം ഇന്ത്യയിൽനിന്നു കാണാൻ കഴിയില്ലെന്ന് ഉജ്ജയിനി ആസ്ഥാനമായ ജിവാജി ഒബ്സർവേറ്ററിയിലെ സൂപ്രണ്ട് ഡോ . രാജേന്ദ്രപ്രകാശ് ഗുപ്ത് പറഞ്ഞു . ജനുവരി 21 - ന് പൂർണ ചന്ദ്രഗ്രഹണം . ഗ്രഹണസമയം നമുക്കു പകലായതിനാൽ അതും കാണാനാകില്ല . ജൂലൈ രണ്ടിനു പൂർണസൂര്യഗ്രഹണമുണ്ട് . അതു സംഭവിക്കുന്ന നമ്മുടെ രാത്രിസമയത്തായതിനാൽ കാണാൻ കഴിയില്ല . ജൂലൈ 16 - 17നുണ്ടാകുന്ന ഭാഗിക ചന്ദ്രഗ്രഹണവും ഡിസംബർ 26 - നുണ്ടാകുന്ന സൂര്യഗ്രഹണവും ഇന്ത്യയിൽ ദൃശ്യമാകും . ചന്ദ്രനു ചുറ്റും മോതിരവളയം പോലെ പ്രകാശം കാണാനാകുന്ന സൂര്യഗ്രഹണമാണു ഡിസംബറിലുണ്ടാകുക . ഇക്കൊല്ലം മൂന്നു പൂർണ ചന്ദ്രഗ്രഹണങ്ങളും രണ്ടു ഭാഗിക സൂര്യഗ്രഹണങ്ങളുമാണുണ്ടായത് .


ക്രിക്കറ്റിലെ രാജകീയ വേദികളിലൊന്നാണ് മെൽബൺ . എന്നാൽ അന്താരാഷ്ട്ര ക്രിക്കറ്റ് കൌൺസിൽ മോശം റേറ്റിംഗ് ആണ് മൈതാനത്തിന് നൽകിയിരിക്കുന്നത് . ആഷസിലെ നാലാം മത്സരമുൾപ്പെടെ കഴിഞ്ഞ വേനലിൽ നടന്ന അഞ്ച് ഫസ്റ്റ് ക്ലാസ് മത്സരങ്ങൾ സമനിലയിലായതാണ് മെൽബണിൻറെ റേറ്റിംഗ് ഇടിയാൻ കാരണം . എന്നാൽ പുതിയ ക്യുറേറ്റർക്ക് കീഴിൽ മെൽബൺ പിച്ച് അടിമുടി മാറി എന്ന റിപ്പോർട്ടാണ് പുറത്തുവരുന്നത് . വൈറ്ററൻ ഓസീസ് പേസർ പീറ്റർ സിഡിൽ പറയുന്നതനുസരിച്ച് ഇന്ത്യക്കെതിരായ ബോക്സിംഗ് ഡേ ടെസ്റ്റിൽ റിസൽറ്റുണ്ടാകും . വാക്ക സ്റ്റേഡിയത്തിൻറെ ചുമതലക്കാരനായിരുന്ന മാത്യു പേജാണ് മെൽബണിൽ ഇപ്പോഴത്തെ പിച്ച് തയ്യാറാക്കിയിരിക്കുന്നത് . പേജ് ചുമതലയേറ്റ ശേഷം രണ്ട് ഷെഫീൽഡ് ഷീൽഡ് മത്സരങ്ങളിൽ റിസൽറ്റുണ്ടായിരുന്നു . അതിനാൽ ബോക്സിംഗ് ഡേ ടെസ്റ്റിൽ തീർച്ചയായും ഫലം പ്രതീക്ഷിക്കാമെന്ന് സിഡിൽ പറഞ്ഞു .


ലോക സഞ്ചാരികൾക്കായി ആഗോളഗ്രാമം വീണ്ടും സജീവമാകുന്നു . ദുബായ് ഗ്ലോബൽ വില്ലേജിൻറെ ഇരുപത്തി മൂന്നാം സീസണിന് നാളെ തുടക്കമാവും . 159 ദിവസം നീണ്ടു നിൽക്കുന്ന രാജ്യാന്തര മേള ഏപ്രിൽ ആറിന് സമാപിക്കും . ഗ്ലോബൽ വില്ലേജിൽ നടന്ന വർണപ്പകിട്ടാർന്ന ചടങ്ങിലാണ് ഇരുപത്തിമൂന്നാം പതിപ്പിൻറെ പ്രഖ്യാപനം നടന്നത് . നാളെ മുതൽ 2019 ഏപ്രിൽ ആറുവരെയായി 159 ദിവസം മേള നീണ്ടുനിൽക്കും . ഇന്ത്യയുൾപ്പെടെ 78 രാജ്യങ്ങളുടെ പവലിയനുകൾ ഈ വർഷം സന്ദർശകരെ സ്വീകരിക്കും . 1 . 7 കോടി ചതുരശ്രയടി വിസ്തീർണത്തിൽ സജ്ജമാക്കിയ വേദിയിൽ ലോകത്തിൻറെ വിവിധ കോണുകളിൽ നിന്നുള്ള കാഴ്ചകളും ഉൽപന്നങ്ങളും അണിനിരക്കും . അറുപത് ലക്ഷത്തിലേറെ സഞ്ചാരികൾ ഇക്കുറി ആഗോള ഗ്രാമത്തിലേക്കെത്തുമെന്നാണ് സംഘാടകരുടെ കണക്കുകൂട്ടൽ . ലോക റെക്കോർഡ് ലക്ഷ്യമിടുന്ന ' വീൽ ഓഫ് ദ് വേൾഡ് , സർക്കസ് , മ്യൂസിക് ഫൌണ്ടൻ തുടങ്ങിയവ ഇത്തവണത്തെ പുതുമകളാണ് . അവതരണ രീതിയിലെ വ്യത്യസ്ഥത കൊണ്ട് സ്റ്റഡ് ഷോ ഇരുപത്തി മൂന്നാം പതിപ്പിലും വിസ്മയം തീർക്കും പവലിയനിലെ കലാപരിപാടികൾക്കുപുറമെ കുട്ടികൾക്കായുള്ള വിനോദ പരിപാടികളും സംവിധാനം ചെയ്തിട്ടുണ്ട് . 12 , 000 ലേറെ കലാസാംസ്കാരിക പരിപാടികളാണ് അണിയറയിൽ ഒരുങ്ങുന്നത് . രജനീകാന്തടക്കമുള്ള സൂപ്പർതാരങ്ങളും ഇത്തവണ ആഘോഷങ്ങളുടെ ഭാഗമാകും . 15 ദിർഹമാണ് ടിക്കറ്റ് നിരക്ക് കുട്ടികൾക്കും 65വയസ്സിനു മുകളിലുള്ളവർക്കും പ്രവേശനം സൌജന്യമായിരിക്കും .


കരിയറിലെ അവസാന ടെസ്റ്റ് മത്സരത്തിനിറങ്ങിയ ലങ്കൻ താരം രങ്കണാ ഹെറാത്തിന് ഇംഗ്ലണ്ട് താരങ്ങളുടെ ആദരം . ബാറ്റ് ചെയ്യാനെത്തിയപ്പോൾ നായകൻ ജോ റൂട്ടിൻറെ നേതൃത്വത്തിൽ ഗാർഡ് ഓഫ് ഓണർ നൽകിയാണ് ഇംഗ്ലീഷ് താരങ്ങൾ ഹെറാത്തിനെ സ്വീകരിച്ചത് . ആദ്യ ഇന്നിംഗ്സിൽ ലങ്ക ഒമ്പത് വിക്കറ്റിന് 175 റൺസ് എന്ന നിലയിൽ നിൽക്കുമ്പോഴാണ് ഹെറാത്ത് ബാറ്റുമായെത്തിയത് . ഹെറാത്ത് 16 പന്തിൽ 14 റൺസുമായി പുറത്താവാതെ നിന്നു . ഇതേസമയം മത്സരത്തിൽ ഇംഗ്ലണ്ട് മികച്ച ലീഡിലേക്ക് കുതിക്കുകയാണ് . ശ്രീലങ്കയുടെ എക്കാലത്തെയും മികച്ച ഇടംകൈയൻ സ്പിന്നറാണ് രങ്കണ ഹെറാത്ത് . ആദ്യ ഇന്നിംഗ്സിൽ ഇംഗ്ലണ്ട് നായകൻ ജോ റൂട്ടിനെ പുറത്താക്കി ഹെറാത്ത് ഗോളിൽ 100 വിക്കറ്റ് തികച്ചിരുന്നു . ഹെറാത്തിൻറെ കരിയറിലെ 93 - ാം ടെസ്റ്റാണിത് . 431 വിക്കറ്റുകളാണ് താരത്തിൻറെ ഇതുവരെയുള്ള സമ്പാദ്യം .


ഏറോസ്പെയ്സ് കോർപ്പറേഷന്റെ പ്രവചനപ്രകാരം ഏപ്രിൽ ഒന്നിന് രാത്രി 11.53 ന് ഭൂമിയിൽ പതിക്കുമെന്നാണ് . അതേസമയം , ചൈന സ്പെയ്സ് ഏജൻസിയുടെ പ്രവചന പ്രകാരം ടിയാൻഗോങ് - 1 ഭൂമിയുടെ അന്തരീക്ഷത്തിൽ പ്രവേശിക്കുന്നത് തിങ്കളാഴ്ചയാണ് . എന്നാൽ കൃത്യമായ സമയം പ്രവചിച്ചിട്ടില്ല . ടിയാൻഗോങ് - 1 ഭൂമിയിലേക്ക് എത്തും മുൻപെ കത്തിതീരുമെന്നും ഭയക്കേണ്ടതില്ലെന്നുമാണ് ചൈനീസ് ഗവേഷകർ പറഞ്ഞത് . നിലയം ഭൌമാന്തരീക്ഷത്തിൽ പ്രവേശിക്കുമ്പോൾ കാലാവസ്ഥ വ്യതിയാനം സംഭവിക്കും എന്നും ഇതിലുടെ നിലയം ഭൂമിയിൽ പതിക്കുന്നത് അറിയാൻ സാധിക്കുമെന്നും വിദഗ്ധർ പറയുന്നു . അന്താരാഷ്ട്ര ബഹിരാകാശ നിലയത്തിന് സമാനമായി ചൈന നിർമ്മിച്ച സ്വന്തം ബഹിരാകാശ നിലയമാണു ടിയാൻ ഗോങ് . ‘സ്വർഗീയ സമാനമായ കൊട്ടാരം’ എന്നാണ് പേരിനർഥം . ചൈനീസ് ബഹിരാകാശ ശാസ്ത്രജ്ഞർക്കു മാസങ്ങളോളം ബഹിരാകാശത്തു തങ്ങി പരീക്ഷണങ്ങൾ നടത്താനുള്ള അവസരമൊരുക്കുകയായിരുന്നു പ്രധാന ലക്ഷ്യം . ഇതിൻറെ ഭാഗമായി ബഹിരാകാശത്തു സ്ഥാപിച്ച ടിയാൻഗോങ് പരീക്ഷണ മൊഡ്യൂളുമായി ഷെൻഷൂ 8 എന്ന ബഹിരാകാശ വാഹനം 2011ൽ വിജയകരമായി ബന്ധിപ്പിക്കാനും ചൈനയ്ക്കു കഴിഞ്ഞു . 2012ൽ ഷെൻഷൂ 10വിൽ ബഹിരാകാശ യാത്രികരും ടിയാൻഗോങ്ങിലെത്തി . പല വർഷങ്ങളെടുക്കുന്ന ഒട്ടേറെ വിക്ഷേപണങ്ങളിലൂടെയാണു ലോകരാഷ്ട്രങ്ങളുടെ സഖ്യം രാജ്യാന്തര ബഹിരാകാശ നിലയം എന്ന ഭീമാകാരമായ സ്പേസ് ലാബ് യാഥാർഥ്യമാക്കിയത് . ഈ വിജയം ഒറ്റയ്ക്കു നേടിയെടുക്കുകയായിരുന്നു ചൈനയുടെ ലക്ഷ്യം . 2018ൽ വിക്ഷേപണങ്ങൾ ആരംഭിച്ചു 2022ൽ നിലയം പ്രവർത്തനസജ്ജമാക്കാനും ചൈന പദ്ധതിയിട്ടു . ഐഎസ്എസിൻറെ വലിപ്പത്തിന്റെ അടുത്തെത്തില്ലെങ്കിലും സോവിയറ്റ് യൂണിയന്റെ പഴയ മിർ സ്റ്റേഷൻ പോലൊന്നു ചൈന യാഥാർഥ്യാമാക്കുമെന്നു ബഹിരാകാശ വിദഗ്ധരും കണക്കുകൂട്ടിയിരുന്നു . ഐഎസ്എസ് പിന്മാറുന്നതോടെ ബഹിരാകാശത്തെ ഏക പരീക്ഷണ കേന്ദ്രം ടിയാൻഗോങ് ആയിമാറുമെന്നും കരുതിയിരുന്നു . അമേരിക്കയോ മറ്റു രാഷ്ട്രങ്ങളേതെങ്കിലുമോ മറ്റൊരു ബഹിരാകാശ നിലയം തയാറാക്കിയില്ലെങ്കിൽ ബഹിരാകാശത്ത് ചൈനയുടെ ഏകാധിപത്യമായിരിക്കുമെന്നും നിഗമനങ്ങളുണ്ടായി . പക്ഷേ കഴിഞ്ഞ വർഷം സെപ്റ്റംബറിൽ എല്ലാ സ്വപ്നങ്ങളും തകർന്നു . ടിയാൻഗോങ്ങുമായുള്ള ബന്ധം ചൈനയ്ക്ക് നഷ്ടമായെന്ന് രാജ്യം സമ്മതിച്ചു . മാത്രവുമല്ല വൈകാതെ തന്നെ അത് ഭൂമിയിലേക്കു പതിക്കുമെന്നും ഇവർ വ്യക്തമാക്കി . നിലയത്തിൻറെ ഭൂഭ്രമണപഥത്തിൽ നിന്ന് ഭൂമിയിൽനിന്നുള്ള അകലം കുറഞ്ഞു വരികയാണ് . നിലവിൽ അത് 300 കി . മീ താഴെയാണെന്നാണു കരുതുന്നത് . ഈ സാഹചര്യത്തിൽ 2016 സെപ്റ്റംബറിൽത്തന്നെ ഈ വാർത്ത വന്നിരുന്നെങ്കിലും ബഹിരാകാശ നിലയത്തിൻറെ യാത്ര എങ്ങോട്ടേക്കാണെന്നും എവിടെയാണു വീഴുന്നതെന്ന് മനസിലാകില്ലെന്നുമുള്ള ചൈനയുടെ ഏറ്റുപറച്ചിലാണ് ആശങ്ക കൂട്ടിയിരിക്കുന്നത് .


ഫേസ്ബുക്ക് സ്ഥാപകൻ മാർക്ക് സുക്കർബർഗിൻറെ ട്വിറ്റർ അക്കൌണ്ട് പാസ്വേർഡും മറ്റും ചോർന്നത് വലിയ വാർത്ത ആയിരുന്നു . ഇതിൻറെ അലയൊലികൾ മാറും മുൻപാണ് പുതിയ വാർത്ത . ട്വിറ്ററിന്റെ മുൻ സിഇഒയും സഹ സ്ഥാപകനുമായി ഇവാന് വില്ല്യസിൻറെയും ട്വിറ്റർ അക്കൌണ്ടും ഹാക്ക് ചെയ്യപ്പെട്ടിരിക്കുന്നു . സുക്കർബർഗിൻറെ അക്കൌണ്ട് ഹാക്ക് ചെയ്തെന്ന അവകാശവാദവുമായി എത്തിയ ഔർമൈൻ ഗ്രൂപ്പ് തന്നെയാണ് ഈ ഹാക്കിംഗിനും പിന്നിലെന്ന് ടെക്നോളജി വെബ്സൈറ്റായ മാഷബിളിൻറെ റിപ്പോർട്ട് . ട്വിറ്ററിലെ 32,888,300 അക്കൌണ്ടുകളിലെ ഇ–മെയിൽ , യൂസർനെയിം , പാസ്വേർഡ് എന്നിവയെല്ലാം മോഷ്ടിച്ചെന്ന റിപ്പോർട്ടിന് പിന്നാലെയാണ് പുതിയ വാർത്ത എന്നത് ശ്രദ്ധേയമാണ് . ചോർത്തിയ വിവരങ്ങൾ വിൽപനയ്ക്ക് വച്ചിരിക്കുകയാണ് എന്നാണ് മറ്റൊരു റിപ്പോർട്ട് . ഫയർഫൊക്സ് , ക്രോം എന്നീ ബ്രൌസറുകളിൽ നടത്തിയ മാൽവെയർ ആക്രമണം വഴിയാണ് അക്കൌണ്ട് വിവരങ്ങൾ ചോർത്തിയത് . ഇത്തരത്തിൽ മോഷ്ടിച്ച പാസ് വേർഡുകളിൽ തന്നെയാണ് ട്വിറ്ററിന്റെ മുൻ സിഇഒയുടെ പാസ്വേർഡും വിവരങ്ങളും ഉൾപ്പെട്ടത് എന്നാണ് പുതിയ റിപ്പോർട്ട് . റഷ്യയിൽ നിന്നുള്ള അക്കൌണ്ടുകളാണ് കൂടുതലായി ഹാക്ക് ചെയ്യപ്പെട്ടവയിൽ അറുപത് ശതമാനവും എന്നാണ് റിപ്പോർട്ട് . ഹാക്ക് ചെയ്ത വിവരങ്ങളിൽ ഇ–മെയിൽ ഡൊമെയിനുകൾ പത്തിൽ ആറും റഷ്യയിൽ നിന്നുള്ളതാണ് . അതേസമയം , ഇത്രയും സുരക്ഷാപ്രശ്നങ്ങൾ ഉണ്ടായിട്ടും ഉപയോക്താക്കൾ വളരെ ലളിതമായ പാസ്വേർഡുകളാണ് ഉപയോഗിക്കുന്നതെന്നും ഹാക്കർമാർ കണ്ടെത്തി . പുറത്തായ ലിസ്റ്റിൽ 17,471 പേരും 123456 പാസ്വേർഡാണ് ഉപയോഗിച്ചിരിക്കുന്നത് . എന്നാൽ ഇത് സംബന്ധിച്ച് പ്രതികരിക്കാൻ ട്വിറ്റർ തയാറായിട്ടില്ല .


ബിയജിംഗ് ; ഷവോമിയുടെ റെഡ്മീ പരമ്പരയിലെ ഏറ്റവും പുതിയ ഫോണുകൾ ജനുവരി 10ന് പുറത്തിറങ്ങും . ചൈനയിൽ ആയിരിക്കും ആദ്യം ഫോണുകൾ എത്തുക . ഷവോമി റെഡ്മീയുടെ പ്രോഡക്ട് ലൈൻ പ്രകാരം പുറത്തിറങ്ങുന്ന ഫോണുകൾ എംഐ റെഡ്മീ 7 , റെഡ്മീ നോട്ട് 7 ആയിരിക്കും എന്നാണ് സൂചന . എന്നാൽ ഒപ്പം റെഡ്മീ X എന്ന പേരും പറഞ്ഞ് കേൾക്കുന്നുണ്ട് . ഈ ഫോണുകളുടെ പ്രധാന പ്രത്യേകതകളും വിലയും മറ്റും ചൈനീസ് ഓൺലൈൻ മാധ്യമങ്ങളിൽ പ്രചരിക്കുന്നുണ്ട് . ക്യാമറയിലാണ് ഈ ഫോൺ ഏറ്റവും വലിയ പ്രത്യേകത ഒളിപ്പിച്ച് വച്ചിരിക്കുന്നത് എന്നാണ് ഷവോമിയുടെ തന്നെ ഉന്നതവൃത്തങ്ങൾ ചെയ്ത ട്വീറ്റ് വ്യക്തമാക്കുന്നു . 48 എംപി പിൻക്യാമറയായിരിക്കും ഈ ഫോണിന് ഉണ്ടാകുക . പിന്നീലെ ക്യാമറ എഐ ഡ്യൂവൽ സെറ്റപ്പിലായിരിക്കും . ഇതേ സമയം നോട്ട് 7 ൽ എത്തുമ്പോൾ ചെറിയ ചില മാറ്റങ്ങൾ ഉണ്ടാകും . ഇതിൽ ഉപയോഗിക്കുന്ന പ്രോസസ്സർ സ്നാപ്ഡ്രഗൺ 660 ആയിരിക്കും . 3 , 900 എംഎഎച്ചായിരിക്കും ബാറ്ററി ശേഷി . 6ജിബി ആയിരിക്കും റാം ശേഷി . ആൻഡ്രോയ്ഡ് പൈ ആയിരിക്കും ഓപ്പറേറ്റിംഗ് സിസ്റ്റം .


സൌദി അറേബ്യൻ തൊഴിൽ മന്ത്രാലയം ആരോഗ്യ ഇൻഷുറൻസ് തുക ഏകീകരിക്കുന്നു . ഇനിമുതൽ പ്രായ വ്യത്യാസം അനുസരിച്ചു പ്രീമിയം തുകയിൽ വ്യത്യാസം ഉണ്ടാകില്ല . ഗാർഹിക തൊഴിലാളികൾക്കും ഇൻഷുറൻസ് ഏർപ്പെടുത്തുമെന്ന് തൊഴിൽ മന്ത്രാലയം അറിയിച്ചു . നിലവിൽ പ്രായം കണക്കാക്കിയാണ് ആരോഗ്യ ഇൻഷുറൻസിൻറെ പ്രീമിയം തുക നിശ്ചയിച്ചിരുന്നത് . എന്നാൽ പ്രായപരിധിയില്ലാത്ത ഏകീകൃത ഇൻഷുറൻസ് പോളിസി ജൂലൈ ഒന്ന് മുതൽ പ്രാബല്യത്തിൽ വരും . ഇതുപ്രകാരം ജൂലൈ മുതൽ എല്ലാവർക്കും ഒരേ പ്രീമിയം തുകയായിരിക്കും ബാധകമാകുക . ഇതിൽ സ്വദേശിയെന്നോ വിദേശിയെന്നോ ഉള്ള വ്യത്യാസമില്ല . അതേസമയം നിലവിൽ ഇൻഷുറൻസ് പോളിസി എടുത്തവർക്ക് ഇപ്പോൾ തുടരുന്ന രീതി തുടരും . പുതിയതായി ഇൻഷുറൻസ് എടുക്കുന്നവർക്കും നിലവിലുള്ള ഇൻഷുറൻസിൻറെ കാലാവധി അവസാനിച്ച് പുതുക്കുമ്പോഴും ഏകീകൃത വ്യവസ്ഥ പ്രാകാരമാണ് പ്രീമിയം തുക അടക്കേണ്ടിവരുക . 65 വയസ്സ് കഴിഞ്ഞവർക്ക് സാധാരണ പ്രീമിയം തുകയുടെ ഇരട്ടിത്തുകയാണ് നിലവിൽ ഈടാക്കുന്നത് . 75 വയസ്സിനു മുകളിലുള്ളവർക്കു മൂന്നിരട്ടി തുകയുമാണ് ഈടാക്കുന്നത് .


ഇന്ത്യയിലെ ബാങ്കുകളിൽ നിന്ന് 9000 കോടി രൂപ വായ്പയെടുത്ത് മുങ്ങിയ വിജയ്മല്യയെ ഇന്ത്യയിലേക്ക് തിരിച്ച് കൊണ്ടുവരണമെന്നാവശ്യപ്പെട്ട് പ്രധാനമന്ത്രിക്ക് കത്ത് . കിങ്ഫിഷർ കമ്പനി പൂട്ടിയിട്ട് ആറ് വർഷം കഴിഞ്ഞെങ്കിലും ഇതുവരെ ശമ്പളമോ മറ്റ് ആനുകൂല്യങ്ങളോ ലഭിക്കാത്ത ജീവനക്കാരാണ് നരേന്ദ്ര മോദിയോട് വേഗത്തിൽ നടപടി ആവശ്യപ്പെട്ട് കത്ത് എഴുതിയത് . ലണ്ടനിലും മറ്റ് വിദേശ രാജ്യങ്ങളിലും കിങ്ഫിഷറിനായി ജോലി ചെയ്തവർക്ക് ശമ്പള കുടിശ്ശികയും മറ്റ് ആനുകൂല്യങ്ങളും കമ്പനി നൽകി . എന്നാൽ ഇന്ത്യയിൽ മാത്രം കമ്പനി യാതൊരു വിധ നടപടിയും സ്വീകരിച്ചിട്ടില്ല . " മല്യയുടെ കൈകളിൽ ചോര പുരണ്ടിരിക്കുന്നു , അയാളെ ഇന്ത്യയിലേക്ക് തിരികെ കൊണ്ടുവന്നേ മതിയാകൂ " എന്ന് തുടങ്ങുന്ന ജീവനക്കാരുടെ കത്ത് അത്യന്തം വൈകാരികമാണ് . കടുത്ത ശിക്ഷ അയാൾക്ക് നൽകണമെന്നും കത്തിലൂടെ പ്രധാനമന്ത്രിയോട് ജീവനക്കാർ ആവശ്യപ്പെടുന്നു . കിങ്ഫിഷർ ജീവനക്കാർ നൽകിയ പരാതിയിൽ പോലീസ് നടപടി തുടരുകയാണ് . തൊഴിൽ വകുപ്പിൽ തങ്ങൾ കൂട്ടമായും അല്ലാതെയും നിരവധി പരാതികൾ നൽകിയെങ്കിലും നടപടികൾ ഉണ്ടായില്ലെന്നും കത്തിൽ വ്യക്തമാക്കുന്നു . നേരത്തെ കിങ്ഫിഷർ ജീവനക്കാർ പ്രസ്തുത വിഷയത്തിൽ നിരാഹാര സമരം വരെ നടത്തിയിരുന്നു . ജീവനക്കാർ സാമ്പത്തിക പ്രതിസന്ധിയെ തുടർന്ന് പ്രൊവിഡൻറ് ഫണ്ട് നിക്ഷേപം പിൻവലിക്കാൻ ശ്രമിച്ചെങ്കിലും അതിനും കഴിയാതെ വന്നതോടെ നിരവധി പേർ ജീവിക്കാൻ പോലും നിവർത്തിയില്ലാത്ത അവസ്ഥയിലാണെന്നും ദേശീയ മാധ്യമങ്ങൾ റിപ്പോർട്ട് ചെയ്യുന്നു . വിജയ് മല്യ ഇപ്പോൾ ലണ്ടനിലാണ് .


പോർട്ട് ഓഫ് സ്പെയിൻഃ വെസ്റ്റിൻഡീസിനെതിരായ ഏകദിന പരമ്പരയിലെ ആദ്യ മൽസരത്തിൽ ഇന്ത്യയ്ക്ക് മികച്ച തുടക്കം . ടോസ് നഷ്ടപ്പെട്ട് ആദ്യം ബാറ്റുചെയ്യേണ്ടി വന്ന ഇന്ത്യ ഒടുവിൽ വിവരം ലഭിക്കുമ്പോൾ 20 ഓവറിൽ വിക്കറ്റ് നഷ്ടം കൂടാതെ 96 റൺസ് എന്ന നിലയിലാണ് . 48 റൺസോടെ ആജിൻക്യ രഹാനെയും 45 റൺസോടെ ശിഖർ ധവാനുമാണ് ക്രീസിൽ . ചാംപ്യൻസ് ട്രോഫിയിൽ കളിച്ച ടീമിൽനിന്ന് രോഹിത് ശർമ്മ , രവീന്ദ്ര ജഡേജ , ജസ്പ്രിത് ബുംറ എന്നിവരില്ലാതെയാണ് ഇന്ത്യ ഇറങ്ങിയത് . രോഹിത് ശർമ്മയ്ക്ക് പകരം ആജിൻക്യ രഹാനെ ഓപ്പണറായി ഇറങ്ങി . ബുംറയ്ക്കും ജഡേജയ്ക്കും പകരം ഉമേഷ് യാദവ് , കുൽദീപ് യാദവ് എന്നിവർ ടീമിലെത്തി . ജേസൺ ഹോൾഡർ നയിക്കുന്ന വെസ്റ്റിൻഡീസ് ടീമിൽ താരതമ്യേന പുതുമുഖങ്ങളാണ് കൂടുതലുള്ളത് . ക്രിക്കറ്റ് ബോർഡുമായുള്ള തർക്കത്തെ തുടർന്നാണ് ബ്രാവോ , ഗെയ്ൽ , പൊള്ളാർഡ് തുടങ്ങിയ പരിചയസമ്പന്നർ വിട്ടുനിൽക്കുന്നത് .


മൊബൈൽ ബ്രോഡ്ബാൻഡിൽ 300 രൂപയ്ക്ക് 10 ജിബി ഡാറ്റയുമായി ടാറ്റാ ഡോകോമോ വരുന്നു . ഫോട്ടോൺ മാക്സ് എന്ന ഈ സേവനം എല്ലാ നഗരങ്ങളിലേക്കും വ്യാപിപ്പിക്കുമെന്ന് ടാറ്റാ ഡോകോമോ മൊബിലിറ്റി വിഭാഗം മേധാവി ആദിത്യ ഗുപ്ത അറിയിച്ചു . ടാറ്റ കഴിഞ്ഞ വ്യാഴാഴ്ചയാണ് ഫോട്ടോൺ മാക്സ് എന്ന ഡോംഗിൾ അവതരിപ്പിച്ചത് . 1699 രൂപ വിലയുള്ള ഈ ഡോംഗിളിന് 6.2എംബി വരെ ഇന്റർനെറ്റ് സ്പീഡ് നൽകാനാകും . പുതിയ ഉപഭോക്താക്കൾക്കാണ് 300 രൂപയ്ക്ക് 10ജിബിയെന്ന പ്ലാൻ ലഭ്യമാവുക . സിഡിഎംഎ നെറ്റ്വർക്കിലാണ് ടാറ്റ ഈ പദ്ധതി പ്രഖ്യാപിച്ചിട്ടുള്ളത് . ഫോട്ടോൺ മാക്സിന്റെ ഭാഗമായി വൈഫൈ സംവിധാനം കൂടി ഉടൻ ഏർപ്പെടുത്തും . ജിഎസ്എം സാങ്കേതിക വിദ്യയെ അപേക്ഷിച്ച് വളരെ കുറഞ്ഞ വരിക്കാർ മാത്രമേ സിഡിഎംഎയിൽ ഉള്ളൂ . പുതിയ പ്ലാനുകളിലൂടെ വരിക്കാരെ ആകർഷിക്കാനുള്ള ശ്രമത്തിലാണ് കമ്പനി .


റിലയൻസ് ജിയോ ഏപ്രിൽ മുതൽ ആരംഭിക്കുന്ന റിലയൻസ് ജിയോയുടെ സൌജന്യ ഓഫർ ലഭിയ്ക്കാൻ പുതിയ വഴി . ജിയോ മണി ഉപയോഗിച്ച് റീചാർജ്ജ് ചെയ്യുന്നവർക്കാണ് കമ്പനി നൽകുന്ന ഓഫർ ലഭിക്കുക . റിലയൻസ് മണി വഴി ഓഫർ ആക്ടിവേറ്റ് ചെയ്യുമ്പോൾ 50 രൂപയുടെ ക്യാഷ് ബാക്ക് ഓഫറാണ് കമ്പനി നൽകുന്ന വാഗ്ദാനം . ജിയോ പ്രൈമിന്റെ പ്രതിമാസ റീച്ചാർജായ 303 രൂപയ്ക്ക് റീച്ചാർജ് ചെയ്യുന്നവർക്കും 50 രൂപയുടെ ഓഫർ ലഭിക്കുമെന്ന് കമ്പനി വ്യക്തമാക്കി . എന്നാൽ ഇതിന് പുറമേ പ്രൈം മെമ്പർ ഷിപ്പിനുള്ള 99 രൂപയുടെ ഓഫറിനും ജിയോ മണി വഴി ഈ ആനുകൂല്യം ലഭിയ്ക്കും . പ്രൈം ഒരു ജിബി 4ജി ഡാറ്റയും സൌജന്യ വോയ്സ് കോളും എസ്എംഎസുകളുമാണ് പ്രൈം മെമ്പർ ഷിപ്പ് എടുക്കുന്നവർക്ക് ജിയോ നൽകുക . ഫോണിൽ ജിയോ മണി വാലറ്റ് ആപ്പ് ഡൌൺലോഡ് ചെയ്ത ശേഷം റീചാർജ്ജ് ചെയ്യുന്നവർക്കാണ് ഈ 50 രൂപയുടെ ക്യാഷ് ബാക്ക് ഓഫർ ലഭിക്കുക . രണ്ട് ഓഫറുകൾ ജിയോ മണി വഴി ചെയ്യുന്നതോടെ ജിയോ മണി അക്കൌണ്ടിൽ 100 ബാലൻസായി ലഭിക്കും . ഇതോടെ പ്രൈം റീച്ചാർജിന് വേണ്ടി മുടക്കിയ തുക അതേപോലെ തിരികെ ലഭിയ്ക്കുകയും ചെയ്യും . മാർച്ച് 31 ന് റിലയൻസ് ജിയോയുടെ പ്രൈം മെമ്പർഷിപ്പ് എടുക്കുന്നതിനുള്ള കാലാവധി അവസാനിക്കാനിരിക്കെയാണ് ജിയോയുടെ പുതിയ തന്ത്രം . ജിയോ ജനുവരിയിൽ അവതരിപ്പിച്ച ഹാപ്പി ന്യൂ ഇയർ ഓഫർ മാർച്ച് 31ന് അവസാനിക്കാനിരിക്കെയാണ് റിലൻസ് ജിയോ താരിഫ് പ്ലാനുകളിൽ മാറ്റം വരുത്തിക്കൊണ്ട് ജിയോ പ്രൈം ഓഫർ അവതരിപ്പിക്കുന്നത് . ഇതോടെ റിലയൻസ് ജിയോ അൺലിമിറ്റഡ് സൌജന്യ ഓഫർ ആസ്വദിച്ചുകൊണ്ടിരുന്നവർക്ക് തിരിച്ചടിയായെങ്കിലും ജിയോ അവതരിപ്പിച്ച പ്രൈമിന്റെ ഓഫറുകളാണ് ഉപയോക്താക്കൾക്ക് ആശ്വാസമാകുന്നത് .


അടുത്തിടെയാണ് മൈക്രോസോഫ്റ്റ് സ്ഥാപകൻ ബിൽഗേറ്റ്സ് ഒരു കാര്യം വ്യക്തമാക്കിയത് . താൻ ഇപ്പോൾ ഉപയോഗിക്കുന്നത് ആൻഡ്രോയ്ഡ് ഫോൺ ആണ് . അതിലാണ് അത്യവശ്യം വേണ്ട വിൻഡോസ് അപ്ലികേഷനുകൾ പ്രവർത്തിപ്പിക്കുന്നത് . മൈക്രോസോഫ്റ്റിൻറെ വിൻഡോസ് ഓപ്പറേറ്റിംഗ് സിസ്റ്റത്തിലുള്ള ഫോണുകളുടെ സ്വഭാവിക അന്ത്യമാണ് ഇതെന്നാണ് ടെക് ലോകം ഇതിനെക്കുറിച്ച് വിലയിരുത്തിയത് . ഒടുവിൽ ഇതാ ഔദ്യോഗികമായി മൈക്രോസോഫ്റ്റ് തങ്ങളുടെ വിൻഡോസ് ഫോണുകളുടെ നിർമ്മാണം അവസാനിപ്പിക്കുന്നു . ഇത് സംബന്ധിച്ച് വിശദമാക്കി മൈക്രോസോഫ്റ്റ് കോപ്പറേറ്റ് വൈസ് പ്രസിഡൻറ് ജോ ബെൽഫോർ ട്വീറ്റ് ചെയ്തു . പുതിയ ഫീച്ചറുകൾ ഉണ്ടാക്കുന്നതും , ഹാർഡ് വെയർ നിർമ്മാണവും നിർത്തിയതായി ഇദ്ദേഹം ട്വീറ്റിൽ പറയുന്നു . എന്നാൽ ഇപ്പോൾ ഉള്ള ഫോണുകളിൽ സപ്പോർട്ട് തുടരും . ഇത് ബഗ്ഗ് ഫിക്സേഷനും മാറ്റുമായിരിക്കും . വിൻഡോസ് ഓപ്പറേറ്റിംഗ് സിസ്റ്റം തന്നെ അവസാനിപ്പിച്ച് പുതിയ സീരിസിലേക്ക് കടക്കുന്നതിൻറെ ഭാഗമാണ് ഈ നീക്കം എന്ന് വിലയിരുത്തുന്നവരുണ്ട് . എന്നാൽ മൈക്രോസോഫ്റ്റിന് ഫോൺ ആപ്പുകളിലും ഓപ്പറേറ്റിംഗ് സിസ്റ്റത്തിലും നിക്ഷേപിക്കാൻ സാധിക്കുന്ന പണത്തിനേക്കാൾ കുറവാണ് ഇപ്പോൾ അത് ഉപയോഗിക്കുന്നവരുടെ എണ്ണം എന്ന് കമ്പനി വ്യക്തമാക്കുന്നു . അതാണ് ഇത്തരത്തിലുള്ള പിൻമാറ്റത്തിന് പിന്നിൽ . ആഗോള വിപണിയിൽ കഴിഞ്ഞ വർഷം വെറും 1.3 ശതമാനം വിൻഡോസ് ഫോണുകൾ മാത്രമാണ് വിൽപ്പന നടന്നത് . Microsoft finally killing off Windows smartphones


അഞ്ചുവർഷത്തിനിടയിൽ ഇന്ത്യയുടെ ഐടി നഗരമായ ബെംഗളൂരു വാസയോഗ്യമല്ലാതാകും എന്ന് റിപ്പോർട്ട് . ഇന്ത്യൻ ഇൻസ്റ്റ്യൂട്ട് ഓഫ് സയൻസ് നടത്തിയ പഠനം പ്രസിദ്ധീകരിച്ചത് ഡെക്കാൻ ഹെറാൾഡ് പത്രമാണ് . ബെംഗളൂവിൽ കഴിഞ്ഞ 40 വർഷത്തിനിടയിൽ നടന്ന ഏല്ലാ നിർമ്മാണങ്ങളും വളരെ ഭീഷണി ഉയർത്തുന്നതാണെന്നാണ് പഠനം . ഈ നിർമ്മാണങ്ങളുടെ വർദ്ധനവ് 525 ശതമാനം ആണെന്ന് പഠനം പറയുന്നു . അതേ സമയം ഗ്രീൻസിറ്റി എന്ന നിലയിൽ ബെംഗളൂവിൻറെ ജൈവ സമ്പത്ത് ഈ കാലയളവിൽ 78 ശതമാനം കുറഞ്ഞതായും റിപ്പോർട്ട് പറയുന്നു . തടാകങ്ങളുടെ നഗരം എന്ന് അറിയപ്പെട്ടിരുന്നു ബെംഗളൂവിലെ തടാകങ്ങളിൽ 79 ശതമാനം ഇതിനകം മലിനമായോ , കൈയ്യേറ്റത്താലോ നശിച്ചുകഴിഞ്ഞെന്നും റിപ്പോർട്ട് പറയുന്നു . ഇത് ശതമാനതത്തിലുള്ള കണക്ക് മാത്രമാണ് ശരിക്കും കണക്കുകളിൽ വലിയ ജൈവനാശമാണ് ബെംഗളൂവിൽ സംഭവിക്കുന്നത് പഠനം പറയുന്നു . പഠനത്തിന് നേതൃത്വം നൽകിയ ഐ . ഐ . എസ് . സി സെൻറർ ഓഫ് ഇക്കോളജി സയൻസ് മേധാവി ടിവി കാമചന്ദ്ര പറയുന്നു , തീർത്തും ആസൂത്രിണമില്ലായ്മയാണ് ബെംഗളൂരു നഗര വിലകസനത്തിൽ നടക്കുന്നത് . ഇത്തരത്തിലാണെങ്കിൽ വലിയോരു ദുരന്തത്തെ ബെംഗളൂരു മുന്നിൽ കാണുകയാണ് . സമുദ്രനിരപ്പിൽ നിന്നും 3000 അടി ഉയരത്തിലുള്ള ബെംഗളൂരു 1799 ന് ശേഷം ഗ്രീനീഷ് സിറ്റിയാക്കിയത് ബ്രിട്ടീഷുകാരാണ് . നദികൾ ഇല്ലാത്ത ബെംഗളൂരുവിൻറെ സ്വഭാവിക താപനില നിലനിർത്താൻ സഹായിച്ചിരുന്നത് ഏതാണ്ട് 600 ഒളം തടാകങ്ങളായിരുന്നു . ഇവയുടെ നശമാണ്ബെംഗളൂരുവിനെ സമീപഭാവിയിൽ തന്നെ ദുരന്തമായി വേട്ടയാടുവാൻ പോകുന്നത് .


പേടിഎം പോലുള്ള സ്വകാര്യ പണമിടപാട് ബദലായി സർക്കാർ കൊണ്ടുവന്ന ഭീം ആപ്പിനെ കുറിച്ച് നിരവധി പരാതികൾ . ഫ്രീ ആപ്പ് എന്ന് പറയുന്നുണ്ടെങ്കിലും ഭീം ഡൌൺലോഡ് ചെയ്യുന്നവരുടെ മൊബൈൽ അക്കൌണ്ടിൽ നിന്ന് പണം ഈടാക്കുന്നുണ്ടെന്നാണ് ഒരു ആരോപണം . പണം ഈടാക്കുന്നുവെന്ന പരാതിയുമായി നിരവധി പേർ രംഗത്തെത്തി . ഫ്രീ ആപ്പ് ഭീം ഡൌൺലോഡ് ചെയ്യുമ്പോൾ തന്നെ ഉപഭോക്താക്കളുടെ അക്കൌണ്ടിൽ നിന്നു 1 രൂപ 50 പൈസ ഈടാക്കുന്നുണ്ട് . പണം ഈടാക്കിയതായി കാണിച്ച് ടെലികോം കമ്പനികളിൽ നിന്നുള്ള സന്ദേശവും ലഭിക്കുന്നുണ്ട് . ആപ്പ് ഡൌൺലോഡ് ചെയ്യുന്നതോടെ ഉപഭോക്താക്കൾക്ക് ഒരു വെരിഫിക്കേഷൻ കോഡ് ലഭിക്കും . തൊട്ടു പിന്നാലെ മൊബൈൽ ബാലൻസിൽ നിന്ന് 1.50 രൂപ ഈടാക്കിയതായും നോട്ടിഫിക്കേഷൻ വരും . എസ്എംഎസ് ചിലവ് എന്നാണ് കാണിക്കുന്നത് . എന്നാൽ മൊബൈൽ നമ്പർ വെരിഫൈ ചെയ്താലും മിക്കവർക്കും ബാങ്ക് അക്കൌണ്ടുമായി കണക്റ്റ് ചെയ്യാൻ സാധിക്കുന്നില്ല . ഒരു സർക്കാർ ആപ്പിൽ നിന്നു ഇത്തരമൊരു നീക്കം പ്രതീക്ഷിച്ചില്ല എന്നാണ് പരാതിക്കാർ പറയുന്നത് . പ്രമുഖ ഇ–പെയ്മെന്റ് ആപ്പുകളേക്കാൾ എത്രയോ പിന്നിലാണ് ഭീം ആപ്പെന്നും ആക്ഷേപമുണ്ട് . ഉപഭോക്താക്കൾ കൂടിയതോടെ ആപ്പ് വഴിയുള്ള ഇടപാടുകൾ മുടങ്ങുന്നത് പതിവായിട്ടുണ്ട് . പുറത്തിറങ്ങി മൂന്നു ദിവസത്തിനിടെ ഗൂഗിൾ പ്ലേ സ്റ്റോറിൽ ഭീം ഒന്നാം സ്ഥാനത്തു എത്തിയെങ്കിലും പരാതികൾക്ക് ഒരു കുറവുമില്ല .


പന്ത് ചുരണ്ടൽ വിവാദത്തിൽ ഓസീസ് താരങ്ങളായ സ്റ്റീവ് സ്മിത്തും ഡേവിഡ് വാർണറും കൂടുതൽ കുരുക്കിലേക്ക് . സ്മിത്തിൻറെയും വാർണറിൻറെയും സ്പോൺസർമാരായ കമ്പനികൾ കരാർ പിൻവലിക്കാൻ ഒരുങ്ങുന്നു എന്നാണ് പുതിയ റിപ്പോർട്ടുകൾ . സ്മിത്ത് ബ്രാൻഡ് അംബാസിഡറായ വീറ്റ് ബിക്സ് കരാർ പുനഃപരിശോധിച്ചുവരികയാണ് . കൊറിയൻ ബ്രാൻഡായ സാംസങിൻറെയും അമേരിക്കൻ ബ്രാൻഡ് ന്യൂ ബാലൻസിൻറെയും പരസ്യമുഖം കൂടിയാണ് സ്റ്റീവ് സ്മിത്ത് . ലോകോത്തര ബ്രാൻഡുകളായ ടെയോട്ട , എൽജി , നെസ്ലെ , ഗ്രേ നിക്കോൾസ് ചാനൽ 9 അടക്കമുള്ള നിരവധി കമ്പനികളാണ് വാർണറുമായി സഹകരിക്കുന്നത് . കമ്പനികൾ കരാറുകൾ പിൻവലിച്ചാൽ താരങ്ങൾക്ക് കോടികളാണ് നഷ്ടപ്പെടുക . ഇത് വിപണിയിൽ താരങ്ങളുടെ പരസ്യ മൂല്യത്തിൽ വൻ ഇടിവുണ്ടാക്കും . നേരത്തെ സ്മിത്തും വാർണറും ഓസീസ് ടീമിൻറെ നായക , ഉപനായക പദവികൾ രാജിവെച്ചിരുന്നു . ഐസിസി സ്മിത്തിനെ ഒരു മത്സത്തിൽ നിന്ന് വിലക്കുകയും 100 ശതമാനം പിഴ ചുമത്തുകയും ചെയ്തിരുന്നു . പിന്നാലെ ഐപിഎൽ ടീം രാജസ്ഥാൻ റോയൽസും സ്മിത്തിനെ നായക സ്ഥാനത്ത് നിന്ന് മാറ്റുകയും ചെയ്തു . ഇരുവർക്കുമെതിരെ കൂടുതൽ ശക്തമായ നടപടി വേണമെന്ന ആവശ്യം ഉരുന്നതിനിടെയാണ് പുതിയ വാർത്ത പുറത്തുവരുന്നത് .


വിവാദ സിനിമ ഉഡ്താ പഞ്ചാബിന്റെ സെൻസർ കോപ്പി റിലീസിനു രണ്ടും ദിവസം മുമ്പെ ഇന്റർനെറ്റിൽ . ടോറന്റ് വെബ്സൈറ്റുകളിലൂടെയാണ് സിനിമ ചോർന്നത് . എന്നാൽ സിനിമ കൂടുതൽ പേർ ഡൌൺലോഡ് ചെയ്യുന്നതിനു മുമ്പായി ഉഡ്താ പഞ്ചാബിന്റെ സാങ്കേതിക വിഭാഗം ഇത് ഓൺലൈനിൽനിന്നു നീക്കംചെയ്തു . സിനിമ ഓൺലൈനിൽ ലഭ്യമാണെന്ന വിവരമറിഞ്ഞ് നിരവധിപേർ ഡൌൺലോഡ് ചെയ്യാൻ ശ്രമിച്ചെങ്കിലും കോപ്പിറൈറ്റ് പരാതി പ്രകാരം പകർപ്പ് നീക്കം ചെയ്തെന്ന മറുപടിയാണ് ലഭിച്ചത് . നിരവധി ഓൺലൈൻ വെബ്സൈറ്റുകളിൽ സിനിമയുടെ സ്ക്രീൻ ഷോട്ടുകൾ ലഭ്യമാണ് . ഫോർ സെൻസർ എന്നെഴുതിയിരിക്കുന്ന ദൃശ്യങ്ങളാണ് പ്രചരിക്കുന്നത് എന്നതിനാൽ സെൻസർ ബോർഡിന് സമർപ്പിച്ച കോപ്പിയാണ് ലീക്കായതെന്നാണ് പ്രാഥമിക നിഗമനം . സെൻസർ ബോർഡ് ഒഴിവാക്കണമെന്ന് ആവശ്യപ്പെട്ട ദൃശ്യങ്ങൾ ഉള്ള പകർപ്പാണ് ലീക്കായിരിക്കുന്നത് . രണ്ടു മണിക്കൂറും 20 മിനിറ്റുമാണ് സിനിമയുടെ ദൈർഘ്യം . സിനിമ ചോർന്നതിനെ കുറിച്ച് ഉഡ്താ പഞ്ചാബിന്റെ അണിയറ പ്രവർത്തകർ പ്രതികരിച്ചിട്ടില്ല . അഭിഷേക് ചൌബേ സംവിധാനം ചെയ്ത ' ഉഡ്താ പഞ്ചാബ് ' പഞ്ചാബിലെ യുവാക്കൾ മയക്കുമരുന്നിന് അടിമകളാകുന്നതിന്റെ കഥയാണ് പറയുന്നത് . ഷാഹിദ് കപൂർ , ആലിയ ഭട്ട് , കരീന കപൂർ , ദിൽജിത് ദോസന്ത് എന്നിവരാണ് സിനിമയിലെ പ്രധാന അഭിനേതാക്കൾ .


ആദി കണ്ട ഓരോ പ്രേക്ഷകന്റെയും മനസ്സിൽ പ്രണവ് മോഹൻലാലിന്റെ കിടിലൻ ആക്ഷൻ രംഗങ്ങൾ മായാതെ തന്നെ നിൽപ്പുണ്ടാകും . കെട്ടിടങ്ങളിൽ നിന്ന് വേഗത്തിൽ കുതിച്ച് കയറാനും മതിലുകൾക്ക് മീതെ ചാടിക്കയറാനും പരിശീലനം നേടിയ പാർക്കൌർ അഭ്യാസിയാണ് പ്രണവ് ചിത്രത്തിൽ അവതരിപ്പിച്ചത് . പ്രണവിന്റെ തീപ്പൊരി ആക്ഷൻ രംഗങ്ങളുള്ള ആദിയെ ഇരുകൈയും നീട്ടിയാണ് പ്രേക്ഷകർ സ്വീകരിച്ചത് . ഫ്രാൻസിൽ നിന്നുള്ള പ്രത്യേക സംഘമാണ് പ്രണവിനെ പാർക്കൌർ പഠിപ്പിച്ചത് . ഹോളിവുഡ് സിനിമകളിലടക്കം ആക്ഷൻ രംഗങ്ങളൊരുക്കുന്ന സംഘത്തിന്റെ പ്രയത്നം തന്നെയാണ് പ്രണവ് ഹീറോയായി മാറിയത് . ആദി പുറത്തിറങ്ങിയതോടെ ഇപ്പോൾ യുട്യൂബിൽ തരംഗമായ ഫ്രഞ്ച് ചിത്രം ഡിസ്ട്രിക് 13 ന് വേണ്ടി പാർക്കൌർ ഒരുക്കിയതും ഇതേ സംഘം തന്നെയാണ് . ആദി സിനിമയിൽ അസോഷ്യേറ്റായി പ്രവർത്തിച്ച വി . എസ് വിനായക്ക് ആണ് ഇവരെ പ്രേക്ഷകർക്ക് പരിചയപ്പെടുത്തിയത് . ഗൈൽസ് കോൺസിൽ ആണ് ആദിയിലെ ആക്ഷൻ രംഗങ്ങൾ ഒരുക്കിയത് . കമൽ ഹാസന്റെ തൂങ്കാവനത്തിലും ആക്ഷൻ രംഗങ്ങൾ ഒരുക്കിയിട്ടുണ്ട് . ആക്ഷൻ രംഗങ്ങളെല്ലാം ഒരുമിച്ചായിരുന്നു ഷൂട്ട് . തുടർച്ചായായുള്ള ദിവസങ്ങളിൽ അടിയോടി അടി തന്നെയായിരുന്നു . എന്തായാലും ഇവരുടെ പാർക്കൌർ അഭ്യാസവും ആക്ഷനുമെല്ലാം മലയാളികൾ ഏറ്റെടുത്തു കഴിഞ്ഞു .


വിദേശ വിപണിയിലുള്ള എക്സ് മാക്സ് 250 മോഡലിന് പകരക്കാരനായിട്ടാണ് ഈ സ്കൂട്ടർ എത്തുന്നത് . മികച്ച ഡിസൈൻ ശൈലി , പ്രകടനക്ഷമത എന്നിവ കൊണ്ട് എക്സ് മാക്സ് 250 യൂറോപ്പിൽ വളരെ പ്രചാരത്തിലുള്ളൊരു സ്കൂട്ടറാണ് . ഈ മോഡലിന് സാമ്യതയുള്ള ഡിസൈൻ തന്നെയാണ് പകരക്കാരനായ എക്സ് മാക്സ് 300 സ്കൂട്ടറിനും നൽകിയിരിക്കുന്നത് . കാഴ്ചയിലൊരു അഗ്രസീവ് ലുക്ക് നൽകുന്ന ഡിസൈൻ ഫിലോസഫി . നിലവിലുള്ള മോഡലിനേക്കാൾ ഭാരക്കുറവ് . സ്കൂട്ടറിൻറെ ഭാരം 179കിലോഗ്രാം . 292സിസി സിങ്കിൾ സിലിണ്ടർ ലിക്വിഡ് കൂൾഡ് എസ്ഒഎച്ച്സി എൻജിനാണ് എക്സ് മാക്സ് 300ന് കരുത്തു പകരുന്നത് . 27ബിഎച്ച്പിയും 29എൻഎം ടോർക്കുമാണ് ഈ എൻജിനുള്ളത് . 15 ഇഞ്ച് അലോയ് വീൽ , ഡിസ്ക് ബ്രേക്ക് , സുരക്ഷയ്ക്കായി എബിഎസ് എന്നിവയും ഉൾപ്പെടുത്തിയിട്ടുണ്ട് . സ്പീഡോ മീറ്റർ , ടാക്കോമീറ്റർ , അനലോഗ് ഗോജ് എന്നിവയടക്കമുള്ള സെമിഡിജിറ്റൽ ഇൻസ്ട്രുമെന്റ് ക്ലസ്റ്ററും ഈ സ്കൂട്ടറിലുണ്ട് . പുതിയ ഫ്രണ്ട് ഫോർക്ക് , ടിസിഎസ് , മികച്ച സ്റ്റോറേജ് സ്പേസ് , സ്മാർട് കീ സിസ്റ്റം എന്നീ ഫീച്ചറുകളാണ് ഈ സ്കൂട്ടറിന്റെ പ്രത്യേകത . ബൈക്കാണെന്ന് തോന്നിപ്പിക്കും വിധമുള്ള സിസൈനാണ് മുന്നിലും പിന്നിലും . ട്വിൻ ഹെഡ്ലൈറ്റ് , വലിയ വിന്റ് ഷീൽഡ് , സ്പ്ലിറ്റ് ടെയിൽ ലാമ്പ് എന്നീ ഫീച്ചറുകൾ മറ്റ് സ്കൂട്ടറുകളിൽ നിന്നും എക്സ് മാക്സ് 300നെ വേറിട്ടുനിറുത്തുന്നു . യൂറോപ്പ്യൻ വിപണിയിൽ ആദ്യമെത്തുന്ന എക്സ് മാക്സ് 300 അടുത്തവർഷത്തോടെ ഇന്ത്യയിലുമെത്തുമെന്നാണ് സൂചന .


എൽ ഫോണുകളിലേക്ക് സൌജന്യ കോളുകളും 500 എംബി ഡാറ്റയും നൽകിയിരുന്ന 146 രൂപയുടെ പ്ലാനും ദിവസവും മൂന്ന് ജിബി ഡാറ്റ നൽകിയിരുന്ന പ്ലാനുകളുമാണ് ബി . എസ് . എൻ . എൽ പുതുക്കി നിശ്ചയിച്ചിരിക്കുന്നത് . പുതിയ തീരുമാനപ്രകാരം 146 രൂപയുടെ പ്ലാനിൽ ബി . എസ് . എൻ . എൽ നമ്പറുകളിലേക്ക് പരിധിയില്ലാത്ത സൌജന്യ കോളുകൾക്കൊപ്പം ഒരു ജിബി ഡാറ്റയും ഇനി ലഭിക്കും . നിലവിൽ ഇത് 500 എംബി ഡാറ്റയായിരുന്നു . പ്ലാനിന്റെ കാലാവധി 26 നിന്നും 26 ദിവസമാക്കി ചുരുക്കുകയും ചെയ്തു . 339 രൂപയ്ക്കും ബി . എസ് . എൻ . എൽ ഫോണുകളിലേക്ക് പരിധിയില്ലാത്ത സൌജന്യ വിളികൾക്കൊപ്പം മറ്റു നെറ്റ്വർക്കുകളിലേക്കും ദിവസം 25 മിനിറ്റ് സൌജന്യ വിളികളായിരുന്നു ലഭിച്ചിരുന്നത് . ഇത് 30 ആയി വർധിപ്പിച്ചു . ദിവസം മൂന്ന് ജിബി ഡാറ്റ ഉപയോഗിക്കാവുന്നത് തുടരും . ഈ പ്ലനിന്റെ വാലിഡിറ്റി 28ൽ നിന്നും 26 ആക്കി കുറച്ചിട്ടുണ്ട് . പുതുക്കിയ നിരക്കുകൾ ഇന്നുമുതൽ പ്രാബല്യത്തിൽ വരും .


ഐപിഎല്ലിൽ തുടർച്ചയായ രണ്ടാം മത്സരത്തിലും തിളങ്ങി സഞ്ജു വി സാംസൺ . ഡൽഹിക്കെതിരെ രാജസ്ഥാന് വേണ്ടി സഞ്ജു 22 പന്തിൽ 37 റൺസെടുത്തു . നാലാമനായി ക്രിസിലെത്തിയ സഞ്ജു രണ്ട് വീതം സിക്സറും ബൌണ്ടറിയും നേടി . ട്രെൻറ് ബോൾട്ടിനും ഷഹബാസ് നദീമിനും എതിരെ ആണ് സഞ്ജു സിക്സർ നേടിയത് . സഞ്ജുവായിരുന്നു കളിയിലെ താരവും . സീസണിലെ റൺവേട്ടയിൽ ആന്ദ്രേ റസലിന് പിന്നിൽ രണ്ടാം സ്ഥാനക്കാരനാണ് സഞ്ജു ഇപ്പോൾ . ആദ്യ മത്സരത്തിൽ സൺറൈസേഴ്സ് ഹൈദരാബാദിനെതിരെ സഞ്ജു 49 റൺസെടുത്തിരുന്നു . സഞ്ജു മികച്ച പ്രതിഭയുള്ള ബാറ്റ്സ്മാനെന്ന് രാജസ്ഥാൻ ഷെയ്ൻ വോൺ അഭിപ്രായപ്പെട്ടതായി കമൻറേറ്ററായ മൈക്കൽ ക്ലാർക്ക് പറഞ്ഞു .


റിലയൻസ് മൊബൈൽ കമ്പനി പുതിയ സംരംഭത്തിന് തുടക്കം കുറിക്കുന്നു . ഫോർ ജി ഇന്റർനെറ്റുമായാണ് റിലയൻസ് ഇനി എത്താൻ പോകുന്നത് . ഡിസംബർ 28ന് വിപണിയിൽ എത്തിക്കാനാണ് റിലയൻസിന് കീഴിലുള്ള റിലയൻസ് ജിയോ ഇൻഫോകോം കമ്പനി ലക്ഷ്യം ഇടുന്നത് . ഫോൺ വിപണിയിൽ തരംഗമാകാൻ എത്തുന്ന റിലയൻസ് ഫോർ ജി വൈവിധ്യമാർന്ന പ്രത്യേകതകളുമായാണ് കേരള കരയിൽ എത്തുക . റിലയൻസ് സ്ഥാപകൻ ധിരുഭായി അംബാനിയുടെ ജന്മദിനമായ ഡിസംബർ 28ന് തന്നെ കേരളത്തിന്റെ പ്രധാനപ്പെട്ട സ്ഥലങ്ങളിൽ ഫോർ ജി എത്തുമെന്നാണ് അധികൃതർ വ്യക്തമാക്കുന്നത് . തിരുവനന്തപുരം , കൊല്ലം , കൊച്ചി , തൃശ്ശൂർ , കോഴിക്കോട് തുടങ്ങിയ സ്ഥലങ്ങളിൽ നടപ്പിലാക്കുവാൻ ഉദ്ദേശിക്കുന്ന പദ്ധതികൾക്ക് വേണ്ടി 2,000 കോടിയാണ് റിലയൻസ് ജിയോ ഇൻഫോകോം കമ്പനി മുതൽ മുടക്കുന്നത് . 300 എംബിപിഎസ് വേഗത്തിലുള്ള ഹൈ സ്പീഡ് ഇന്റർനെറ്റ് ആണ് ജിയോ ഇൻഫോകോം കേരളത്തിൽ ലക്ഷ്യം ഇടുന്നത് . ഇന്റർനെറ്റ് ഉപയോഗിക്കുന്നവർക്ക് ഫോർ ജിയുടെ സഹായം ഏറെ ഗുണകരമാകും . ഫോർ ജിയ്ക്ക് വേണ്ടി റോഡു കുഴിക്കുന്നത് പിഡബ്ല്യൂഡി സെക്രട്ടറി ടി . ഒ സൂരജ് നേരെത്തെ അനുമതി നൽകിയിരുന്നില്ല . രോഡുകൾക്ക് സംഭവിക്കുന്ന നാശനഷ്ടങ്ങൾ കാണിച്ച് ഇത് തടഞ്ഞു വച്ചിരിക്കുകയായിരുന്നു . എന്നാൽ ഈ വർഷം ജനുവരിയോടെ നടപടി നിൻവലിച്ചിരുന്നു . 2011ൽ കേരള സർക്കാർ ഇത് പോലുള്ള കാര്യങ്ങൾക്കു ചാർജ് ഇടക്കേണ്ട എന്ന് തീരുമാനിച്ചിരുന്നു . എന്നാൽ തമിഴ്നാട്ടിൽ 6300 , ബെംഗലൂരുവിൽ 6000 കിലോമീറ്ററിനു ഇപ്പൊഴും ചാർജ് ഇടക്കുന്നുണ്ട് .


എപ്പോഴും വാർത്തകളിൽ നിറയുന്ന സെലിബ്രിറ്റി കുട്ടിയാണ് തൈമൂർ . സെയ്ഫ് അലിഖാന്റെയും കരീനയും മകനായ തൈമൂറിനെ കുറിച്ച് ഓരോ ദിവസവും വിശേഷങ്ങൾ വരാറുണ്ട് . തൈമൂറിന്റെ ആയയെ കുറിച്ചുപോലും വാർത്തകൾ വരാറുണ്ട് . എന്നാൽ ഇനി അതിന് അനുവദിക്കില്ലെന്നാണ് മാതാപിതാക്കൾ പറയുന്നത് . തൈമൂറിന്റെ ഫോട്ടോ ഇനി എടുക്കരുതെന്ന് പാപ്പരസികളോട് അഭ്യർഥിച്ച് സെയ്ഫ് അലി ഖാൻ തന്നെ ഒരു അഭിമുഖത്തിൽ രംഗത്ത് എത്തി . കാര്യങ്ങൾ മനസ്സിലാക്കി വരുന്ന പ്രായമാണ് , അതിനാൽ ഫോട്ടോ എടുക്കരുത് . വീട്ടിനു മുന്നിൽ കാത്തുനിന്ന് ഫോട്ടോ എടുക്കാിതിരിക്കാനും സെയ്ഫ് അഭ്യർഥിച്ചു . പാപ്പരാസി സംസ്കാരം തൈമൂറിനെ ബാധിക്കരുതെന്നാണ് മാതാപിതാക്കൾ അഗ്രഹിക്കുന്നത് . എല്ലാ ദിവസവും തൈമൂറിനെക്കുറിച്ച് ഫോട്ടോയും വാർത്തയും വരുന്ന് തനിക്ക് ഇഷ്ടമല്ലെന്ന് കരീനയും പറയുന്നു . എന്താണ് അവൻ ചെയ്യുന്നത് , എന്ത് വസ്ത്രങ്ങളാണ് ധരിക്കുന്നത് , എന്താണ് ഹെയർസ്റ്റൈൽ . . അങ്ങനെ എപ്പോഴും എന്തിനാണ് ഫോട്ടോകൾ എടുത്ത് ചർച്ച ചെയ്യുന്നതെന്നാണ് കരീന പറയുന്നത് . അതേസമയം ഇപ്പോൾ തൈമൂർ പോസ് ചെയ്യാൻ തുടങ്ങിയെന്നും കരീന പറയുന്നു .


കേരള ബ്ലാസ്റ്റേഴ്സ് നിരയിൽ പ്രതിരോധതാരം അനസ് എടത്തൊടികയെ കളിപ്പിക്കാത്തതിൽ ആരാധകരുടെ ഭാഗത്ത് നിന്ന് പ്രതിഷേധം ഉയർന്നുക്കൊണ്ടിരിക്കുന്ന സമയമാണിത് . സോഷ്യൽ മീഡിയയിലൂടേയും മറ്റും നിരവധി ആരാധകർ ബ്ലാസ്റ്റേ്ഴ്സ് മാനേജ്മെൻറിനെ ഇങ്ങനെയൊരു ആവശ്യം ബോധ്യപ്പെടുത്താനുള്ള ശ്രമം നടത്തുന്നുണ്ട് . അവർക്കൊപ്പമാണ് ഇതിഹാസതാരം ഐ . എം വിജയനും . ഏഷ്യാനെറ്റ് ന്യൂസിനോട് വിജയനും തുറന്ന് പറഞ്ഞു ഇക്കാര്യം . വിജയൻറെ വാക്കുകൾ . . , അനസിനെപ്പോലെ ഒരു താരത്തെ പുറത്തിരുത്തിയാണ് കേരള ബ്ലാസ്റ്റേഴ്സ് കളിക്കുന്നത് . വിലക്കിന് ശേഷമുള്ള കഴിഞ്ഞ മൂന്ന മത്സരങ്ങളിലും അനസിന് കളിക്കാൻ കഴിഞ്ഞില്ല . അത് വലിയ ബുദ്ധിമുട്ടുണ്ടാക്കുന്നു . കാരണം ഇപ്പോഴത്തെ പ്രതിരോധം കരുത്ത് കാണിക്കുന്നില്ല . ബംഗളൂരുവിനെതിരേ വഴങ്ങിയ ഗോൾ , അനസൊക്കെ ഉണ്ടായിരുന്നെങ്കിൽ വഴങ്ങാതിരിക്കാമായിരുന്നു . അനസിനെ എനിക്കറിയാം . മുൻ സീസണുകളിൽ മികച്ച പ്രകടനം പുറത്തെടുത്ത താരമാണ് അനസ് . ഒരുപാട് പരിചയസമ്പത്തുള്ള താരം . ഇന്ത്യൻ ടീമിലും ഒരുപാട് തവണ പന്ത് തട്ടി . ദേശീയ ടീമിൽ സന്ദേശ് ജിങ്കാനും അനസും മികച്ച കൂട്ടുക്കെട്ടുണ്ടാക്കുന്നു . അങ്ങനെ ഒരു താരത്തെ തുടർച്ചയായി തഴയുന്നതിനോട് യോജിക്കാൻ കഴിയില്ലെന്നും മുൻ ഇന്ത്യൻ താരം പറഞ്ഞു . ഇതിനിടെ അനസ് ക്ലബ് വിടുമെന്ന റൂമറുകളും ശക്തമായി . വരുന്ന ട്രാൻസ്ഫർ വിൻഡോയിൽ തന്റെ മുൻ ക്ലബായ ജംഷഡ്പുർ എഫ്സിയിലേക്കോ അല്ലെങ്കിൽ എടികെയിലേക്കോ മാറിയേക്കുമെന്നാണ് കേൾവി . എടികെയുടെ ഇപ്പോഴത്തെ പരിശീലകൻ സ്റ്റീവ് കോപ്പലും അനസും ജംഷഡ്പുരിൽ ഒരുമിച്ചുണ്ടായിരുന്നുവെന്നതും കൂട്ടിവായിക്കാം .


സാംസങ്ങ് ഗ്യാലക്സി എ9 ഇന്ത്യയിലെത്തി . 32 , 490 രൂപയാണു വില . ഗൊറില്ല ഗ്ലാസ് 4 ൻറെ സംരക്ഷണമുള്ള സ്ക്രീൻ ആണ് ഫോണിനുള്ളത് . ഫുൾ എച്ച്ഡിയാണ് സ്ക്രീൻ . ഉയർന്ന മെമ്മറി ശേഷി , മികച്ച പ്രൊസസർ , മെറ്റൽ ബോഡി തുടങ്ങിയവയാണു ഫോണിൻറെ പ്രധാന പ്രത്യേകതകൾ . ഫോണിൻറെ സ്ക്രീൻ ഗ്ലാസും മെറ്റൽ ബോഡിയും ഒന്നിച്ചു ചേർത്തിരിക്കുന്നതു ഗ്യാലക്സി എ9ന് ആഢംബര മുഖം നൽകുന്നു . 5000 എംഎഎച്ച് ബാറ്ററിയാണ് എടുത്തു പറയത്തക്ക മറ്റൊരു സവിശേഷത . 4ജിബി റാമിൽ എത്തുന്ന ഫോണിൽ സ്നാപ്ഡ്രാഗൻ 64ബിറ്റ് ഒക്ടാ - കോർ പ്രൊസസറാണുള്ളത് . ഇതു ഡ്യുവൽ സിം ഫോണിനും 256 ജിബിവരെ ഉപയോഗിക്കാവുന്ന മൈക്രോ എസ്ഡി കാർഡിനും മികച്ച ഫ്ലെക്സിബിലിറ്റി നൽകുന്നു . 16 മെഗാ പിക്സൽ റിയർ ക്യാമറയും 8 മെഗാ പിക്സൽ ഫ്രണ്ട് ക്യാമറയുമുള്ള ഫോൺ ഗോൾഡ് , ബ്ലാക്ക് , വൈറ്റി നിറങ്ങളിൽ ഫോണുകൾ ലഭിക്കും . 26 മുതൽ സ്റ്റോറുകളിൽ വിൽപ്പന ആരംഭിക്കും .


കന്നഡ സൂപ്പർതാരം കിച്ച സുദീപുമായി നിത്യാ മേനോൻ പ്രണയത്തിലാണെന്നും ഇരുവരും ഒരുമിച്ചാണ് താമസമെന്നുമുള്ള ഗോസിപ്പ് പ്രചരിക്കാൻ തുടങ്ങിയിട്ട് കുറച്ചുനാളായി . സുദീപിൻറെ ദാമ്പത്യം തകരുവാൻ ദിത്യ കാരണമായി എന്ന തരത്തിൽ ചില കന്നഡ മാധ്യമങ്ങൾ റിപ്പോർട്ട് ചെയ്തിരുന്നു . എന്നാൽ ഒടുവിൽ ഈ വാർത്തയിൽ നിത്യ മനസ് തുറന്നു , ഓരോ സിനിമ ചെയ്യുമ്പോഴും നായകനുമായി ചേർത്ത് കഥകൾ പ്രചരിക്കാറുണ്ട് . ഇത് പതിവ് ആയതിനാൽ ഇതിനോടൊന്നും പ്രതികരിക്കാറില്ല . വിവാഹിതരായ നായകൻമാരുമായി ചേർത്തുവെച്ചുള്ള പ്രണയ കഥകൾ എനിക്ക് അസ്വസ്ഥത ഉണ്ടാക്കാറുണ്ട് . മറ്റൊരാളുടെ കുടുംബജീവിതത്തിലേയ്ക്ക് എന്നെ വലിച്ചിഴയ്ക്കുന്നത് ആർക്കായാലും വലിയ പ്രയാസം ഉണ്ടാക്കും . അങ്ങനെ എന്തെങ്കിലും ഉണ്ടെങ്കിൽ തന്നെ അത് എന്റെ വ്യക്തിപരമായ കാര്യമാണ് അതിൽ ആരും ആശങ്കപ്പെടേണ്ട ആവശ്യമില്ല . വിവാഹം ജീവിതത്തിലെ നിർണ്ണായക കാര്യമായി കാണുന്നില്ല . എന്നെ വിവാഹം കഴിപ്പിച്ചേ അടങ്ങു എന്ന് മറ്റുള്ളവർ നിർബന്ധം പിടിക്കുന്നത് എന്തിനാണെന്നും താരം ചോദിക്കുന്നു .


ഒരു മനുഷ്യൻറെ മരണം കൃത്യമായി പ്രവചിക്കാൻ പറ്റുമോ , ഇതുവരെ സാധ്യമല്ലെന്നാണ് ഉത്തരമെങ്കിൽ ഇനി അങ്ങനെയല്ല . മരണം പ്രവചിക്കാനുള്ള കണ്ടുപിടുത്തമാണ് ഓസ്ട്രേലിയയിൽ നടന്നിരിക്കുന്നത് . മരണം പ്രവചിക്കാൻ കഴിയുന്ന ആർട്ടിഫിഷൽ ഇൻറലിജൻസ് സംവിധാനമാണ് ഓസ്ട്രേലിയയിലെ അഡെയ്ഡ് സർവകലാശലയിലെ ഗവേഷകർ വികസിപ്പിച്ചിരിക്കുന്നത് . ഇത് ഉപയോഗിച്ച് മനുഷ്യൻറെ അവയവങ്ങളുടെ ചിത്രം നോക്കി അവൻ എത്രകാലം ജിവിച്ചിരിക്കുമെന്നു പ്രവചിക്കാൻ കഴിയും എന്ന് ഈ ശാസ്ത്രജ്ഞർ അവകാശപ്പെടുന്നു . ഈ ഉപകരണം ഉപയോഗിച്ച് പരീക്ഷണാടിസ്ഥാനത്തിൽ 48 രോഗികളുടെ നെഞ്ചിൽ പരിശോധ നടത്തി അവരുടെ മരണം പ്രവചിക്കുകയായിരുന്നു . അതിൽ 69 ശതമാനം കൃത്യമാകുകയും ചെയ്തു . ഇത്തരത്തിൽ പ്രവചിക്കുന്നതു മൂലം ഡോക്ടർമാർക്ക് രോഗിയെ കൃത്യമായി ചികിത്സിക്കാൻ സാധിക്കുമെന്നാണു കണ്ടുപിടുത്തം നടത്തിയവർ അവകാശപ്പെടുന്നത് . ഓരോ അവയവങ്ങളുടെയും ആരോഗ്യത്തെ കൃത്യമായി അളക്കാൻ പലപ്പോഴും ഡോക്ടർമാർക്കു കഴിയറില്ല എന്നും ഇവർ പറയുന്നു .


കന്നഡ നടനും സെലിബ്രിറ്റി ക്രിക്കറ്റ് ലീഗിലെ പ്രമുഖതാരവുമായിരുന്ന ധ്രുവ് ശർമ്മ ( 35 ) അന്തരിച്ചു . ശനിയാഴ്ച്ച വീട്ടിൽ തളർന്നു വീണതിനെ തുടർന്ന് ധ്രുവിനെ ബെംഗളൂരുവിലെ ഒരു സ്വകാര്യ ആശുപത്രിയിൽ പ്രവേശിപ്പിച്ചിരുന്നു . ഇന്ന് പുലർച്ചെയോടെ മരണത്തിന് കീഴടങ്ങി . ഹൃദയസ്തംഭനത്തെ തുടർന്ന് അവയവങ്ങൾ പ്രവർത്തനരഹിതമായതാണ് മരണകാരണമെന്നാണ് റിപ്പോർട്ടുകൾ . ധ്രുവിന് ചില കുടുംബ - സാമ്പത്തിക പ്രശ്നങ്ങൾ ഉണ്ടായിരുന്നതായും ആത്മഹത്യ ചെയ്തതാകാമെന്നും റിപ്പോർട്ടുണ്ട് . കേൾവി ശക്തിയും സംസാരിക്കാനുള്ള കഴിവുമില്ലാതിരുന്നിട്ടും തന്റെ അഭിനയത്തിലൂടെ നിരവധി ആരാധകരെയാണ് ധ്രുവ് സമ്പാദിച്ചത് . ധ്രുവിന്റെ അഭിനയം കണ്ടാൽ അദ്ദേഹത്തിന് കേൾവിശക്തിയോ സംസാരശേഷിയോ ഇല്ലെന്ന് തിരിച്ചറിയാൻ കവിയില്ലായരുന്നു . സ്നേഹാഞ്ജലി , ബാംഗ്ലൂർ 560023 , നിനെന്ത്ര ഇഷ്ട കനോ , ടിപ്പാജി സർക്കിൾ , ഹിറ്റ് ലിസ്റ്റ് എന്നിങ്ങനെ നിരവധി ചിത്രങ്ങളിൽ നായകനായി അഭിനയിച്ചിട്ടുണ്ട് . സെലിബ്രിറ്റി ക്രിക്കറ്റ് ലീഗിൽ കിച്ചാ സുദീപിന്റെ ടീമായ കർണാടക ബുൾഡോസേഴ്സിന്റെ പ്രധാന താരമായിരുന്നു ധ്രുവ് . സെലിബ്രിറ്റി ക്രിക്കറ്റ് ലീഗിലെ ആറ് സീസണുകളിലും ധ്രുുവ് കളിച്ചിരുന്നു . വെടിക്കെട്ട് ബാറ്റിങ്ങിലൂടെ സി . സി . എല്ലിലും ധ്രുവ് ആരാധകരെ നേടിയെടുത്തു .


പ്രേക്ഷകർക്ക് എന്നും പ്രിയപ്പെട്ടവരാണ് ഐശ്വര്യ ബച്ചനും മകൾ ആരാധ്യയും . ഐശ്വര്യ ഇൻസ്റ്റഗ്രാമിൽ പങ്കുവച്ച ചിത്രമാണ് ആരാധകർ ഇപ്പോൾ ആഘോഷിക്കുന്നത് . എൽകെജി കാലഘട്ടത്തിലെയും ഒന്നാം ക്ലാസിലെയും ചിത്രമാണ് താരം പങ്കുവച്ചിരിക്കുന്നത് . ഈ ചിത്രങ്ങളിലെ കുഞ്ഞ് ഐശ്വര്യയെ കണ്ടെത്താനുള്ള മത്സരത്തിലാണ് ആരാധകർ . ഒന്നാം ക്ലാസിലെ ചിത്രത്തിനൊപ്പം മകൾ ആരാധ്യയുടെ പ്രായം എന്നാണ് താരം കുറിച്ചിരിക്കുന്നത് . ചിത്രങ്ങളിലെ ഐശ്വര്യയെ കണ്ടുപിടിക്കാൻ ആരാധകർക്ക് അധികമൊന്നും ബുദ്ധിമുട്ടേണ്ടി വരില്ല . ആ തിളങ്ങുന്ന കണ്ണുകൾ ഐശ്വര്യയെ വേഗം കണ്ടെത്താൻ സഹായിക്കും . അടുത്തിടെയാണ് ഐശ്വര്യ ഇൻസ്റ്റഗ്രാമിൽ അക്കൌണ്ട് തുടങ്ങിയത് . അടുത്തിടെ ആരാധ്യയുടെ ചുണ്ടിൽ ചുംബിക്കുന്ന ചിത്രം ഐശ്വര്യ പങ്കുവച്ചപ്പോൾ വിമർശനവുമായി നിരവധിപേർ എത്തിയിരുന്നു . ' അതിരുകളില്ലാതെ നിന്നെ ഞാൻ സ്നേഹിക്കുന്നു . . . ലോകത്തെ ഏറ്റവും സന്തോഷവതിയായ അമ്മ , ' എന്ന തലക്കെട്ടോടു കൂടിയായിരുന്നു ചിത്രം പ്രസിദ്ധീകരിച്ചത് . എന്നാൽ കടുത്ത ഭാഷയിലാണ് സോഷ്യൽ മീഡിയ ഇതിനോട് പ്രതികരിച്ചത് . താൻ മകളെ സ്നേഹിക്കുന്നുവെന്ന് അഭിനയിക്കുകയാണ് ഐശ്വര്യയെന്ന് ചിലർ പറയുന്നു . താങ്കൾ ഒരു അമ്മയല്ലെന്ന് ചിലർ പറയുന്നു . കൊച്ചുകുട്ടികളുടെ ചുണ്ടിൽ ചുംബിക്കുന്നത് തെറ്റാണെന്ന് ഇവർ പറയുന്നു . ആരാധ്യ സ്വന്തം മകൾ തന്നെയാണോ എന്നാണ് ചിലരുടെ ചോദ്യം . ഇതിനെല്ലാം എതിർവാദങ്ങളും കമൻറിൽ സജീവമാണ് . ഒരു പണിയുമില്ലാത്തവരാണ് വിമർശനവുമായി എത്തുന്നതെന്ന് ഇവർ പറയുന്നു . അമ്മയും കുഞ്ഞും തമ്മിലുള്ള നിശ്കളങ്കമായ ബന്ധത്തെ മറ്റൊരു രീതിയിൽ കാണുന്നത് മാനസിക രോഗമാണെന്നും ഐശ്വര്യയെ പിന്തുണച്ച് ആരാധകർ മറുപടി കൊടുക്കുന്നു .


പ്രേക്ഷകരുടെ ഹൃദയം കീഴടക്കിയവരാണ് മീനാക്ഷിയും ശ്രേയ ജയദീപും . ശ്രേയാ ജയദീപിൻറെ ആലപനത്തിൽ മീനാക്ഷി വേഷമിട്ടപ്പോഴെല്ലാം ഗാനങ്ങൾ സൂപ്പർ ഹിറ്റായിരുന്നു . അമർ അക്ബർ ആന്റണിയിലെ എന്നോ ഞാനെന്റെ എന്ന ഗാനവും ഒപ്പത്തിലെ മിനുങ്ങും മിന്നാമിനുങ്ങിനുമൊക്കെ മികച്ച പ്രതികരണമാണ് നേടിയത് . ഇവിടെ മീനാക്ഷിയും ശ്രേയ ജയദീപും വീണ്ടും ഒരുമിച്ചെത്തിയിരിക്കുകയാണ് . ഒപ്പം എം ജി ശ്രീകുമാറുമുണ്ട് . സദൃശ്യ വാക്യം 24:29 എന്ന ചിത്രത്തിന് വേണ്ടിയാണ് ഇവർ ഒന്നിക്കുന്നത് . ഒപ്പം സിനിമയ്ക്ക് ശേഷം ശ്രേയ ജയദീപും എം ജി ശ്രീകുമാറും വീണ്ടും ഒന്നിക്കുന്നത് . . ചുന്ദരി വാവേ എന്ന ഗാനമാണ് ഇരുവരും ചേർന്ന് ആലപിക്കുന്നത് . ഒപ്പം സിനിമയിലെ ഗാനരംഗത്ത് മീനാക്ഷിയും മോഹൻലാലുമാണ് ഒന്നിച്ചിരുന്നത് . മിനുങ്ങും മിന്നാമിനുങ്ങിന് വരികളെഴുതിയ ബി കെ ഹരിനാരായണനും ഈണമിട്ട ഫോർ മ്യൂസിക് ആണ് ഇവിടെയുമുള്ളത് .


ആരും അറിയാതെ ഫേസ്ബുക്ക് ചൈനയിൽ പ്രവർത്തനം തുടങ്ങിയതായി റിപ്പോർട്ട് . വർഷങ്ങളായി ഗൂഗിൾ , ട്വിറ്റർ എന്നിവയ്ക്ക് ഒപ്പം ചൈനയിലെ ഗ്രേറ്റ് വാൾ ഇൻറർനെറ്റ് ഫയർവാളിന് പുറത്തായിരുന്നു ലോകത്തിലെ ഏറ്റവും വലിയ സോഷ്യൽ മീഡിയയുടെ പ്രവർത്തനം . എന്നാൽ കഴിഞ്ഞ മെയ് മുതൽ നേരിട്ടല്ലാതെ ഫേസ്ബുക്ക് ചൈനയിൽ പ്രവർത്തിക്കുന്നു എന്നാണ് റിപ്പോർട്ട് . മെയിൽ റിലീസ് ചെയ്ത കളർ ബലൂൺ എന്ന സോഷ്യൽ മീഡിയ ആപ്പാണ് ഇത്തരം ഒരു സംശയത്തിന് കാരണമെന്ന് ന്യൂയോർക്ക് ടൈംസ് റിപ്പോർട്ട് ചെയ്യുന്നു . ഫേസ്ബുക്ക് ആപ്പായ മെൻഷൻറെ സ്വഭാവങ്ങൾ കാണിക്കുന്ന ഫോട്ടോഷെയറിംഗ് ആപ്പാണ് കളർ ബലൂൺ . ഈ ആപ്പിന് പിന്നിലുള്ള കമ്പനിയുമായി ഫേസ്ബുക്കിന് ബന്ധങ്ങളുണ്ടെന്നാണ് റിപ്പോർട്ട് . കഴിഞ്ഞ ചില വർഷങ്ങളായി ചൈനീസ് മാർക്കറ്റിൽ എത്താനുള്ള ശ്രമത്തിലാണ് ഫേസ്ബുക്ക് . ഇതിനായി ചൈനയിൽ ചുരുങ്ങിയ കാലത്തിനുള്ളിൽ അനവധി സന്ദർശനങ്ങളാണ് ഫേസ്ബുക്ക് സ്ഥാപകൻ മാർക്ക് സുക്കർബർഗ് നടത്തിയത് . ചൈനീസ് ഭാഷവരെ അതിനിടയിൽ സുക്കർബർഗ് പഠിച്ചിരുന്നു എന്നത് കൌതുകവാർത്തയായിരുന്നു . ജൂലൈ 2009ലാണ് ഫേസ്ബുക്ക് ചൈനയിൽ നിരോധിക്കപ്പെട്ടത് . അതിന് ശേഷം ഇത് പിൻവലിക്കുന്നതിൽ കാര്യമായ പുരോഗതി ഫേസ്ബുക്കിന് കൈവവരിക്കാൻ സാധിച്ചില്ലെങ്കിലും . ലോക്കൽ മാർക്കറ്റിലെ കമ്പനികൾക്ക് സാങ്കേതികത കൈമാറ്റത്തിന് ഫേസ്ബുക്ക് അവസരം നേടിയിട്ടുണ്ടെന്നാണ് റിപ്പോർട്ട് . ഇപ്പോൾ കളർ ബലൂൺ എന്ന ആപ്പ് ഇറക്കിയിരിക്കുന്നത് യൂങ് ടെക്നോളജീസ് എന്ന കമ്പനിയാണ് . ഇവർ ഫേസ്ബുക്കിൻറെ ചില പേറ്റൻറുകൾ ഉപയോഗിക്കുന്നതായി ന്യൂയോർക്ക് ടൈംസിൻറെ റിപ്പോർട്ട് .


ബിഎസ്എൻഎല്ലിൻറെ പുതിയ നെറ്റ് ഓഫറുകൾ പുറത്തുവിട്ടു . ഇത്തവണ ബ്രോഡ് ബാൻഡ് സെർവിസിൽ ആണ് ഈ ഓഫർ എത്തിയിരിക്കുന്നത് . ബിഎസ്എൻഎൽ ബ്രോഡ് ബാൻഡ് ഉപഭോതാക്കൾക്ക് ഇത് ഒരു സന്തോഷ വാർത്ത തന്നെയാണ് . അവരുടെ തന്നെ പുതിയ വൈഫൈ മോഡവും പുറത്തിറക്കി . 1500 രൂപയാണ് ഈ മോഡത്തിൻറെ വില . 5 വർഷത്തെ വാറൻറ്റിയും ലഭിക്കുന്നു . 300 ജിബിയുടെ ബ്രോഡ് ബാൻഡ് ഡാറ്റ ലഭിക്കണമെങ്കിൽ 249 രൂപയുടെ പ്ലാൻ ആക്ടിവേറ്റ് ചെയ്യണം . ഐഡിയയും പുതിയ ഓഫറാണ് തരംഗമായിരിക്കുന്നത് , ഐഡിയയുടെ ഓഫറുകൾ ഇങ്ങനെയാണ് . 1 രൂപമുതൽ മുടക്കിൽ അൺലിമിറ്റഡ് 4 ജി 1 രൂപ മുടക്കി 1 മണിക്കൂർ നേരത്തേക്ക് അൺലിമിറ്റഡ് 4 ജി നിങ്ങളുടെ സ്മാർട്ട് ഫോണിൽ ഉപയോഗിക്കാൻ സാധിക്കുന്നതാണ് അതിനായി നിങ്ങൾ ഈ പറയുന്ന നമ്പറിലേക്ക് 411 കോൾ ചെയ്യുക കൂടുതൽ വിവരങ്ങൾ അതിൽ നിന്നും ലഭ്യമാണ് ദീപാവലിക്ക് ഇന്ത്യയിൽ മുഴുവൻ ഫ്രീ റോമിംഗ് നൽകാൻ വോഡഫോണിൻറെ തീരുമാനം . മറ്റു 4 ജി ഓഫറുകളും വോഡഫോൺ നൽകുന്നുണ്ട് . ഡബിൾ ദമാക്ക 4 ജി ഓഫറുകൾ ഇതിനോടകംതന്നെ അവർ പുറത്തു വിട്ടിട്ടുണ്ട് . അടുത്തിടെ ജിയോയുടെ കടന്നുവരവ് വിപണിയിൽ വെല്ലുവിളി ഉയരും എന്ന സൂചനയിൽ നേരത്തെ വോഡഫോൺ നെറ്റ് ചാർജുകളിൽ മാറ്റം വരുത്തിയിരുന്നു . ഇതിന് പിന്നാലെയാണ് റോമിംഗ് ചാർജുകളിൽ വോഡഫോൺ മാറ്റം വരുത്തുന്നത് . ബിഎസ്എൻഎൽ മാത്രമാണ് ഇപ്പോൾ രാജ്യവ്യാപകമായി ഫ്രീ റോമിംഗ് നൽകുന്നത് . ഇത് ആദ്യമായാണ് ഫ്രീ റോമിംഗ് വോഡഫോൺ ഏർപ്പെടുത്തുന്നത് . ഇൻറർനാഷണൽ റോമിംഗ് ചാർജുകൾ കുറച്ചാണ് ഏയർടെൽ രംഗത്ത് എത്തിയിരിക്കുന്നത് . ഇതോടൊപ്പം ഉപയോക്താക്കൾക്ക് പ്രത്യേക ഓഫറുകളും ഏയർടെൽ അവതരിപ്പിക്കുന്നുണ്ട് .


അർജന്റീനയുടെ മെസിക്കൊപ്പം സമകാലീന ഫുട്ബോളിലെ ഏറ്റവും മികച്ച താരങ്ങളിലൊരാൾ . ക്ലബിനുവേണ്ടി തകർത്തു കളിക്കുമ്പോഴും രാജ്യത്തിനുവേണ്ടി പെരുമയ്ക്കൊപ്പമുള്ള പ്രകടനം പുറത്തെടുക്കുന്നില്ല എന്ന പേരുദേഷം പേറുന്നവനാണ് റൊണാൾഡോ . ക്ലബ് ഫുട്ബോളിൽ റയൽ മാഡ്രിഡിനുവേണ്ടി കളിക്കുന്ന കളി , പക്ഷെ ദേശീയ കുപ്പായത്തിൽ കാണാറില്ല . കഴിഞ്ഞ യൂറോ കപ്പിലും ലോകകപ്പിൽ ക്രിസ്റ്റ്യാനോ റൊണാൾഡോയുടെ വമ്പിൽ എത്തിയ പോർച്ചുഗലിന് പക്ഷെ ഏറെ മുന്നേറാനായില്ല . എതിരാളികളെ കബളിപ്പിക്കുന്ന ഡ്രിബ്ലിങ് പാടവവും കൃത്യതയാർന്ന ഷൂട്ടറുമൊക്കെയാണ് റൊണാൾഡോ . പക്ഷെ ഈ ഭാഗ്യം അനുഭവിക്കാൻ പോർച്ചുഗലിന് സാധിച്ചിട്ടില്ലെന്ന് മാത്രം . ലൂയിസ് ഫിഗോയ്ക്കു ശേഷം പോർച്ചുഗൽ ലോകത്തിനു സമ്മാനിച്ച് സൂപ്പർ താരമായ റൊണാൾഡോയ്ക്ക് ഇത്തവണ പേരുദോഷം മാറ്റിയെഴുതാനാകുമോയെന്നാണ് ആരാധകരും ഫുട്ബോൾ ലോകവും ഉറ്റുനോക്കുന്നത് . ഇത്തവണ യൂറോ കപ്പിൽ കളിക്കുന്ന താരങ്ങളിൽ ഏറ്റവുമധികം ആരാധകരുള്ള , ഏറ്റവും വില പിടിപ്പുള്ള കളിക്കാരിൽ ഒരാളാണ് ക്രിസ്റ്റ്യാനോ റൊണാൾഡോ എന്ന മുപ്പത്തിയൊന്നുകാരൻ . പോർച്ചുഗലിനുവേണ്ടി 130 കളികളിൽനിന്ന് 60 ഗോളുകൾ നേടുകയും ചെയ്തിട്ടുണ്ട് റൊണാൾഡോ .


രണ്ടാം ഏകദിനത്തിലെ സിംബാബ്വെ ബാറ്റിംഗ് കണ്ട് തൂങ്ങിച്ചാവാൻ തോന്നിയെന്ന് പരിശീലകൻ മഖായ എന്റിനി പറഞ്ഞത് വെറുതെയല്ല . മൂന്നാം ഏകദിനത്തിലും ഭേദപ്പെട്ട സ്കോറിൽ നിന്ന് സിംബാബ്വെ കൂട്ടത്തകർച്ച നേരിട്ട് കുറഞ്ഞ സ്കോറിൽ പുറത്താവുകയായിരുന്നു . മുപ്പത്തിമൂന്നാം ഓവറിൽ 103/3 എന്ന ഭേദപ്പെട്ട നിലയിലായിരുന്നു സിംബാബ്വെ . എന്നാൽ ആ ഓവർ എറിഞ്ഞ ജസ്പ്രീത് ബൂമ്ര അവസാന രണ്ടു പന്തുകളിൽ മറുമോയെയും ( 17 ) തൊട്ടടുത്ത ചിഗുംബരയെയും ( 0 ) വീഴ്ത്തി . അക്ഷർ പട്ടേലാണ് 34ാം ഓവർ എറിയാനെത്തിയത് . ആദ്യ പന്തിൽ വാളർ ( 8 ) റൺ ഔട്ടായി . അടുത്ത പന്തിൽ ക്രീമറിനെ ( 0 ) പട്ടേൽ വിക്കറ്റിന് മുന്നില്ർ കുടുകുക്കയും ചെയ്തതോടെ സിംബാബ്വെയ്ക്ക് ഒരു റൺ പോലും കൂട്ടിച്ചേർക്കാനാവാതെ നഷ്ടമായത് നാലു വിക്കറ്റുകൾ . അതും തുടർച്ചയായ നാലു പന്തിൽ . ഇതോടെ സിംബാബ്വെ ഇന്നിംഗ്സ് 42.2 ഓവറിൽ 123 റൺസിൽ അവസാനിച്ചു . ഇന്ത്യക്കായി ബൂമ്ര നാലും ചാഹൽ രണ്ടും വിക്കറ്റെടുത്തു .


ഐഎസ്എല്ലിൽ കേരളാ ബ്ലാസ്റ്റേഴ്സ് പ്ലേ ഓഫ് കളിക്കുമോ ? മഞ്ഞപ്പടയുടെ ആരാധകർ ആകാംക്ഷയോടെ കാത്തിരിക്കുന്ന ചോദ്യത്തിന് ഉത്തരം ലഭിക്കാൻ ബ്ലാസ്റ്റേഴ്സിന്റെ ശേഷിക്കുന്ന രണ്ട് മത്സരങ്ങൾ കൂടി കാത്തിരുന്നാൽ പോരാ . ജംഷഡ്പൂരും ഗോവയും എന്തിന് മുംബൈ വരെ ബ്ലാസ്റ്റേഴ്സിന്റെ വഴിമുടക്കികളാകാനുള്ള സാധ്യത ഏറെയാണ് . അതുകൊണ്ട് തന്നെ നിലവിൽ പോയന്റ് പട്ടികയിൽ അഞ്ചാം സ്ഥാനത്തുള്ള ബ്ലാസ്റ്റേഴ്സിന് മറ്റ് മത്സരങ്ങളുടെ ഫലം കൂടി നിർണായകമാണ് . ഒപ്പം ഇനിയുള്ള രണ്ട് മത്സരങ്ങളിൽ ജയത്തിൽ കുറഞ്ഞതൊന്നും ചിന്തിക്കാനും കഴിയില്ല . 23ന് ഹോം ഗ്രൌണ്ടിൽ പോയന്റ് പട്ടികയിൽ മൂന്നാം സ്ഥാനത്തുള്ള ചെന്നൈയിൻ എഫ്സിക്കെതിരെയും മാർച്ച് ഒന്നിന് എവേ ഗ്രൌണ്ടിൽ പോയന്റ് പട്ടികയിൽ ഒന്നാം സ്ഥാനത്തുള്ള ബംഗലുരു എഫ്സിക്കെതിരെയുമാണ് ബ്ലാസ്റ്റേഴ്സിന്റെ നിർണായക മത്സരങ്ങൾ . ചെന്നൈയിനെതിരെയുള്ള കളിയാണ് ബ്ലാസ്റ്റേഴ്സിനെ സംബന്ധിച്ചിടത്തോളം ഫൈനൽ . 28 പോയിന്റുള്ള ചെന്നൈ കളി ജയിച്ച് പ്ലേ ഓഫ് ഉറപ്പിക്കാനാണു വരിക . ഈ കളി ജയിച്ചാൽ ബ്ലാസ്റ്റേഴ്സിന് പകുതി ശ്വാസം വീഴും . 16 കളിയിൽ 34 പോയിന്റുള്ള ബംഗലൂരു മാത്രമാണ് ഇതുവരെ പ്ലേ ഓഫ് ഉറപ്പിച്ച ഏക ടീം . 29 പോയന്റുള്ള പൂനെയും 28 പോയന്റുള്ള ചെന്നൈയും പ്ലേ ഓഫിന് തൊട്ടടുത്താണ് . 26 പോയന്റുള്ള ജംഷഡ്പൂരും 24 പോയന്റുള്ള ബ്ലാസ്റ്റേഴ്സും 20 പോയന്റുള്ള ഗോവയും തമ്മിലാണ് ഇഞ്ചോടിഞ്ച് പോരാട്ടം നടക്കുന്നത് . ഇതിൽ ഗോവയ്ക്ക് ബ്ലാസ്റ്റേഴ്സിനെയും ജംഷഡ്പൂരിനെയും അപേക്ഷിച്ച് അധിക മുൻതൂക്കം നൽകുന്ന ഘടകം അവർ ഈ രണ്ടു ടീമിനെയും അപേക്ഷിച്ച് രണ്ട് മത്സരം കുറച്ചേ കളിച്ചിട്ടുള്ളൂ എന്നതാണ് . അതുകൊണ്ടുതന്നെ , മാർച്ച് നാലിനു നടക്കുന്ന ജംഷഡ്പുർ– ഗോവ മൽസരമായിരിക്കും ബ്ലാസ്റ്റേഴ്സിന്റെ ഭാവി തീരുമാനിക്കുക . ഇനിയുള്ള രണ്ടു കളികളും ജയിച്ചാൽ ബ്ലാസ്റ്റേഴ്സിനു പരമാവധി 30 പോയിന്റേ ലഭിക്കൂ . അതേസമയം , ജംഷഡ്പുരിനാകട്ടെ രണ്ടു കളിയും ജയിച്ചാൽ 32 പോയിന്റാകും . അതിനാൽ , ഇനിയുള്ള ഒരു കളിയെങ്കിലും ജംഷഡ്പുർ തോൽക്കുകയോ രണ്ടു മൽസരങ്ങളും സമനിലയിൽ അവസാനിക്കുകയോ വേണം . എങ്കിൽ ബ്ലാസ്റ്റേഴ്സിന് പ്രതീക്ഷ വയ്ക്കാം . 25ന് ബെംഗളൂരു എഫ്സിക്കെതിരെയും മാർച്ച് നാലിന് എഫ്സി ഗോവയ്ക്കെതിരെയുമാണു ജംഷഡ്പുരിന്റെ കളികൾ . 25ന് എഫ്സി ഗോവ - പുനെ പോരാട്ടത്തിൽ പൂനെയുടെ ജയത്തിനായാവും ബ്ലാസ്റ്റേഴ്സ് ആരാധകർ പ്രാർഥിക്കുക . നാലു കളി ശേഷിക്കുന്ന ഗോവയ്ക്ക് ബ്ലാസ്റ്റേഴ്സിനെയും ജംഷഡ്പൂരിനെയും അപേക്ഷിച്ച് മുൻതൂക്കമുണ്ടെങ്കിലും ഇനിയുള്ള മത്സരങ്ങളിൽ ഡൽഹിക്കും കൊൽക്കത്തയ്ക്കും എതിരായ മത്സരമൊഴികെയുള്ളത് പോയന്റ് പട്ടികയിൽ മുൻനിരയിലുള്ള ടീമുകളുമായാണെന്നത് മഞ്ഞപ്പടയ്ക്ക് നേരിയ ആശ്വാസമാണ് . 21നു ഡൽഹി , 25ന് പുണെ , 28ന് കൊൽക്കത്ത , നാലിന് ജംഷഡ്പുർ എന്നീ ടീമുകൾക്കെതിരെയാണു ഗോവയുടെ കളി .


ലാലീഗയ്ക്ക് പിന്നാലെ ചാമ്പ്യൻസ് ലീഗിലും റയൽ മാഡ്രിഡിന് വമ്പൻ ജയം . പതിനാറാം മിനിറ്റിൽ സൂപ്പർ താരം ഗരേത് ബെയ്ലാണ് സാൻറിയാഗോ ബേർണബോവിൽ ഗോൾ മഴക്ക് തുടക്കമിട്ടത് . പതിനാറാം മിനിറ്റിൽ ലിഗിയക്ക് വീണ്ടും പിഴച്ചു . ഇത്തവണ സെൽഫ് ഗോളിൻറെ രൂപത്തിൽ മൂന്ന് മിനിറ്റിന് ശേഷം ലിഗിയ ഒരുഗോൾ മടക്കി . മത്സരത്തിൽ ലിഗിയൻ ആരാധകർക്ക് സന്തോഷിക്കാൻ വകയുണ്ടായ ഏകനിമിഷം അസെൻസിയോ , ലൂക്കാസ് വാസ്കസ് , അൽവാറോ മൊറാട്ട തുടങ്ങിയവരും ലക്ഷ്യത്തിൽ എത്തി . ഇതേ ഗ്രൂപ്പിലെ മറ്റൊരു മത്സരത്തിൽ ജർമ്മൻ വമ്പന്മാരായ ബൊറൂസിയ ഡോർട്മുണ്ട് സ്പോർട്ടിങ്ങിനെ ഒന്നിനെതിരെ രണ്ട് ഗോളുകൾക്ക് തോൽപ്പിച്ചു . ജയത്തോടെ പോയിൻറ് പട്ടികയിൽ ഒന്നാമതെത്താനും ബൊറൂസിയക്ക് സാധിച്ചു .


വെസ്റ്റിൻഡീസിനെതിരെ മൂന്നാം ഏകദിനത്തിൽ യുവ ഇന്ത്യൻ ബാറ്റ്സ്മാൻ റിഷഭ് പന്ത് ടീമിലെത്തിമെന്ന് സൂചന . യുവരാജിനോ , കേദറിനോ പകരമായിട്ടായിരിക്കും പന്ത് ടീം ഇന്ത്യയുടെ ജെഴ്സി അണിയുക . മൂന്നാം ഏകദിനത്തിന് മുന്നോടിയായി ഇന്ത്യൻ നായകൻ വിരാട് കോഹ്ലി നടത്തിയ വാർത്ത സമ്മേളനത്തിലാണ് ഇക്കാര്യത്തെ കുറിച്ച് സൂചന നൽകിയത് . ടീമിലുളള എല്ലാവരെയും കളിപ്പിക്കണമെന്ന് തന്നെയാണ് തീരുമാനമെന്നും അതിനുളള സാധ്യതകൾ ആരായുകയാണെന്നും കോഹ്ലി വ്യക്തമാക്കി . വിൻഡീസിനെതിരെ ഇന്ത്യൻ ഓപ്പണർമാരായ ശിഖർ ധവാനും അജിൻക്യ രഹാനയും തകർപ്പൻ പ്രകടനമാണ് കാഴ്ച്ചവെക്കുന്നത് . രോഹിത്തിന് പകരം ഇന്ത്യൻ ടീമിന്റെ ഓപ്പണറായ രഹാന ആദ്യ മത്സരത്തിൽ അർധ സെഞ്ച്വറിയും രണ്ടാം മത്സരത്തിൽ സെഞ്ച്വറിയും നേടിയിരുന്നു . കോഹ്ലിയും മികച്ച പ്രകടനമാണ് കാഴ്ച്ചവെക്കുന്നത് . അതെസമയം യുവരാജ് ചാമ്പ്യൻസ് ലീഗിന് പിന്നാലെ വിൻഡീസ് പര്യടനത്തിലും നിറം മങ്ങിയ പ്രകടനമാണ് പുറത്തെടുക്കുന്നത് . വിൻഡീസിനെതിരെ രണ്ട് മത്സരത്തിലും യുവരാജ് പരാജയപ്പെട്ടു . 14 , 4 എന്നിങ്ങനെയാണ് യുവിയുടെ സംഭാവന . ധോണിയ്ക്കും കേദറിന് കാര്യമായ പ്രകടനം ഇതുവരെ കാഴ്ച്ചവെക്കാനായിട്ടില്ല . എന്നാൽ വിക്കറ്റിന് പിന്നിൽ ധോണി മികച്ച പ്രകടനമാണ് കാഴ്ച്ചവെക്കുന്നത് . അതെസമയം പന്ത് ടീമിലെത്തിയാലും അദ്ദേഹത്തിന്റെ ഇഷ്ടപ്പെട്ട സ്ഥാനമായ ഓപ്പണിംഗ് സ്ഥാനം അദ്ദേഹത്തിന് ലഭിക്കില്ല . ഈ പരമ്പരയിലെ അഞ്ച് മത്സരത്തിലും രഹാനയായിരിക്കും ഓപ്പണറെന്ന് കോഹ്ലി നേരത്തെ തന്നെ വ്യക്തമാക്കിയിട്ടുണ്ട് . ഇന്നത്തെ സാഹചര്യത്തിൽ ശിഖർ ധവാനെയും മാറ്റിനിർത്തുക അസാധ്യമാണ് . ഇതോടെ ഫോമല്ലാത്ത മധ്യനിരയിലായിരിക്കും റിഷഭിന്റെ സ്ഥാനം . ഇന്ത്യയുടെ ഏറ്റവും മികച്ച യുവതാരമാണ് നിലവിൽ റിഷഭ് പന്ത് . അണ്ടർ 19 ലോകകപ്പിൽ 267 റൺസും രഞ്ജിയിൽ ഒരു ട്രിപ്പിൾ സെഞ്ച്വറി ഉൾപ്പെടെ എട്ട് ഇന്നിംഗ്സിൽ 927 റൺസും പന്ത് നേടിയിരുന്നു . ഐപിഎല്ലിലും മികച്ച പ്രകടനമാണ് ഈ താരം കാഴ്ച്ചവെച്ചത് .


അവശ്യ സാധനങ്ങളുടെ ചില്ലറ വിൽപ്പന വില ഇപ്പോൾ കമ്പോളത്തിൽ തന്നെയാണ് നിശ്ചയിക്കുന്നത് . എന്നാൽ പലപ്പോഴും വ്യാപാരികൾ ഉൽപ്പന്നങ്ങൾക്ക് അനിയിന്ത്രിതമായി വർദ്ധിപ്പിക്കുന്നുവെന്ന പരാതികൾ പതിവാണ് . ഇതിന്റെ അടിസ്ഥാനത്തിലാണ് മെട്രോളജി വകുപ്പ് പുതിയ വിജ്ഞാപനങ്ങൾ പുറത്തിറക്കിയത് . 1955ലെ അവശ്യ വസ്തു നിയമത്തിൽ ഭേദഗതി വരുത്തിയാണ് പുതിയ വിജ്ഞാപനം ഇപ്പോൾ പുറത്തിറക്കിയത് . പാക്ക് ചെയ്ത ഉൽപ്പന്നങ്ങൾക്കും അല്ലാത്തവയ്ക്കും പുതിയ ഉത്തരവ് ബാധകമാണ് . ആരി , പഞ്ചസാര , തക്കാളി , ഉള്ളി , പയർ എന്നിങ്ങനെ എല്ലാ ഉൽപ്പന്നങ്ങളുടെയും വില സർക്കാർ നിരീക്ഷിക്കും . എന്നാൽ എല്ലാ ദിവസവും ഉൽപ്പന്നങ്ങളുടെ ചില്ലറ വിൽപ്പന വിലയിൽ സർക്കാർ ഇടപെടില്ല . വില ക്രമാതീതമായി ഉയരുന്ന സാഹചര്യമുണ്ടായാൽ മാത്രമായിരിക്കും സർക്കാർ ഇടപെടുകയെന്ന് ഉന്നത വൃത്തങ്ങൾ വ്യക്തമാക്കിയിട്ടുണ്ട് . മൊത്തവിൽപ്പനയുടെയും ഇറക്കുമതി ചെയ്ത ഉൽപ്പന്നങ്ങളുടെയും വിലയിലാണ് ആദ്യഘട്ടത്തിൽ സർക്കാറിന് നിയന്ത്രണം ഉണ്ടാവുക . പരിപ്പ് , ഉള്ളി , തക്കാളി എന്നിവയുടെ വില ഇടയ്ക്ക് വലിയ തോതിൽ കൂടിയത് വലിയ പ്രതിഷേധങ്ങൾക്ക് ഇടയാക്കിയിരുന്നു . ഈ സാഹചര്യത്തിലാണ് വില നിശ്ചയിക്കാൻ സർക്കാറിന് അനുമതി നൽകുന്ന വിജ്ഞാപനം പുറപ്പെടുവിച്ചിരിക്കുന്നത് .


മലയാള സിനിമ വളരെ പ്രതീക്ഷയോടെ കാത്തിരിക്കുന്ന മോഹൻലാൽ ചിത്രമാണ് ഒടിയൻ . വി എ ശ്രീകുമാർ മേനോൻ അണിയിച്ചൊരുക്കുന്ന ചിത്രം ഡിസംബർ പതിനാലാം തിയതി തീയറ്ററുകളിലേക്കെത്തുകയാണ് . അതിനിടിയിലാണ് കേരളത്തിൽ ഒടിയൻറെ പ്രദർശനം ഡിവൈഎഫ്ഐ തടയുമെന്ന പ്രചരണം സോഷ്യൽ മീഡിയയിൽ പ്രചരിക്കുന്നത് . ഇത്തരം വ്യാജ പ്രചരണത്തിനെതിരെ ശക്തമായി പ്രതികരിച്ച് സംഘടനയുടെ ഭാരവാഹികൾ രംഗത്തെത്തി . “ഒടിയൻ”തടയുമെന്ന പ്രചരണം വ്യാജമാണെന്നും നിയമ നടപടി സ്വീകരിക്കുമെന്നും ഡിവൈഎഫ്ഐ സംസ്ഥാന സെക്രട്ടറി എ എ റഹീം ഫേസ്ബുക്ക് കുറിപ്പിലൂടെ വ്യക്തമാക്കി . റഹീമിൻറെ കുറിപ്പ് പൂർണരൂപത്തിൽ ശ്രീ മോഹൻലാൽ നായകനായ ചലച്ചിത്രം “ഒടിയൻ”ഡിവൈഎഫ്ഐ തടയാൻ പോകുന്നു എന്ന് നവമാധ്യമങ്ങളിൽ ചിലർ പ്രചരിപ്പിക്കുന്നതായി ശ്രദ്ധയിൽപ്പെട്ടിട്ടുണ്ട് . ഇത് അടിസ്ഥാന രഹിതമാണ് . യാഥാർഥ്യത്തിന്റെ കണിക പോലുമില്ലാത്ത ഇത്തരം നുണ പ്രചാരണങ്ങൾക്കെതിരെ ശക്തമായ നിയമനടപടികൾ ഉണ്ടാകണം . വ്യാജ പ്രചാരണം നടത്തിയവർക്കെതിരെ ഡിവൈഎഫ്ഐ നിയമ നടപടി സ്വീകരിക്കും . ഇത് സംബന്ധിച്ച് ഡിജിപിക്ക് ഡിവൈഎഫ്ഐ പരാതി നൽകും .


വാട്സ്ആപ്പ് ഉപയോക്താക്കൾക്ക് പുതിയൊരു സന്തോഷ വാർത്ത . ചാറ്റിങ്ങിനും കോളിങ്ങിനും മാത്രമല്ല ഇനി പണം ട്രാൻസ്ഫർ ചെയ്യാനും വാട്സ്ആപ്പ് ഉപയോഗിക്കാം . പുതിയ ഫീച്ചർ വാട്സ്ആപ്പിൽ ഉടൻ വരുമെന്ന് റിപ്പോർട്ടുകൾ പറയുന്നു . കഴിഞ്ഞ ഏതാനും മാസമായി കമ്പനി ഇതിന്റെ പണിപ്പുരയിലാണെന്നും വരുന്ന മാസങ്ങളിൽതന്നെ വാട്സ്ആപ്പിൽ പുതിയ ഫീച്ചർ വരുമെന്നും റിപ്പോർട്ടുകളുണ്ട് . ഇന്ത്യയിലെ ഉപയോക്താക്കൾക്കായിരിക്കും ഫീച്ചർ ആദ്യം ലഭ്യമായിത്തുടങ്ങുകയെന്നും റിപ്പോർട്ടുണ്ട് . ‘വാട്സ്ആപ്പ് പേ’ എന്നായിരിക്കും പുതിയ ഫീച്ചറിന്റെ പേരെന്നാണ് സൂചന . ഫീച്ചറിന്റെ ടെസ്റ്റിങ്ങുകൾ അന്തിമഘട്ടത്തിലെന്നാണ് വിവരം . എസ്ബിഐ , ഐസിഐസിഐ , എച്ച്ഡിഎഫ്സി എന്നിവരായിരിക്കും ബാങ്ക് പാർട്നേഴ്സെന്നും റിപ്പോർട്ടുകൾ പറയുന്നു . രൂപയുടെ ചിഹന്മായിരിക്കും ട്രാൻസ്ഫർ ഓപ്ഷനായി കാണിക്കുക . യുപിഐ പിൻ നമ്പർ നൽകി ഒരൊറ്റ സ്റ്റെപ്പിലൂടെ തന്നെ ഉപയോക്താക്കൾക്ക് പണം ട്രാൻസ്ഫർ ചെയ്യാൻ സാധിക്കും . ചാറ്റ് സ്ക്രീനിൽനിന്നും പുറത്തുകടക്കാതെ തന്നെ ഉപയോക്താക്കൾക്ക് പണം ട്രാൻസ്ഫർ ചെയ്യാമെന്നതാണ് മറ്റൊരു സവിശേഷത . ചൈനയിലെ വാട്സ്ആപ്പിനു അനുസൃതമായ വീചാറ്റിൽ പണം ട്രാൻസ്ഫർ ചെയ്യാനുളള ഫീച്ചറുണ്ട് . ചൈനയിൽ ഇത് വൻവിജയമായിരുന്നു . ഇന്ത്യയിൽ വാട്സ്ആപ്പിൽ ഇത്തരമൊരു ഫീച്ചർ വന്നാൽ അത് പേടിഎം , മൊബിക്വിക് പോലുളള ഓൺലൈൻ പേമെന്റ് സംവിധാനങ്ങൾക്ക് വൻതിരിച്ചടിയാകുമെന്നാണ് സൂചന .


വനിതാ ക്രിക്കറ്റിൽ റൺവേട്ടയിൽ മുന്നിലുള്ള മിതാലി രാജിനും കൂടുതൽ വിക്കറ്റ് നേടിയ ജുലാൻ ഗ്വോസ്വമിക്കും ഇത് ലോകകപ്പ് നേടാനുള്ള അവസാന അങ്കമാണ് . കിരീട നേട്ടത്തോടെ ക്രിക്കറ്റ് കരിയരിൽ മറ്റൊരു പൊൻതൂവൽക്കൂടെ തുന്നിച്ചേർക്കാനാണ ഇവരുട ശ്രമം . രാജ്യാന്തര ക്രിക്കറ്റിലെ റെക്കോർഡകളിലധികവും സ്വന്തം പേരിനൊപ്പം ചേർത്തിട്ടും ലോകകിരീടത്തിനായി സച്ചിൻ ടെൻഡുൽക്കർ കാത്തിരുന്നത് വർഷങ്ങളോളം . വാങ്കഡേയിൽ ധോണിപ്പട വിജയഭേരി മുഴക്കുമ്പോൾ രണ്ട് പതിറ്റാണ്ടോളം ഇന്ത്യൻ ക്രിക്കറ്റിനെ തോളിലേറ്റിയ മാസ്റ്റർ ബ്ലാസ്റ്റർക്ക് അവസാന ലോകകപ്പിൽ സ്വപ്നസാക്ഷാത്കാരം വനിതാ ക്രിക്കറ്റിൽ ഇന്ത്യയുടെ മുഖമായ രണ്ട് സൂപ്പർ താരങ്ങൾ സച്ചിൻറെ വഴിയേ ലോകകിരീടത്തോടെ വിരമിക്കാനായാണ് ലോർഡ്സിലെ കലാശപ്പോരിനിറങ്ങുന്നത് . ഏകദിനക്രിക്കറ്റിലെ റൺവേട്ടയിൽ ഒന്നാമതുള്ള വനിതാ താരം മിതാലി രാജും വിക്കറ്റ് കൊയ്ത്തിൽ മുന്നിലുള്ള ജുലൻ ഗോസ്വാമിയും . 2005ൽ ആദ്യ ലോകകപ്പ് ഫൈനലിനായി മിതാലി രാജ് ഇറങ്ങുമ്പോൾ തത്സമയ സംപ്രേഷണം ഒരു ചാനലിലും ഉണ്ടായിരുന്നില്ല . എന്നാൽ ഇന്ന് കിരീടധാരണത്തിനായി ഒരു രാജ്യം മുഴുവൻ മിതാലിക്ക് പിന്നിലുണ്ട് . ലോർഡ്സിൽ എന്ത് സംഭവിച്ചാലും മിതാലിയും ജൂലനും ഇന്ത്യൻ ക്രിക്കറ്റിന് ഇതിഹാസങ്ങളാണ് . ഇന്ത്യൻ വനിതാ ടീമിന് മേൽവിലാസമെഴുതിക്കൊടുത്ത പ്രതിഭകൾ .


ചരിത്രം കുറിച്ച് ആലിയ ഭട്ടിൻറെ റാസി നൂറ് കോടി ക്ലബിലേക്ക് . ആലിയക്കൊപ്പം വിക്കി കൌശലും വേഷമിട്ട റാസി മികച്ച പ്രതികരണവുമായി തിയേറ്ററിൽ പ്രദർശനം തുടരുകയാണ് . ശനിയാഴ്ചവരെ 98.08 കോടി രൂപയാണ് ചിത്രത്തിൻറെ ശനിയാഴച വരെയുള്ള കളക്ഷൻ . ഈ ആഴ്ചയോടെ ചിത്രം നൂറ് കോടി ക്ലബിൽ എത്തുമെന്നാണ് കരുതുന്നത് . കഴിഞ്ഞ ശനിയാഴ്ച മാത്രം 4.20 കോടിയാണ് ചിത്രത്തിൻറെ കളക്ഷൻ . മെയ് 11ന് റിലീസ് ചെയ്ത ചിത്രത്തന് മികച്ച പ്രതികരണമാണ് ലഭിച്ചത് . നിരവധി ഹോളിവുഡ് ചിത്രങ്ങളെയടക്കം പിന്തള്ളിയാണ് റാസിയുടെ നേട്ടം . ആദ്യദിനം 7.53 കോടിയിൽ തുടങ്ങിയ കളക്ഷൻ ഒരാഴ്ചകൊണ്ട് 32.94 കോടിയിലെത്തിയിരുന്നു . യഥാർഥ സംഭവത്തെ ആസ്പദമാക്കിയാണ് ചിത്രം ഒരുക്കിയത് . 1971ലെ ഇന്ത്യ - പാക് യുദ്ധത്തിൽ ഇന്ത്യക്കായി പാകിസ്ഥാനത്തിൽ ചാരപ്രവർത്തനം നടത്തിയ 19കാരിയായ കശ്മീരി യുവതിയുടെ കഥയാണ് ചിത്രം പറയുന്നത് . ഹരീന്ദർ സിക്കയുടെ കോളിങ് സെഫ്മത്ത് എന്ന പുസ്തകത്തെ ആസ്പദമാക്കിയാണ് സിനിമ ഒരുക്കയിരിക്കുന്നത് . രാജ്യസ്നേഹത്തെ മുൻനിർത്തി നിർമിച്ച ചിത്രം മേഘ്ന ഗുൽസറാണ് സംവിധാനം ചെയ്തിരിക്കുന്നത് .


ഭാര്യയുടെ മുഖം മറയ്ക്കാത്ത ചിത്രം ഫേസ്ബുക്കിൽ പോസ്റ്റ് ചെയ്തതിന്റെ പേരിൽ ഇന്ത്യൻ ക്രിക്കറ്റ് താരം ഇർഫാൻ പത്താനെതിരെ സൈബർ ആങ്ങളമാർ . ഭാര്യ സഫ ബെയ്ഗിന്റെ മുഖം മറയ്ക്കാത്ത ചിത്രം ഫേസ്ബുക്കിൽ പോസ്റ്റ് ചെയ്തതിന്റെ പേരിലാണ് പത്താനെതിരെ സോഷ്യൽ മീഡിയയിൽ വ്യാപക പ്രചാരണം നടക്കുന്നത് . പത്താന്റ നടപടി തികച്ചും അനിസ്ലാമികമാണെന്നാണ് ഇവരുടെ വാദം . ഒരു മുസ്ലീമായിട്ടും പത്താനായിട്ടും ഭാര്യയുടെ മുഖം മറയ്ക്കണമെന്ന് ഇർഫാനറിയില്ലെ എന്നാണ് ആരാധകരുടെ ചോദ്യം . മുസ്ലീങ്ങൾ തങ്ങളുടെ കുടുബാംഗങ്ങളുടെ ചിത്രങ്ങൾ ഇത്തരത്തിൽ പ്രദർശിപ്പിക്കരുടെന്ന് മറ്റൊരു ആരാധകൻ പത്താനെ ഉപദേശിച്ചു . മലയാളത്തിലും പത്താന് ഉപദേശം നൽകിയവരുണ്ട് . ഔറത് ശെരിക്കും മറക്കാതെ നൈൽപോളിഷും ഇട്ടോണ്ട് നടക്കുന്ന പെണ്ണേ അനക്ക് മരിക്കണ്ടേ എന്നാണ് ചിത്രത്തിന് താഴെ കമന്റായി ഒരാൾ മലയാളത്തിൽ ചോദിച്ചിരിക്കുന്നത് . ഇതുവരെ മൂവായിരത്തിലധികം പേർ ഷെയർ ചെയ്ത ചിത്രത്തിന് താഴെയായി എട്ടായിരത്തി അഞ്ഞൂറോളം കമന്റുകളുമുണ്ട് . ഫെബ്രുവരിയിലാണ് ഇർഫാൻ സഫ ബെയ്ഗിനെ വിവാഹം കഴിച്ചത് . ഡിസംബറിൽ പത്താന് ആൺകുഞ്ഞ് പിറന്നിരുന്നു . പരിക്കും ഫോമില്ലായ്മയും മൂലം ഇന്ത്യൻ ടീമിൽ നിന്ന് ഏറെക്കാലമായി പുറത്താണ് പത്താൻ . ഐപിഎല്ലിൽ ഗുജറാത്ത് ലയൺസ് താരമായിരുന്നെങ്കിലും കാര്യമായ അവസരങ്ങൾ ലഭിച്ചിരുന്നില്ല .


ലോകത്തിലെ ഏറ്റവും വിഷമുള്ള പാമ്പുകൾ തമ്മിൽ ഏറ്റുമുട്ടിയാൽ എന്ത് സംഭവിക്കും , സൌത്താഫ്രിക്കയിലെ മറാക്കെലേ ദേശിയ പാർക്കിലായിരുന്നു ഈ പോരട്ടം അരങ്ങേറിയത് . ബ്ലാക്ക് മാമ്പയെ സ്പിറ്റിങ് കോബ്ര വിഴുങ്ങുകയായിരുന്നു . ഗൈഡും വിദ്യാർത്ഥിയുമായ ഡാനിൽ ഹിച്ചിങ് ടാർ പകർത്തിയ രംഗങ്ങളാണ് ഇപ്പോൾ വൈറലാകുന്നത് . ഭയാനകമായിരുന്നു ഈ ദൃശ്യങ്ങൾ . മൂർഖൻ പാമ്പുകൾ മറ്റു പാമ്പുകളെ ആഹാരമാക്കുന്നതു സാധാരണമാണ് . എന്നാൽ ബ്ലാക് മാമ്പയുടെ ഒരു ചെറുകടിയേറ്റാൽ മതി അൽപ്പ നിമിഷങ്ങൾക്കകം ശരരീത്തിനു തളർച്ചബാധിച്ചു മരിക്കും . പേടിയുള്ളവരും നാണക്കാരുമാണു ബ്ലാക് മാമ്പകൾ എന്നാൽ ഇവയെ അക്രമിക്കാൻ ശ്രമിച്ചാൽ ഇവർ അപകടകാരികളാകും . പോരാട്ടത്തിനിടയിൽ ബ്ലാക്ക് മാമ്പകൾ സ്പിറ്റിങ് കോബ്രയെ കടിച്ചിട്ടുണ്ടാകും . എന്നാൽ കോബ്രയുടെ ശരീരത്തിൽ തന്നെ പ്രതിവിഷമുള്ളതിനാലാണു കോബ്രയ്ക്ക് ഒന്നും സംഭവിക്കാതിരുന്നത് എന്നു വിദ്ധഗ്ദർ പറയുന്നു .


ഓസ്ട്രേലിയയ്ക്കെതിരായ ഏകദിന പരമ്പര ഇന്ത്യ 4 - 1ന് സ്വന്തമാക്കി . ഹർദ്ദിക് പാണ്ഡ്യയുടെ മികച്ച ഫോമും ഓപ്പണർമാരായ രോഹിത് ശർമ്മ , അജിൻക്യ രഹാനെ എന്നിവരുടെ ബാറ്റിങ് മികവുമാണ് ഇന്ത്യയ്ക്ക് പരമ്പര ജയം സ്വന്തമാക്കിയത് . എന്നാൽ അഞ്ചു കളികളിൽനിന്ന് 180 റൺസെടുത്ത നായകൻ വിരാട് കോലിക്ക് ഒരു സെഞ്ച്വറി പോലും നേടാനായില്ല . മുൻ പരമ്പരകളെ അപേക്ഷിച്ച് പ്രതീക്ഷിച്ച പ്രകടനം കോലിയുടെ ബാറ്റിൽനിന്ന് ഉണ്ടായില്ല . കൊൽക്കത്തയിൽ 92ന് പുറത്തായതാണ് കോലിയുടെ മികച്ച ബാറ്റിങ് പ്രകടനം . എന്നാൽ കോലിയുടെ ബാറ്റിങിൽ പ്രശ്നമില്ലെന്നും നായകനായ ശേഷം ഓരോ കളിയും കോലി മെച്ചപ്പെട്ടുവരികയാണെന്നുമാണ് മുൻ ഓപ്പണർ വീരേന്ദർ സെവാഗിന്റെ അഭിപ്രായം . ഒരു ടിവി പരിപാടിയിലാണ് സെവാഗ് ഇക്കാര്യം പറഞ്ഞത് . ന്യൂസിലാൻഡിനും ശ്രീലങ്കയ്ക്കുമെതിരായ പരമ്പരകളിൽ കോലി കൂടുതൽ റൺസ് നേടുമെന്നും സെവാഗ് പറഞ്ഞു . കോലി ശരിക്കുമൊരു ചാംപ്യൻ താരമാണ് . എങ്ങനെ റൺസ് നേടണമെന്ന് അദ്ദേഹത്തിന് ആരും പറഞ്ഞുകൊടുക്കണ്ട . വൈകാതെ കോലി സെഞ്ച്വറി നേടുന്നത് കാണാമെന്നും വീരു പറഞ്ഞു . പതിവിൽനിന്ന് വ്യത്യസ്തമായി തുടക്കത്തിലേ തേർഡ് മാനിലേക്ക് കൂടുതൽ റൺസെടുക്കാൻ കോലി ശ്രമിച്ചിരുന്നു . ഇത് വേണ്ടത്ര വിജയം കണ്ടില്ല . ഒരു സിംഗിളിന് വേണ്ടിപ്പോലും വിക്കറ്റ് വലിച്ചെറിയരുതെന്ന സച്ചിൻ ടെൻഡുൽക്കർ എപ്പോഴും പറയുമായിരുന്നുവെന്നും സെവാഗ് പറഞ്ഞു . മോശം പന്തുകൾക്കായി കാത്തിരിക്കണമെന്നും , നല്ല പന്തുകൾ ലീവ് ചെയ്യണമെന്നും സച്ചിൻ പറഞ്ഞിരുന്ന കാര്യം സെവാഗ് ഓർമ്മപ്പെടുത്തി .


മഞ്ജുവാര്യർ , മോഹൻലാലിൻറെ ആരാധികയായെത്തുന്ന ' മോഹൻലാലി ' ലെ ആദ്യഗാനമെത്തി . തൂവെണ്ണിലാ പാൽത്തുള്ളി പോൽ . . . എന്ന ഗാനം ആലപിച്ചിരിക്കുന്നത് കാർത്തിക് ആണ് . മനു മഞ്ജിത്ത് എഴുതിയ വരികൾക്ക് സംഗീതം ഒരുക്കിയിരിക്കുന്നത് ടോണി ജോസഫ് ആണ് . സാജിത്ത് യാഹിയ സംവിധാനം ചെയ്യുന്ന ചിത്രത്തിൽ ഇന്ദ്രജിത്താണ് നായകൻ . സുനീഷ് വരനാടാണ് രചന . മീനുക്കുട്ടി സേതുമാധവനെ കണ്ടുമുട്ടിയാൽ എങ്ങിനെയിരിക്കും . മോഹൻലാൽ എന്ന പുതിയ ചിത്രത്തിൽ മഞ്ജുവാര്യരുടെ കഥാപാത്രത്തിന്റെ പേരാണ് മീനുക്കുട്ടി . ഇന്ദ്രജിത്ത് സേതുമാധവനായി വേഷമിടുന്നു . 1980ൽ മഞ്ഞിൽ വിരിഞ്ഞ പൂക്കൾ തിയേറ്ററുകളിൽ എത്തിയ ദിവസമാണ് മീനുക്കുട്ടി ജനിക്കുന്നത് . തുടർന്ന് മീനുക്കുട്ടിയുടെ ജീവിതത്തിലുണ്ടാകുന്ന ഓരോ സംഭവവും മോഹൻലാലിന്റെ സിനിമകളുമായി ബന്ധപ്പെട്ട് കിടക്കുന്നു .


ബാഴ്സലോണയുടെ ചരിത്രത്തിലെ ഏറ്റവും വലിയ ഗോൾവേട്ട കൂട്ടുകെട്ടായ എംഎസ്എൻ ( മെസി - സുവാരസ് - നെയ്മർ ) ത്രയം ഇനിയുണ്ടാകില്ല . ബ്രസീൽ സൂപ്പർ താരം നെയ്മർ ബാഴ്സലോണ വിട്ട് ഫ്രഞ്ച് ക്ലബ്ബായ പിഎസ്ജിയിൽ ചേരാൻ തീരുമാനിച്ചു . ടീം വിടുകയാണെന്ന് നെയ്മർ ബാഴ്സലോണയെ ഔദ്യോഗികമായി അറിയിച്ചു . ദോഹയിൽ പിഎസ്ജി മാനേജുമെൻറുമായി ചർച്ച നടത്തിയശേഷം ബാഴ്സയിൽ എത്തിയ നെയ്മറെ കോച്ച് ഏണസ്റ്റോ പരിശീലം നടത്താൻ അനുവദിച്ചില്ല . ഇതിന് തൊട്ടുപിന്നാലെയാണ് ടീം വിടുകയാണെന്ന് നെയ്മർ അറിയിച്ചത് . ബാഴ്സയിലെ സഹതാരങ്ങളോട് യാത്ര ചോദിക്കുകയും ചെയ്തു . റെക്കോർഡ് തുകയായ 260 ദശലക്ഷം ഡോളറാണ് നെയ്മറുടെ ട്രാൻസ്ഫർ തുക . മുഴുവൻ തുകയും നൽകിയാൽ നെയ്മറെ ഉടൻ വിട്ടുനൽകുമെന്ന് ബാഴ്സ അറിയിച്ചു . 2013ൽ ബ്രസീലിയൻ ക്ലബ്ബായ സാന്റോസിൽ നിന്നാണ് നെയ്മർ ബാഴ്സയിലെത്തിയത് . അഞ്ചു വർഷത്തേക്കായിരുന്നു ബാഴ്സയുമായി നെയ്മറുടെ കരാർ . ബാഴ്സലോണയിൽ താരം പലപ്പോഴും മെസിയുടെയും സുവാരസിന്റെയും നിഴലിലായിപ്പോയിരുന്നു . ഇന്റർനാഷണൽ ചാമ്പ്യൻസ് കപ്പിൽ റയൽ മാഡ്രിഡിനെതിരെ ആയിരുന്നു നെയ്മർ അവസാനമായി ബാഴ്സ ജേഴ്സിയിൽ കളിച്ചത് .


ഇന്ത്യയുടെ സ്വന്തം ഗതിനിർണ്ണയ സംവിധാനത്തിന്റെ ഭാഗമായ കൃത്രിമ ഉപഗ്രഹം ഐ . ആർ . എൻ . എസ് . എസ് വൺ - ഐ വിക്ഷേപിച്ചു . ഇന്ന് പുലർച്ചെ ശ്രീഹരിക്കോട്ടയിലെ സതീഷ് ധവാൻ സ്പേസ് സെന്ററിൽ നിന്ന് നടത്തിയ വിക്ഷേപണം വിജയികരമായിരുന്നുവെന്ന് ഐ . എസ് . ആർ . ഒ അറിയിച്ചു . ഐ . ആർ . എൻ . എസ് . എസ് പരമ്പരയിലെ എട്ടാമത്തെ ഉപഗ്രഹമാണ് വൺ - ഐ . തദ്ദേശീയമായി വികസിപ്പിക്കുന്ന ഗതി നിർണ്ണയ സംവിധാനമായ ' നാവികിന്റെ ' ഭാഗമായാണ് ഈ ഉപഗ്രഹങ്ങൾ . 1425 കിലോഗ്രാം ഭാരമുള്ള ഉപഗ്രഹം പി . എസ് . എൽ . വി എക്സ് എൽ റോക്കറ്റ് ഉപയോഗിച്ചാണ് വിക്ഷേപിച്ചത് . 36 മണിക്കൂറിനൊടുവിൽ രാവിലെ 4.04ന് കുതിച്ചുയർന്ന റോക്കറ്റ് 19 മിനിറ്റും 20 സെക്കന്റുകളും കൊണ്ട് ഉപഗ്രഹത്തെ ഭ്രമണപഥത്തിലെത്തിച്ചു . ഒ വിക്ഷേപിച്ച ഐ . ആർ . എൻ . എസ് . എസ് വൺ - എച്ച് പരാജയപ്പെട്ടിരുന്നു . ഇതിന് പകരമായാണ് വൺ - ഐ വിക്ഷേപിച്ചത് .


രാജ്യത്തെ പ്രമുഖ ഇ - കൊമേഴ്സ് കമ്പനിയായ ആമസോൺ ഇന്ത്യയ്ക്ക് ഡിജിറ്റൽ വാലറ്റ് സേവനം ആരംഭിക്കാൻ റിസർവ് ബാങ്ക് അനുമതി നൽകി . ഇതോടെ അമേരിക്കൻ റീട്ടെയ്ൽ ഭീമനായ അമസോൺ രാജ്യത്ത് അതിവേഗം വളരുന്ന ഡിജിറ്റർ പേയ്മെന്റ് ബിസിനസിന്റെ മുഖ്യകേന്ദ്രമായി മാറുമെന്നാണ് സൂചന . പേടിഎം , ഫ്രീചാർജ്ജ് പോലുള്ള കമ്പനികൾക്ക് കടുത്ത മത്സരത്തിന്റെ നാളുകളായിരിക്കും ഇനി വരാനിരിക്കുന്നത് . നിലവിൽ പേ ബാലൻസ് സർവ്വീസ് എന്ന പേരിൽ ചെറിയ തോതിൽ ഇ - വാലറ്റ് സേവനം ആമസോൺ നൽകുന്നുണ്ട് . എന്നാൽ ആമസോൺ വെബ്സൈറ്റിൽ നിന്ന് സാധനങ്ങൾ വാങ്ങാൻ മാത്രമേ ഇതിൽ സൂക്ഷിച്ചിരിക്കുന്ന പണം ഉപയോഗിക്കാൻ സാധിക്കുകയുള്ളൂ . വിപുലമായ ഇലക്ട്രോണിക് പേയ്മെന്റ് സേവനങ്ങൾ ആരംഭിക്കാനുള്ള പ്രീപെയ്ഡ് പേയ്മെന്റ് ഇൻസ്ട്രുമെന്റ് ലൈസൻസിന് ഒരു വർഷം മുമ്പാണ് ആമസോൺ ഇന്ത്യ അപേക്ഷ നൽകിയിരുന്നത് . ഇത് ലഭിച്ചതോടെ ഇനി പേടിഎം പോലുള്ള കമ്പനികളുടേതിന് സമാനമായ സേവനങ്ങൾ നൽകാൻ ആമസോണിന് കഴിയും . നോട്ട് പിൻവലിക്കലിന് ശേഷം കഴിഞ്ഞ ഡിസംബറിലാണ് പേ ബാലൻസ് സർവ്വീസ് ആമസോൺ ആരംഭിച്ചത് . പണ രഹിത ഇടപാടുകൾ പ്രോത്സാഹിപ്പിക്കുന്നതിന്റെ ഭാഗമായിരുന്നു ഇത് . റിസർവ് ബാങ്കിന്റെ ലൈസൻസ് കിട്ടിയ വിവരം ആമസോൺ സ്ഥിരീകരിച്ചെങ്കിലും തങ്ങളുടെ പേയ്മെന്റ് സർവ്വീസിന്റെ സ്വഭാവം ഏത് തരത്തിലായിരിക്കുമെന്ന് വ്യക്തമാക്കാൻ തയ്യാറായിട്ടില്ല . ബിൽ പേയ്മെന്റും റീചാർജ്ജും അടക്കം പേടിഎം പ്രവർത്തിക്കുന്നതിന് സമാനമായിരിക്കുമോ അതോ മറ്റ് മേഖലകളിൽ ശ്രദ്ധിക്കുന്നതാവുമോ സേവനം എന്ന കാര്യമാണ് ഈ രംഗത്തുള്ള ഏവരും ഉറ്റുനോക്കുന്നത് .


ലോകത്തിലെ ഏറ്റവും മികച്ച ലീഗുകളിൽ മുൻപന്തിയിലാണ് സ്ഥാനമെങ്കിലും ഇംഗ്ലീഷ് പ്രീമിയർ ലീഗിലെ ക്ലബ്ബുകൾക്ക് യൂറോപ്യൻ വേദിയിൽ കാലിടറുക പതിവാണ് . ചാമ്പ്യൻസ് ലീഗിലും യുറോപ്പയിലുമെല്ലാം ഇംഗ്ലീഷ് ക്ലബ്ബുകൾ വീണു പോകുന്നത് ഈ സീസണിൽ കണ്ടു . അവസാനമായി ചാമ്പ്യൻസ് ലീഗിൽ കിരീടമുയർത്തിയ ഇംഗ്ലീഷ് ടീം ചെൽസിയാണ് . അതിന് ശേഷം ഇപ്പോൾ ആറു സീസണുകൾ പിന്നിട്ടു . യൂറോപ്പ ലീഗിലും 2013ൽ ചെൽസി വിജയം കണ്ടതിൽ പിന്നെ ഇംഗ്ലീഷ് ക്ലബ്ബുകൾ കിരീടം കണ്ടിട്ടില്ല . റയൽ മാഡ്രിഡിൻറെയും ബാഴ്സലോണയുടെയും സെവിയ്യയുടെയും മികവിൽ സ്പാനിഷ് ലീഗാണ് യൂറോപ്യൻ വേദിയിൽ തിളങ്ങി നിൽക്കുന്നത് . എന്നാൽ , ലോകകപ്പിനായി ഫുട്ബോൾ ലോകം ഒരുങ്ങുമ്പോൾ സ്വപ്ന സമാനമായ ഒരു നേട്ടം പേരിലെഴുതി ചേർത്തിരിക്കുകയാണ് നിലവിലെ ഇംഗ്ലീഷ് പ്രീമിയർ ലീഗ് ചാമ്പ്യന്മാരായ മാഞ്ചസ്റ്റർ സിറ്റി . ഗാർഡിയോളയുടെ നീലപ്പടയിൽ നിന്ന് 16 താരങ്ങളാണ് ഇത്തവണ റഷ്യയിൽ വിവിധ രാജ്യങ്ങൾക്കായി ബൂട്ടണിഞ്ഞ് എത്തുക . ലിറോയ് സാനെ ജർമൻ ടീമിൽ ഉൾപ്പെടാതിരുന്നപ്പോഴാണ് സിറ്റിയുടെ ഈ മികച്ച നേട്ടം . ഇംഗ്ലണ്ടിനും ബ്രസീലിനുമായി നാലു താരങ്ങളാണ് സിറ്റിയിൽ നിന്നു കളിക്കുക . കെയ്ൽ വാൽക്കർ , റഹീം സ്റ്റെർലിംഗ് , ജോൺ സ്റ്റോൺസ് , ഫാബിയൻ ഡെൽഫ് എന്നിവർ ഇംഗ്ലണ്ടിനായി ഇറങ്ങുമ്പോൾ ഫെർണാണ്ടീഞ്ഞോ , ഗബ്രിയേൽ ജീസസ് , എഡേഴ്സൺ , ഡാനിലോ എന്നിവരെ മഞ്ഞക്കുപ്പായത്തിൽ കാണാം . ബെൽജിയത്തിനായി വിൻസെൻറ് കോമ്പാനിയും കെവിൻ ഡി ബ്രുയിനെയും ഇറങ്ങുമ്പോൾ നിക്കോളാസ് ഒട്ടാമെൻഡിയും സെർജിയോ അഗ്വേറോയുമാണ് അർജൻറീനയുടെ പോരാളികളാവുക . ജർമനിയുടെ ഇൽകെയ് ഗുൺഡോഗൻ , പോർച്ചുഗലിൻറെ ബെർനാർഡോ സിൽവ , സ്പെയിൻറെ ഡേവിഡ് സിൽവ , ഫ്രാൻസിൻറെ ബെഞ്ചബിൻ മെൻഡി എന്നിവരാണ് ലോകകപ്പിൽ കളിക്കാൻ തയാറെടുക്കുന്ന മറ്റു മാഞ്ചസ്റ്റർ സിറ്റി താരങ്ങൾ . സിറ്റിക്കു പിന്നിൽ 15 താരങ്ങൾ ലോകകപ്പ് സ്ക്വാഡിൽ ഇടം നേടിയ റയൽ മാഡ്രിഡ് , 14 താരങ്ങളുള്ള ബാഴ്സലോണയും ചെൽസിയും , 12 താരങ്ങളുള്ള പിഎസ്ജിയും ടോട്ടനവുമാണ് റഷ്യയിൽ പന്തുരുളുമ്പോൾ നേട്ടം കൊയ്തിരിക്കുന്നത് .